
SOO O a 


1. Fericirea, un talent de cultivat 


Oamenii vin pe Pământ cu anumite aspirații: nevoia de a iubi şi a fi iubiți, nevoia de a 
cunoaşte, nevoia de a crea. Ei numesc fericirea ca fiind realizarea acestor aspirații. Dar pentru a o 
obține, ei trebuie să adauge fără încetare câte ceva la bagajul cu care au venit, pentru că nu ajunge 
să-ți doreşti ceva pentru ca să-l şi obţii. Ei doresc să iubească şi să fie iubiţi, dar iată că se trezesc 
singuri şi dezorientaţi...Ei doresc să înţeleagă dar sunt tot timpul mărginiţi şi dezorientați...E1 doresc 
să creeze dar nu fac decît gafe. Pentru a realiza toate aceste aspirații e nevoie de o lungă perioadă de 
învăţare sub controlul unui instructor care-i antrenează pe adevărata cale a dragostei, înţelegerii şi a 
creaţiei veritabile. 

Toţi oamenii vor fericirea, dar nu ştiu cum să o obţină şi nu îşi imaginează că pentru a o 
obţine este nevoie de muncă şi de o disciplină de urmat. Din moment ce au venit pe Pământ şi 
mănâncă, beau, dorm, se plimbă şi au copii, ei cred că sunt automat fericiți. Dar şi animalele au 
aproape aceleaşi activităţi, şi atunci? Nu este suficient doar să fii pe lume pentru a fi fericit. Pentru a 
fi fericit, există un anumit număr de lucruri care trebuie făcute... şi altele care nu trebuie făcute! 
Fericirea e ca un talent (dar) care trebuie cultivat. Dacă nu îl cultivăm nu obţinem nimic. Este la fel 
ca şi cu talentele artistice: chiar şi persoanele cele mai dotate pentru muzică, pictură, dans nu ar fi 
realizat nimic dacă nu ar fi muncit zi de zi cu înverşunare pentru a cultiva aceste talente. 

Dacă vreți fericirea, nu staţi fără să faceți nimic, începeți să căutați elementele care o 
alimentează. Aceste elemente aparțin lumii divine şi, când le veţi găsi, veți iubi lumea întreagă şi veți 


fi iubit, veți poseda o înțelegere superioară a lucrurilor, şi în fine veți avea puterea de a acționa şi de a 
realiza. 


2. Fericirea nu este plăcerea. 


Nevoia de a găsi fericirea e profund înscrisă în ființa umană. Această nevoie ne ghidează şi ne 
stimulează. Cu toate acestea, urmându-şi temperamentul, omul consideră fericirea în mai multe forme 
diferite, care îi apar mai degrabă sub forma plăcerii, şi majoritatea oamenilor confundă una cu alta. Ei 
îşi imaginează că tot ceea ce le pare atrăgător, simpatic, ce le place, ce le spune ceva, îi va face 
fericiți. Ei nu, dacă vom analiza ce este cu adevărat plăcerea, cum o găsim, unde o găsim, vom 
înțelege că e mult mai complicat. 

Când vedem câtă energie desfăşoară ființele umane pentru a se angrena în activităţi care le 
dau plăcere, e evident că, dacă fericirea ar fi sinonimă cu plăcerea, lumea întreagă ar înnota în 
fericire. Dar mai mult se întâmplă contrariul: adesea acolo unde oamenii îşi găsesc plăcerea, ei îşi 
găsesc şi nenorocirea. 

Plăcerea este o senzație momentan agreabilă care vă face să credeţi că prelungind-o cât mai 
mult, veţi fi fericit. Ei bine, nu este aşa. De ce? Pentru că aceste activități care vă procură rapid şi 
uşor plăcere nu se situează, majoritatea, într-un plan prea elevat: ele nu ating decât corpul fizic, poate 
inima şi un pic intelectul. Ori, nu putem fi fericiți când căutăm să satisfacem doar corpul fizic, inima 
sau chiar intelectul, acestea sunt doar satisfacţii parţiale şi efemere. Fericirea, contrar plăcerii, nu e o 
senzaţie de moment, ci ea priveşte totalitatea ființei. 

Acel care crede că găseşte fericirea în plăcere poate fi comparat cu un beţiv: îşi toarnă vin sau 
alcool şi bea. Ah, se simte bine, uită de toate necazurile şi trage concluzia că e magnific să bei. Dacă 
ar fi să ne pronunțăm pentru câteva minute, câteva ore, aceasta poate pare magnific. Dar după câțiva 
ani, ce se va produce? Pierderea facultăţilor, imposibilitatea de a trăi o viaţă familială şi socială 
echilibrată, decăderea, crima poate... 

Ei bine, în numeroase circumstanţe, oamenii se conduc ca şi bețivul: de vreme ce lucrurile le 
par agreabile, ei trag concluzia că ele vor rămâne aşa pentru eternitate. Din păcate pentru ei sunt 
obligaţi mai târziu să constate pierderile, stricăciunile, şi suferă. 

Este la fel şi când e vorba de persoane cu care ei au ales să formeze o familie, să se 
împrietenească, sau să se asocieze pentru muncă: ei au tendinţa să se conducă după prima impresie de 
plăcere sau neplăcere, simpatie sau antipatie. Ei cred:"Oh, acesta îmi spune ceva” şi, fără să 
gândească, fără să aprofundeze, ei se decid, fără să-şi dea seama că în realitate au de-a face cu un 
răufăcător. Ei se îndepărtează de un om pe care-l găsesc mai puţin agreabil, dar în realitate acesta e 
un om corect, cinstit şi bun. Când ne conducem după simpatie şi antipatie, care sunt impresii de 
moment, şi nu după judecată care vede mult mai departe, ce vreţi, ne vom sparge capul. 

Inițiaţii, înţelepții ne previn despre realitatea lucrurilor, ei ne spun:”Atenţie la ce faceţi: 
primul moment de satisfacție trecut, veți plăti foarte scump lipsa voastră de clarviziune.” Ei da, câte 
lucruri sunt pe moment agreabile, dar după... Pentru câteva minute agrabile pe aici, pe acolo, trăim 
ani de suferință. De aceea trebuie să fii vigilent şi să nu ai încredere în ceea ce pare agreabil. 

E adevărat că există anumite plăceri care hrănesc sufletul şi spiritul, dar nu acestea sunt cele 
preferate de oameni. În plus, a te conduce după plăcere prezintă şi pericole, pentru că ceea ce le place 
alimentează, cel mai frecvent, instinctele nu sufletul sau spiritul. Proba: nu trebuie decât să vedem 
unde îşi găsesc plăcerea: în mâncare, în băutură, în a se culca cu cineva, în a juca pe bani la casino, 
strivindu-i pe alții, răzbunându-se, etc., posibilităţile nu lipsesc. Dar unde vor ajunge astfel? Desigur 
nu la fericire, pentru că fericirea este ceva vast, infinit, în timp ce plăcerea nu atinge decât un 
domeniu limitat în om, acela al naturii inferioare, egoistă, mărginită. 

În căutarea fericirii, omul nu se gândeşte decât la el, plăcerea sa este el. El nu caută de loc 
plăcerea altora, numai a sa. Astfel, el se limitează şi se depreciază, pentru a obține plăcerea sa şi o 
apără, el e obligat frecvent de a folosi metode care nu sunt prea catolice: devine incorect, crud, şi 


dacă e un moment când un altul îl privează de plăcerea lui, devine iritabil, agresiv, vindicativ. Atunci, 
ce plăcere gustă el? El devine insuportabil pentru alţii, care nu uită să-l facă să simtă aceasta. 

Desigur, eu nu spun că trebuie să se priveze de toate plăcerile şi satisfacțiile sale, ar fi stupid. 
De altfel, natura e cea care obligă oamenii să-şi caute plăcerea, altfel viaţa 

şi-ar pierde gustul, sensul, şi ar deveni întunecată, monotonă. Plăcerea e cea care animă, care dă 
culoare existenţei şi nu e vorba de a o suprima. Trebuie doar să nu o punem pe primul plan să facem 
din ea un scop în viaţă, trebuie orientată această tendință într-un sens constructiv. 

Toţi avem instincte, dorinţe şi e normal, dar nu e un motiv pentru a face numai ce ne place. 
Dacă Cerul ne dă creierul, este pentru ca să ne servim de el şi să ne orientăm corect. Ființa umană se 
aseamănă cu un vapor care navighează pe oceanul vieţii; la bordul acestui vapor sunt mateloţi care se 
ocupă cu încărcarea combustibilului în cazan pentru propulsie, şi apoi mai există comandantul cu 
busola sa care se ocupă de orientare. Mateloţii, sunt instinctele, poftele: ei sunt orbi, dar ne fac să 
avansăm. Comandantul este inteligenţa, înţelepciunea care ne dă direcția şi supreveghează ca vaporul 
să nu eşueze pe stânci sau să lovească un alt vapor. Din păcate, aceste vapoare care sunt oamenii sunt 
amenințate pentru că comandantul lasă mateloţii să facă ce le place! 

Cele mai mari deziluzii îl aşteaptă pe cel care se ghidează după plăcere, şi care nu vede 
consecinţele alegerii pe care e pe cale să o facă. Trebuie căutat un alt ghid: rațiunea, pentru că, ea 
vede consecințele fiecărei direcții pe care sunteţi pe cale să o alegeţi şi vă avertizează:” Atenţie, acolo, 
îți vei sparge capul...Acolo, da, poți să mergi...” Din păcate, dacă vorbiţi cu oamenii, veți vedea că 
majoritatea oamenilor sunt convinşi că nu pot să-şi descrețească fruntea, să se însenineze, decât dacă 
fac ce le place. Ei sunt gata pentru asta să sară peste toate regulile, toate tabu-urile, cum se spune. Ei 
vor să fie liberi. Şi care e această libertate? Aceea de a face nebunii, şi de a se distruge. Dacă ne 
eliberăm cu bună ştiinţă de lumină, de înţelepciune, de judecată, pentru a gusta câteva momente de 
plăcere, vom suferi, e inevitabil, şi chiar fizic: vom fi bolnavi, pentru că boala nu e altceva decât 
manifestarea în plan fizic a dezordini pe care o lăsăm să se instaleze în planul psihic. 

Dacă vrei să inversezi aceste prejudecăţi şi reguli pentru a fi tu însuţi, nu e rău, chiar din 
contră. Dar trebuie ştiut că sub legile moralei umane se găsesc legile eterne stabilite de Inteligența 
cosmică, şi, că vrem sau nu, când călcăm aceste legi, o vom plăti prin durere, suferință, boală. V-am 
spus mai demult: e uşor să prevezi ce noi boli vor apărea în lume din cauza manierei în care oamenii 
îşi trăiesc libertatea şi, în acest caz ce boli vor fi incurabile. 

Desigur, Inteligența cosmică nu e aşa crudă pentru a strivi imediat pe cineva pentru o greşeală 
mai mică. Cel care face exces de hrană, de băutură, de tutun, de sexualitate, etc. poate să nu se 
îmbolnăvească decât după ani de zile. Dar e uşor de prevăzut că dacă nu îşi schimbă conduita nu va 
putea scăpa bolii. Organismul aceluia care depăşeşte măsura, în orice domeniu ar fi, este ca o 
construcție de lemn a cărei pereţi sunt roşi: ea nu se va distruge astăzi sau mâine, dar după ani, dintr-o 
lovitură casa se dărâmă. Multe lucruri sunt la fel în viaţă şi, cum lumea nu înţelege felul în care aceste 
legi lucrează, oamenii gândesc doar pe o perioadă de timp prea limitată.Ei spun:”Priviţi-l pe acesta: el 
e cinstit, rezonabil, bun, dar nu e recompensat.” În timp ce un altul e un şnapan şi tot îi reuşeşte, şi 
trag concluzia că e mai avantajos să fii şnapan. lată filozofia ce o are acum lumea: oamenii nu văd 
mai departe de lungul nasului. 

În realitate, pentru a înţelege cum lucrează legile, trebuie observați oamenii şi evenimentele 
pe o durată mai lungă. O perioadă mai scurtă e insuficientă pentru a ne pronunţa. Priviţi cum se 
întâmplă cu ţările: de multe ori numai după secole putem înțelege cum o ţară cade încet, încet în 
decadenţă; cei care trăiesc în aceasta nu îşi dau seama. La fel e şi pentru oameni. De multe ori, 
consecinţele unei purtări bune sau rele în încarnarea actuală se vor constata în încarnarea următoare. 

Ei da, din păcate sau din fericire, fericirea pentru om nu înseamnă a face ce-i place şi cum îi 
place, pentru că, vă repet, fericirea nu este plăcerea. Deci, atenție, nu vă lăsați influențați. Mulţi 
găsesc normal să respecţi anumite reguli de conduită, pe care apoi încep să le încalce pentru că au 
auzit de la alte persoane că acestea sunt baliverne ridicole, de care trebuie să ne eliberăm. Şi, la sfârşit 
sunt atât de bine eliberaţi că îşi sparg capul. Există de asemenea şi oameni care se cred foarte 


inteligenţi, şi care intră singuri în catastrofe, şi care atrag o cantitate de naivi care-i urmează. 
Cunoaşteţi parabola orbilor din Evanghelii: dacă orbii conduc alți orbi, cad toţi în groapă. Ei bine, 
câți savanți, filozofi, gânditori spun absurdități, şi totuşi toţi îi urmează. În timp ce pe Iniţiaţi, care 
cunosc bazele pe care e construită viața, nimeni nu-i ascultă. De ce? Este foarte simplu: pentru că 
Iniţiaţii nu prezintă lucrurile într-un mod agrabil, ei vorbesc de legi, judecată, înţelepciune, stăpânire 
de sine şi chiar de sacrificiu! În timp ce ceilalţi vorbesc de dorinţe, plăceri, pasiuni, atunci evident, 
asta convine la toată lumea. Ei da, dar ce vă spune un Iniţiat este cu adevărat pentru binele vostru. 
Poate nu pentru ce considerați ca binele vostru de moment, dar sigur pentru binele vostru îndepărtat, 
definitiv, etern. Iată, din acest punct de vedere sunteți orbi. Da, aceasta e să fi cu adevărat orb: să nu 
vezi decât momentul prezent, satisfacerea imediată a unei dorinţe, a unei nevoi, a unui instinct, în loc 
de a veda un pic mai departe. 

Desigur, aceste explicaţii nu sunt, poate pentru toată lumea. Deci, trebuie să lăsăm oamenii să 
caute fericirea aşa cum se pricep: ei vor găsi tot timpul câteva fărâmituri pentru a mânca. Natura e 
atât de generoasă! Ea lasă peste tot ceva de ronțăit...chiar şi în lada de gunoi, simbolic vorbind. Cei ce 
nu sunt capabili să se hrănească în altă parte, de ce să moară de foame privându-se de singurele 
alimente care le excită gustul? Aceste alimente îi înbolnăvesc, desigur, dar ce să facă, dacă nu doresc 
altele? 

Când cei ce simt că plenitudinea, fericirea pe care o caută este în altă parte şi doresc să o 
găsească, trebuie să-i ajutăm. Trebuie să le spunem:”Fericirea, adevărata fericire, este foarte greu de 
obținut, dar nu e un lucru imposibil. Trebuie multă muncă, multă voinţă, şi mai cu seamă 
discernământ: să înțelegem că ceea ce majoritatea oamenilor numesc “fericire” nu este, de fapt, decât 
o sumă de mici plăceri, mici satisfacţii, aparenţe de fericire. Dacă vreți să întreprindeți acest drum 
lung şi penibil spre adevărata fericire şi, odată ce aţi obținut-o, să puteţi să o daţi şi la alții, atunci 
căutaţi-o în afara cărărilor bătute: în afara plăcerii!” 


3. Fericirea este în muncă. 


Unde e în realitate adevăratul pericol pentru un alcoolic? În alcool? Nu, în capul său. De ce? 
Pentru că consideră lucrurile numai după plăcerea de moment. Pentru moment, bea, se simte bine şi 
trage magnifica concluzie că aşa va fi tot timpul. Şi aceasta e eroarea. Da, plăcerea, nu e nimic mai 
grozav pe moment, dar pe o perioadă mai lungă, e ruină! 

Veţi zice:"Bun, am înţeles, nu plăcerea e cea care ne face fericiţi, dar atunci, ce ne-o va da?” 
Munca. O, ştiu deja ce îmi veţi spune: că vreau să vă lipsesc de toată bucuria, de toate satisfacțiile, că 
a lucra e penibil, că voi nu faceți altceva decât munciţi şi asta nu vă face de loc fericiți. 

Înlocuind plăcerea cu munca, înseamnă a înlocui o activitate ordinară, egoistă, cu o activitate 
mai nobilă, mai generoasă, care ne lărgeşte conştiinţa şi declanşează în noi posibilități noi. Nu se 
pune problema de a vă lipsi de plăcere, dar pur şi simplu să nu o puneţi pe primul loc ca scop al 
existenţei, pentru că aceasta ne slăbeşte, ne sărăceşte. Cel care caută plăcerea înainte de orice, se 
conduce ca un om care, pentru că iarna e frig, utilizează pentru a se încălzi toate obiectele de lemn 
din casă: uşile, ferestrele, scaunele, paturile, dulapurile...peste un timp, nu mai rămâne nimic. Este la 
fel cu cel ce se lasă ghidat de plăcere: tot ceea ce e pe cale să trăiască ca emoţii, senzații, îi arde încet- 
încet rezervele. Cei care caută plăcerea cu orice preţ trebuie să ştie dinainte ce îi aşteaptă: sărăcirea şi 
întunecarea conştiinţei, şi nu vor putea cunoaşte tezaurele sufletului şi spiritului, ci numai ceea ce 
trece prin stomac, pântece sau încă mai Jos. 

În loc de a considera plăcerea ca scop al existenţei, trebuie să spunem:”A, trebuie să fac cu 
viața mea ceva cu sens, util, mare” şi să înlocuim astfel plăcerea prin muncă, adică cu un ideal. Şi 
care este această muncă? Acea a soarelui. Nu am găsit niciodată o activitate care o depăşeşte pe cea a 
soarelui. Fără oprire, el străluceşte, încălzeşte, vivifică. lată o muncă pe care oamenii nu au luat-o 
niciodată în considerare; prin comparaţie, ei s-au oprit la a face mici reparaţii. 


Dacă discipolul îşi însuşeşte această problemă a soarelui în mod serios, la început va fi 
stângaci, imperfect, dar într-o zi va începe să radieze lumină, căldură, şi viaţă ca un soare. Când 
discipolul întreprinde această muncă, restul îl tentează din ce în ce mai puțin: micile distracții, micile 
bucurii pălesc înaintea sarcinii grandioase de a munci ca soarele. Ei simt atunci o plăcere, o bucurie, 
o expansiune cu care nimic nu se poate compara. 

Mulţi aceptă faptul că fericirea se limitează la câteva efervescenţe, la câteva focuri de paie 
urmate de dureri şi necazuri. Ei bine, dacă ar fi aşa, nu merită să o căutăm. Câteva lucruri pe fugă, la 
ce bun?...Şi ştiţi cum am descoperit că francezii sunt poporul cel mai inteligent de pe Pământ? Într-o 
zi, la Paris, am auzit pentru prima dată cântecul:”Plăcerea dragostei nu durează decât un moment, 
Durerea din dragoste durează o viaţă” Ei da, nu am auzit niciodată aşa ceva în Bulgaria! Iată de ce îi 
stimez pe francezi: din cauza acestei descoperiri. Numai că, mă întreb de ce, după ce au găsit acest 
adevăr, ei continuă să facă la fel, ca şi cum nu l-ar fi descoperit de loc. 

În realitate, când ai descoperit adevărata dragoste, nimeni şi nimic nu te poate face să o pierzi; 
o ai pentru totdeauna. Veţi spune:"Da, dar când iubim pe cineva, cum să înlocuim plăcerea cu 
munca? E imposibil!” Ba da, e posibil. Ce vă împiedică să vă prindeți ființa iubită în braţe, şi să vă 
îndreptaţi împreună spre lumină, frumuseţe, viață eternă...Desigur, va fi imposibil, pentru că sunteți 
convinşi că plăcerea senzuală trebuie să vă guverneze existența. Dar voi, învățați să studiaţi aceste 
viziuni de ansamblu noi şi exersaţi: veţi simți că avansați, că alte facultăţi se dezvoltă în voi încet- 
încet, şi începeţi să gustaţi plăcerile sub o formă mai subtilă. 

Plăcerea senzuală e la început agreabilă, desigur, dar încet vă distruge. Munca, din contră, la 
început e grea, dar pe măsură ce trece timpul, deveniți rezistenți, bogați şi fericiți. Aveţi, deci, 
interesul să tratați munca ca scopul vieţii voastre, adică să faceți în aşa fel încât fiecare moment al 
zilei să fie o ocazie de a progresa pe calea stăpânirii de sine, a armoniei, a luminii. Veţi vedea, 
această muncă vă va da într-o zi cele mai mari plăceri. 

Dar, nu trebuie să vă opriți sub impresia momentului, pentru că des această impresie e 
mincinoasă. Trebuie reflectat pentru a vedea ce efect are decizia voastră în timp mai îndelungat. Voi 
lucraţi, faceți eforturi, şi pentru un moment nu vedeţi nici un avantaj, vă descurajaţi. Da, pentru un 
moment poate fi aşa, dar dacă veţi vedea, aşa ca mine, tot ceea ce munca voastră vă pregăteşte 
magnific, nu veţi mai vrea să vă opriți. 


4. Filozofia efortului. 


Omul are o tendință înăscută de a evita eforturile şi face tot ce poate pentru a se debarasa de 
sarcinile sale sau a le ceda altor oameni, animale sau maşini. Şi astfel el slăbeşte şi îşi pierde 
facultățile. Cel care vrea să devină rezistent, inteligent şi capabil să înfrunte toate situaţiile, trebuie să 
se obişnuiască să facă eforturi. Eforturile îl vor menţine în formă. În zilele noastre putem să 
achiziționăm multe lucruri fără efort, dar care va fi rezultatul? Vom fi arhiplini la exterior şi asta-i 
tot, în interior nu va fi nimic. 

Progresul tehnic, de exemplu, a adus multe facilități, nu o putem nega; dar în acelaşi timp ce 
omul are nevoie de tot mai multe pentru a trăi, pământul, apa şi aerul sunt din ce în ce mai poluate şi 
nu mai absorb elementele toxice care le otrăvesc. Atunci, tot acest progres nu aduce mare lucru 
pentru adevărata fericire, înseninare: contribuie mai curând la o slăbire şi o dispensare de eforturi. Ei 
da, maşinile lucrează pentru el, socotesc pentru el, îşi aduc aminte pentru el, se deplasează pentru el, 
şi el în acest timp este în pericol. Omul a fabricat tot felul de motoare pentru a se deplasa în spațiu şi, 
efectiv, el se plimbă prin aer cu avioane, elicoptere, rachete, dar în interior, el rămâne ataşat de sol, 
incapabil să se desprindă, de a se ridica prin gândire. 

Nu vă este interzis a vă folosi de toate mijloacele tehnice care sunt la dispoziția 
dumneavoastră, nici chiar să fabricaţi altele, dacă sunteţi capabili, dar trebuie să începeți o muncă 
interioară care vă va permite să vă serviţi de aceste mijloace pentru a vă îmbogăţi, în timp ce, pentru 
moment, acestea contribuie la a vă slăbi. Dacă veți avea gloria, bogăţia, puterea nu veți fi satisfăcut 


dacă nu aţi fi făcut nici un efort pentru a le obţine. Efortul este acel pe care puteţi conta, în efort veți 
găsi bucuria, fericirea. Singurul punct de sprijin solid pe care vă puteți sprijini existența voastră, este 
propria persoană şi activitatea proprie. Până nu veţi înțelege asta, nu veţi fi stăpân pe situație, veți 
depinde de circumstanţele exterioare, la voia schimbărilor, nu veţi obține nimic din ce doriți profund, 
vă va scăpa totul. Atunci, obişnuiţi-vă în fiecare zi de a conta numai pe eforturile voastre şi veți avea 
cerul şi pământul, nimic nu vă va dezamăgi. 

Veţi spune:"Dar noi facem eforturi, nu facem decât asta: în fiecare zi muncim pentru a ne 
câştiga existenţa...” Da, e adevărat, dar nu ajunge, nu sunt chiar eforturile de care vorbeam. Eu vă 
vorbesc de eforturile inimii voastre, ale spiritului vostru, eforturi pentru a vă regăsi, pentru a vă lega 
de ce e esențial în voi: Eul superior. Acestea sunt eforturile mai importante, pe care trebuie să le 
menţineţi zi de zi, până veţi reuşi. Chiar dacă nu veți atinge idealul spre care tindeți, nu abandonați 
niciodată eforturile, pentru că ele sunt singurele care vor rezista şi după moarte: eforturile care vi le 
impuneți pentru a vă realiza din plin. Aceste eforturi sunt cheia viitorului vostru. 

lată de ce când întâlniți dificultăți în viaţă, nu vă revoltați şi nu încercați să le evitaţi; 
înțelegeți că Inteligența cosmică vă pune în aceste condiții pentru a vă forța să mergeţi mai departe, 
mai sus. Nu cereţi ca viaţa să vă fie liniştită. Nici un alpinist nu poate să facă o ascensiune a unui 
munte dacă ar avea în faţa lui pereți perfect netezi. Pentru a se cocoţa, are nevoie de asperităţi unde 
să-şi pună mâinile şi picioarele şi de asperități pentru a prinde coarda. Şi astfel, puţin câte puţin 
ajunge pe creastă. Ei bine, pentru motive asemănătoare e necesar să întâlneşti în viață dificultăți, 
necazuri, obstacole. 

Veţi protesta pentru că apare o contradicţie: în fiecare zi vă spun că viaţa trebuie trăită în 
armonie şi pace, şi acum vă spun că trebuie să întâlnim dificultăți şi opoziţie pentru a 
progresa... Trebuie bine înţeles aceasta: cei care doresc armonia şi pacea fără ca în prealabil să fi 
învăţat să treacă de obstacole, se pregătesc din contră pentru o viaţă în dezordine şi zăpăceală. De ce? 
Pentru că adevărata armonie, adevărata pace sunt recompense care revin celor care le-au câştigat, 
manifestându-şi calităţile de dezinteres, bunătate, răbdare. În acel moment, chiar dacă ei trebuie să 
treacă încercări, nu se vor simți deranjaţi, nu vor suferi şi nu vor face pe alţii să sufere. Pentru că ei 
au reuşit să se transforme, să se amelioreze. Graţie unei munci răbdătoare, susţinute, ei au reuşit să 
stabilească relații cu Cerul, să aibă schimburi cu entitățile luminoase care-l populează şi într-o zi ei se 
vor simți luaţi dintr-o dată chiar pe culme. Acolo, ei nu vor mai avea nevoie să se agațe de asperități, 
să se caţere penibil, ei vor zbura! E aşa de greu de înțeles? 

Trebuie să dorim fericirea, plenitudinea şi pacea, căci aceasta e adevărata viață, dar când 
suntem imperfecţi, vom trece pe lângă. Proba: cine nu doreşte fericirea? Toţi oamenii nu doresc decât 
asta, toţi îşi petrec timpul făcând proiecte pentru a realiza ce cred ei că îi va face fericiți. Dar iată, ei 
nu sunt fericiți...E clar că mai au ceva de înţeles şi de corectat. Da, dacă nu facem eforturi pe calea 
perfecțiunii, nu trebuie să dorim o viață liniştită şi agreabilă, în toate felurile, ea nu va fi. Trebuie să 
acceptăm dificultățile căutând care sunt eforturile pe care noi ne obligăm a le face care ne vor 
conduce la adevărata fericire. 

Ştiu că pentru voi e dificil de admis, dar asta e realitatea. Dacă lucrurile ar sta cum vrem noi, 
ar fi o catastrofă! Noi nu suntem atât de clarvăzători pentru a vedea consecinţele îndepărtate a ceea ce 
ne dorim. Ceea ce noi credem că este bine pentru noi ne va antrena şi dacă se va realiza, vom petrece 
viața în trândăvie, plăceri. Dar, din fericire Inteligența cosmică nu dă oamenilor fericirea pe care ei o 
aşteaptă: ei ar pierde totul şi chiar gustul vieţii. Deci, adevărata fericire este în efort. Atunci, nu 
căutați dulceaţă, pentru că vă veţi îmbolnăvi. Când începeţi să iubiți amărăciunea, chinina, veți fi 
salvați. Adesea ceea ce iubiţi vă îmbolnăveşte: atunci, nu plângeţi dacă sunteți lipsiţi de acestea. Cerul 
e cel care nu vi le dă, pentru mai rămâne un pic în viaţă. 

lată adevărata filozofie pe care am descoperit-o şi am acceptat-o. Nu aş abandona această 
filozofie pentru toate bogăţiile din lume...Aceasta nu înseamnă că, dacă cineva vrea să îmi dea 
bogății, eu le voi refuza! Orice e binevenit, când putem face ceva util pentru toți, dar nu bogăția o 
caut. 


Atunci, iată esențialul: să faci eforturi pentru a merge în fiecare zi mai departe în realizarea 
idealului propriu. Din punct de vedere material, exterior, aceasta nu vă va aduce mare lucru, dar chiar 
regii şi prinții Pământului nu vor avea ce veți obține. Nu vă lăsaţi tot timpul subjugați de aparența 
lucrurilor, în interiorul vostru veţi găsi adevărate comori mergând până la infinit... Când începeţi să 
faceţi aceste eforturi, lumina va veni, înțelegerea va veni, puterea va veni, ordinea şi armonia vor 
veni. 

Oamenii sunt marcați de latura exterioară; chiar când se reculeg în linişte, ei se gândesc la 
evenimente, obiecte exterioare. Da, în loc să caute în ei ce e mai profund, centrul lor, chiar când se 
reculeg ei se ocupă de ce e afară. Şi voi, de asemenea, 

analizați-vă, şi vă veţi da seama că nu ştiţi să intrați şi să rămâneţi în voi înşivă, atenţia vă este 
atrasă, fără îndoială, afară. Veţi spune:”Dar ce ne cereți e foarte dificil.” Poate, dar e util să o auziti; 
într-o zi, vă veți aduce aminte şi veți descoperi că sunteți, în fine, capabili de a avea o adevărată viață 
interioară. 

Bazaţi-vă existenţa pe propriile eforturi, nu contaţi pe nimic altceva. Acceptaţi şi utilizați tot 
ceea ce lumea exterioară vă oferă bun, dar nu vă bazaţi pe acestea, pentru că viitorul vostru adevărat 
este de a parcurge toate regiunile spaţiului, printre stele şi sori, şi nu veţi putea duce în acest voiaj 
bogăţiile pe care le-aţi îngrămădit sub voi. Trebuie să învăţaţi unde e de lucrat şi pe ce trebuie contat. 
Dacă vă bazaţi pe soţul vostru, copiii voştri, banii voştri, într-un moment sau în altul veţi avea 
decepții. Nu puteţi conta decât pe spirit, adică pe o activitate pură, efort constant. Cât despre restul 
lucrurilor, utilizaţi şi mulţumiţi Cerului că vi le-au dat, dar nu contaţi pe ele. 

Şi vă mai spun: nu contaţi pe Maestrul vostru, nu contaţi pe mine ca şi cum m-aţi considera 
exterior vouă, ca pe cineva care poate sau nu poate să vină să vă vadă. Dar dacă mă veți plasa în voi, 
în inima voastră, în sufletul nostru, veţi putea conta pe mine, pentru că prezenţa mea în voi va fi atât 
de exactă, atât de reală ca voi înşivă. Şi în necazuri şi suferințe mă veţi găsi totdeauna pentru a vă 
ajuta, ca să înţelegeți că sunt peste tot cu voi, că nu o să vă părăsesc niciodată, că ceva din 
cunoştinţele mele, din dragostea mea, din răbdarea mea a rămas în voi. Veţi spune:” Atunci, nu e util 
să venim să vă întâlnim?” Da, utilizați aceste întâlniri, profitați de ele, dar nu contați exclusiv pe ele, 
căci într-o zi sau alta, veţi fi dezamăgiţi şi supăraţi. 


5. Lumina este cea care aduce fericirea 


Majoritatea oamenilor ştiu în adâncul sufletului, că banii nu pot să le aducă o fericire 
veritabilă, de altfel în Franţa aveţi un proverb:"L'argent ne fait pas le bonheur”... Dar există şi 
conştiinţe care îşi permit să îşi satisfacă anumite dorinţe. Şi cum sunt multe dorinţe, au, evident, 
nevoie de mulți bani! Iată, trebuie să reflectăm: sunt oare dorinţele care le putem satisface cu ajutorul 
banilor, în majoritatea timpului, dezinteresate, elevate? 

Atunci, atenţie, întrebaţi-vă tot timpul de ce vreţi bani şi cum vreţi să-i utilizaţi. Da, trebuie să 
vă supravegheați, pentru că banii sunt mijlocul cel mai puternic pentru a vă satisface natura 
inferioară. Eul voastru divin nu are nevoie de bani: are nevoie de lumină, dragoste, infinit, eternitate 
iar pe acestea banii nu le pot furniza. Banii pot furniza doar ceea ce aveți nevoie în planul material: 
hrana, veşmintele, bijuteriile, casele, maşinile,etec Câteodată nu pot nici măcar să vă servească pentru 
a vă regăsi sănătatea. Şi când vă simţiţi tulburat, angoasat, când nu mai aveți gust de viaţă, nici 
medicamentul cel mai scump nu vă poate ajuta. Chiar admițând că ar începe să vă uşureze, aţi duce o 
viață atât de nerezonabilă, care va distruge efectul bun al medicamentului, încât vă veţi îmbolnăvi din 
nou. Pentru că originea răului este în modul vostru de viaţă, şi nu puteți câştiga ceea ce nu se poate 
cumpăra cu bani. 

Desigur, banii sunt necesari, nu sunt eu cel ce vă spune că ați putea trăi fără ei, ați deveni un 
parazit. Nu e o soluţie de a suprima banii, cum ar sugera unii care cred că ei sunt cauza tuturor relelor 
societăţii. Banii sunt un mijloc de schimb, şi dacă i-am suprima, am fi obligaţi să-i înlocuim printr-un 
alt mijloc; pentru că viaţa în societate e bazată pe schimburi şi ne-am întoarce în fața aceleiaşi 


probleme. Dacă banii produc stricăciuni, nu ei sunt vinovaţi de aceasta ci persoana care se serveşte de 
ei, ŞI care se străduie să îşi satisfacă dorințele. Din moment ce persoana are intenții murdare în cap, 
banii sunt cei care o ajută a le realiza. Punându-şi alte idei în cap, aceiaşi bani devin în mâinile ei o 
binefacere. 

Banii sunt o formidabilă putere asupra naturii inferioare, personalitatea. O invită, o excită:”Ba 
da, du-te, ai mijloacele de a-l ruina pe acesta, de a-l învinge pe celălalt. Această femeie e măritată? 
Nu înseamnă nimic, ce te reține? Pentru că te place, poţi să o ai: vei vedea că nu va rezista maşinii şi 
diamantelor pe care vrei să i le oferi.” Ei da, banii sunt un consilier rău al personalității pe care-l 
vedem în fiecare zi. Dacă vreţi să cunoaşteţi cu adevărat pe cineva, daţi-i mulţi bani şi observați cum 
se poartă. Dacă persoana nu se aruncă imediat în plăceri, nu devine vanitoasă, exigentă, dură, 
arogantă, etc., iată o persoană magnifică pe care puteți conta, pentru că ea a reuşit să-şi învingă 
tentațiile pe care i le dau banii. 

Pentru a rezolva definitiv problema banilor, trebuie ştiut că pericolul este de a-i lăsa să se 
instaleze în cap. Vreau să spun: nu vă mai gândiţi la ei pentru că ideea de bani, dorința de a avea bani 
creşte, se umflă până acoperă cerul. E ca o perdea care împiedică lumina celestă de a penetra, de a 
veni să se instaleze în ființa umană. E bine să ai bani, bineînţeles, dar cu condiţia de a-i pune într-un 
buzunar, într-un sertar, pentru a putea dispune de ei când e nevoie...puneţi-i oriunde, în afară de capul 
vostru. Dacă nu, banul va deveni stăpânul vostru, iar voi sclavii lui. Dacă voi sunteți stăpânul şi el se 
supune, puteți face mult bine; dar dacă el e stăpânul, vă va împinge la a domina şi a elimina pe 
semenii voştri. Şi atunci, s-ar putea ca prostimea să vă admire pentru că ați devenit un mare bancher, 
un om de afaceri formidabil care a reuşit să instaleze filiale în lumea întreagă; dar cum ați reuşit să 
călcați legea bunătăţii, generozităţii, a dezinteresului, vine să vă întrebe justiția divină. Şi atunci veți 
plăti aceste încălcări de legi prin tot felul de încercări fizice şi psihice. 

Fiecare dintre voi trebuie să reflecteze asupra raportului pe care trebuie să-l aibă cu banii, dar 
mai ales să evite să-i aibă ca ideal, ca scop al vieții, să evite să-i aibă în cap pentru că vor deveni ca 
un ecran care împiedică soarele, spiritul de a vă lumina. Capul vostru trebuie să fie numai la 
dispoziția luminii, a Cerului, a îngerilor, a arhanghelilor gata de a primi mesajele, sfaturile. Dacă 
aveți un ecran în capul vostru, mesajele sunt reflectate şi nu veți şti pe ce direcție să mergeţi, nu veți 
fi ghidaţi. Şi când nu mai suntem ghidaţi cădem cu capul în jos în gropi şi prăpăstil. 

Pentru a obţine fericirea, nu de bani aveţi nevoie, ci de lumină. Câteodată unii vin şi mă 
roagă să-i sfătuiesc pentru a-şi alege o profesie. Ei ezită: să se angajeze pe un anume drum unde vor 
câştiga mulţi bani, sau să aleagă o meserie mai puţin lucrativă dar care le lasă mai mult timp pentru a 
face altceva?...Şi eu, ce credeţi că le răspund? Ca instructor, nu pot să spun cuiva ce trebuie să facă 
aici şi acolo, ci numai să-i explic care sunt consecinţele alegerii sale; apoi, el se decide după ce a 
reflectat, analizat bine. Răspund deci:”Să vrei să câştigi mulţi bani, nu e rău, dar totul depinde de 
scopul vostru, de idealul vostru, de ce vreți să realizați în viaţă. Dacă idealul vostru e cel pe care-l 
numim de obicei “a reuşi în viaţă”, adică a avea putere, influenţă, ei bine, câştigaţi mai mulți bani. 
Dar dacă aveți ca ideal progresul pe calea vieții interioare, spirituale, puteți fi fericit cu mai puţini 
bani. Alegerea vă aparține.” 

Dealtfel, cel care posedă multe bunuri nu e niciodată liniştit, e fără încetare antrenat în multe 
activități, probleme, etc. Trebuie să fie tot timpul cu ochii în patru pentru a se proteja de oamenii 
ambiţioşi, necinstiţi, lacomi care-i văd proprietățile. Şi chiar dacă e foarte vigilent, cum poţi să 
prevezi totul? Sunt preocupări fără sfârşit care îngreunează, materializează, decupează regiuni 
spirituale. El pierde, deasemenea, mult timp şi multă energie pe care ar fi putut să o folosească mai 
util pentru evoluţia sa şi a altora pe care ar fi avut ocazia să-i ajute cu achizițiile sale spirituale! 
Oricare sunt sarcinile pe care le avem de îndeplinit, ar fi bine să nu ne supraîncărcăm, să ne 
mulțumim cu necesarul pentru a trăi. A cere mai mult, complică existența. 

Veţi spune:” Sunt persoane care moştenesc bogății foarte mari, este rău pentru evoluţia lor?” 
Mai întâi, nu sunt cazuri aşa frecvente, dar şi în acest caz totul depinde de persoană: dacă ea vrea să 
profite de banii săi pentru a-şi satisface tendințele de lene, capricii, ambiţii, sau dacă ea e 


dezinteresată, stăpână pe ea însăşi şi capabilă să se folosească de bogăţia sa pentru a face bine cu 
ajutorul ei. 

Dar trebuie să fim conştienţi că banii nu sunt utili decât în plan material. În plan psihic, 
spiritual, nu putem face nici un bine cu banii: aici, trebuie lumină, lumina e fluidul de aur. Dacă iubiţi 
lumina, posedați deja aur în plan spiritual. Cu cât sunteţi mai bogat cu acest aur, cu atât mai mult 
aveți posibilitatea să mergeţi în magazinele celeste să “cumpăraţi” ceea ce nu puteți găsi în nici un alt 
magazin: înţelepciune, dragoste, bucurie, infinit, eternitate. Din acest motiv, înţelepții, inițiații se 
străduie să adune cât mai mult aur posibil în plan spiritual pentru a putea să se îmbogăţească de 
calități şi virtuţi de care, apoi, vor beneficia alţii. Chiar dacă nu au un ban în buzunar, ei continuă, 
grație luminii lor, să atragă prezența Cerului şi să o distribuie în jurul lor. 

Deci, e clar, în plan material e preferabil de a nu te satisface de loc. În timp ce în domeniul 
spiritual, din contră, trebuie să nu te saturi niciodată, să nu fi deloc mulțumit de tine, nici de ce ai, să 
vrei să devii cât mai bogat,din ce în ce mai puternic în slujba binelui. Şi cu atât mai rău că aceasta nu 
se învață din morală sau din religiile ordinare, pentru că e suficient să fi un tată şi un soţ bun: să-ți 
hrăneşti şi să-ţi îmbraci nevasta şi copiii, să ieşi la plimbare dimineaţa şi să te întorci liniştit...lată 
modele! Desigur, nu e rău şi mulţi oameni nu sunt capabili să realizeze aceasta. Dar această “morală” 
e insuficientă pentru cel care pretinde că trăieşte după regulile adevăratei morale, adevăratei religii. 

Adevărata morală, adevărata religie este conținută în cuvintele lui lisus: “Fiţi perfecţi cum şi 
Tatăl vostru din Ceruri e perfect.” Cum putem fi perfecţi ghidându-ne după o morală ordinară? 
Distanţa dintre om şi Dumnezeu e aşa de mare că ne întrebăm de ce Iisus ne-a dat acest ideal care ne 
depăşeşte imaginaţia: să fi perfect ca şi Dumnezeu însuşi! Ei bine, ştia ce făcea...Pentru că în plan 
material, e bine să te mulțumeşti cu lucruri mici, de a fi recunoscător şi să mulţumeşti pentru fiecare 
dintre ele, dar în plan spiritual, nu trebuie să fi mulţumit niciodată, trebuie să fi ambițios, insațiabil, 
să tinzi spre un ideal foarte elevat, cel mai inacesibil: perfecțiunea divină. Toţi trebuie să cerem 
bunătățile cereşti. Da, cereți sută la sută, pentru a obţine mai puţin de unu la sută! Ceea ce trebuie să 
cereți este lumina, ca tot să devină lumină în gândirea voastră, sentimentele voastre, actele voastre, 
corpul vostru fizic. Lumina: acest cuvânt rezumă, condensează tot binele pe care ni-l putem imagina, 
tot ce e mai pur, mai puternic, mai frumos, sublim... Dumnezeu însuşi. 

Când eram foarte tânăr, printre primele dăţi când l-am întâlnit pe maestrul Peter Dunov, într-o 
zi l-am întrebat: “Maestre, care e cea mai bună metodă de a te lega de Dumnezeu, prin meditații?” 
Mi-a răspuns:"Prin munca cu lumina, pentru că lumina e expresia splendorii divine. Trebuie să ne 
concentrăm spre lumină şi să lucrăm cu ea: să plonjăm în ea, să ne bucurăm de ea. Prin lumină 
suntem în relaţie cu Dumnezeu.” Atunci, eu v-o spun de asemenea: nu există muncă mai bună decât 
lucrul cu lumina. Lumina e ca un ocean de viață care palpită, vibrează, puteți să intraţi în ea pentru a 
înnota, vă purifică, beţi-o, vă hrăneşte...În sânul luminii veţi simţi plenitudinea. 

Lumina, este de asemenea simbolul tuturor culorilor asupra cărora vă puteţi concentra, fie 
separat, fie combinate între ele. O dată ce aţi reuşit să-i creaţi culorile cu gândirea, puteți să le faceți 
să treacă prin voi, şi să le proiectaţi asupra fiinţelor pe care le iubiţi şi asupra lumii întregi. Această 
muncă cu lumina e o muncă cu virtuțile, cu forţele şi entitățile celeste, pentru că, în spatele luminii şi 
culorilor, există o întreagă viață ascunsă, lumina fiind numai reprezentarea ei vizibilă. Prin culori 
intrați în legătură cu această viaţă. 

Mai este o vorbă a maestrului, din vremea aceea, pe care n-am uitat-o. Pe atunci, el ţinea 
conferinţe într-o sală de pe stada Oborichte în Sofia, înainte ca Fraternitatea să se instaleze în afara 
oraşului, la Izgrev. Într-o zi, înainte de conferinţă, un domn ce venise să-l vadă îi pusese tot felul de 
întrebări. Eu eram acolo, ascultam... Maestrul era ca de obicei simplu, natural, demn, grav. Răspundea 
cu gentileţe, dar pe scurt. La un moment dat, întrebarea era:” După ce semn recunoaştem evoluţia unui 
om?” Şi maestrul a răspuns: "După intensitatea luminii ce emană din el.” Eram tânăr, nu aveam încă 
aceste criterii, şi acest răspuns m-a frapat, dar iată pe acest principiu s-a bazat, de asemenea, o mare 
parte a vieţii mele. De-a lungul vieții, şi eu m-am convins că putem judeca fiinţele după lumina lor. 
Această lumină, nu e, desigur, vizibilă, dar o simţim în privire, în expresia feței, în armonia 


gesturilor. Ea nu depinde nici de facultăţile intelectuale, nici de educaţie, ea este o manifestare a vieţii 
divine, şi pe această lumină trebuie să o căutăm, fără să ne săturăm. 
2 S 


6. Sensul vieții 


Ființa umană caută, conştient sau inconştient, un sens în viața ei. Are nevoie de un motiv de a 
exista şi în fiecare zi încearcă să-l găsească în tot ce i se petrece, în viața familială, socială, 
profesională. Dar în realitate, nici o reuşită, nici o posesiune materială nu poate să-i dea sensul vieții, 
dacă chiar e vorba de un “sens”, iar sensul nu e material, nu putem să-l găsim decât sus, în planurile 
subtile. Mai jos, nu găsim decât forme. Putem să umplem formele cu un conținut care e dat de 
sentiment, de senzaţia pe care o încercăm atunci când iubim un obiect, o ființă sau o activitate. Dar 
sentimentul e trecător, într-o zi sau alta vom simți un gol şi vom suferi. Trebuie, deci să căutăm un 
lucru deasupra conţinutului: sensul. Când am atins sensul, posedăm plenitudinea. Un exemplu vă va 
face să înţelegeți mai bine ce vreau să vă explic. Ieri aţi mâncat excelent, dar asta a fost ieri, şi astăzi 
aveţi din nou nevoie de mâncare, amintirea mesei de ieri nu vă potoleşte stomacul. La fel citind o 
carte, privind un tablou, ascultând muzică simţiți uneori că atingeți un adevăr care vă transformă 
viziunea asupra lucrurilor, această revelație va dura pâna mâine şi poimâine. Pentru că prin 
intermediul cărții, tabloului, muzicii spiritul vostru s-a ridicat foarte sus şi a găsit un sens. E ca şi cum 
un element etern care a intrat în voi, nu vă mai părăseşte. 

Când aţi găsit sensul lucrurilor, îl aveţi pentru totdeauna. Dar pentru a-l găsi trebuie să urcați 
să vă hrăniţi, să vă gândiţi, să iubiți, să acționaţi în planurile superioare. Când căutaţi mai jos, nu 
găsiți nimic. Nimic din ceea ce e material nu vă va aduce acest sens. În timp ce cu un adevăr pe care 
îl sesizaţi sau care vi se dă, puteți lucra şi trăi cu el tot timpul având rezultate. 

Desigur, nu e suficient să aveți timp de meditat şi un moment de inspirație, lumină, pentru a 
da un sens vieţii; trebuie să învăţaţi să faceţi să dureze acest moment până devine o stare de conştiinţă 
permanentă care purifică, ordonează şi restabileşte totul în voi. Din păcate, sunteți destul de des 
nepăsători, treceţi uşor, în câteva minute, din lumea divină în preocupările cele mai prozaice şi 
stupide, ca şi cum s-ar şterge totul. Ei bine, nu ştiţi ce pierdeţi, pentru că această stare are puterea de a 
acționa asupra ființei voastre pentru a o linişti şi a-i armoniza mişcările; dacă aveţi puterea să o 
menţineţi, ea e capabilă să împiedice stările negative care vin să se instaleze în voi. lată, ați făcut 
schimbări, şi după ce aţi meditat, v-aţi rugat, aveţi nevoie să vă gândiţi la lucruri nesemnificative, 
răzbunări, plăceri. 

Veţi spune”Dar ne cereți ceva imposibil. În viaţă nu putem menţine continuu stările divine.” 
Da, în aparenţă aveţi dreptate, trăiesc în aceeaşi lume cu voi şi ştiu cum e. Dar ştiu de asemenea că, în 
ciuda oboselii, descurajării, necazurilor, discipolul luminii nu se descurajează, din contră el se agaţă 
de ce a cucerit, de experienţele care i-au dat, în anumite momente privilegiate, un veritabil sens al 
vieții. 

Deci, chiar dacă în existență e imposibil să nu suferim, să nu plângem, trebuie să conservați în 
voi acest sens al vieții;şi nu numai să-l conservaţi, ci să utilizați dificultățile vieții cotidiene pentru a-l 
întării, amplifica. Aşa lucrează adevărații spiritualişti. Niciodată, orice s-ar întâmpla, nu întrerup 
lucrul divin pe care l-au întrerprins înainte. Chiar în mijlocul încercărilor grele, ei îşi spun:” lată o 
bună ocazie de a mobiliza toate forțele ostile în serviciul muncii mele.” În timp ce majoritatea 
oamenilor, chiar dacă nu li se întâmplă nimic rău, vor face în aşa fel încât vor demola prin indiferența 
lor tot ceea ce au cîştigat bun. Atunci iată, creem, distrugem, creem, distrugem...şi de aceasta nu 
obținem nici un rezultat. Pentru a obţine rezultate, trebuie să fim perseverenţi în munca spirituală pe 
care am început-o, adică trebuie să punem totul în serviciul acestei munci: binele, răul, bucuriile, 
suferințele, speranţele, descurajarea, da, totul în slujba acestei munci. Iată ce înseamnă cu adevărat a 
construi, cum fiecare zi aduce elemente noi. Sensul vieții, nu-l găsiți din plin nici în familie, nici în 
profesie, nici în artă, nici în călătorii, etc. Acestea pot fi mijloace care vă ajută să vă apropiaţi acest 

sens, dar nu îl conţin. Proba: familia, meseria, călătoriile sau arta nu au împiedecat niciodată un 
bărbat sau o femeie să se sinucidă. 

Dacă ne decidem să participăm la realizarea Împărăției Domnului şi Dreptăţii Sale, vom găsi 
sensul vieții. Pentru că aşa, orice vi se întâmplă, ştiţi că sunteţi un lucrător pe pământul Domnului şi 
vă simțiți arhiplin, fericit, susținut, pentru că participaţi la o muncă uriaşă. Nu sunteți singur, nu 
sunteţi abandonat. Toţi pot, de astăzi, să găsească sensul vieţii, pentru că, de astăzi, în loc să 
muncească pentru ei înşişi, pentru nevoile lor, satisfacțiile lor, ei pot spune:”De acum înainte, vreau 
să lucrez pentru Împărăţia Domnului şi Dreptatea Sa”. Şi chiar dacă numele lor nu e cunoscut pe 
Pământ, el este scris în Cartea Vieții şi sunt răsplătiți cu binecuvântările Cerului. Nimic nu e mai 
glorios decât să te angajezi în această muncă. Da, în fiecare zi trebuie mers mai departe, să ai aspirații 
mai largi, mai vaste: aceasta dă cu adevărat un sens vieții. 

Şi când ați trăit un moment divin, fie prin meditație, rugăciune, muzică, lectură sau 
contemplare a unui peisaj, încercați să mulțumiți Cerului. Spuneți:” Astăzi am trăit ceva excepțional! 
Trebuie să mă alimentez mâine şi poimâine, pentru că acesta e Cerul. Acest moment va transforma 
totul în mine.” 

A găsi sensul vieţii înseamnă a găsi un element care numai lumea divină îl poate oferi; dar nu 
îl dă decât acelora care, în lungul anilor, au făcut eforturi pentru a ajunge la el. Sensul vieții nu e ceva 
ce se poate fabrica afectiv sau mental: nu omul e cel ce decide care va fi acesta pentru el. 

Sensul vieţii este recompensa unei munci interioare, răbdătoare, neîntreruptă pe care omul o 
face asupra lui însuşi. Când a ajuns la o anumită stare de conştiinţă, primeşte din Cer un electron, ca o 
picătură de lumină care impregnează toată materia fiinţei lui. Din acel moment, viața sa primeşte o 
dimensiune şi o intensitate nouă, evenimentele îi vor apărea cu o nouă claritate, ca şi cum i s-ar fi dat 
cunoaşterea sensurilor lucrurilor. Şi chiar moartea nu îl mai sperie, pentru că acest electron i-a 
descoperit imensitatea unei lumi eterne unde nu există pericole, nici tenebre, şi omul simte că deja 
merge în lumea nelimitată a luminii. 

Odată ce a descoperit sensul vieţii, totul păleşte în prejmă, iar necazurile existenței cotidiene 
îşi pierd importanţa. Toţi acei care îşi pierd timpul plângând şi lamentându-se pentru că nu au bani, 
că nu au succesul sperat, că sunt abandonaţi sau trădaţi, arată, de fapt, că nu au descoperit adevăratul 
sens al vieții. Dacă banii, ambiția, posesiunea unui bărbat sau a unei femei reprezintă pentru ei acest 
sens, atunci, evident, nu vor lipsi ocaziile să fie dejamăgiţi şi supăraţi! 

A găsi sensul vieţii înseamnă a tinde la o stare de conştiinţă atât de elevată, care îmbrățişează 
universul întreg, încât micile lucruri ale existenţei se pierd şi se dizolvă. Chiar când e confuz, 
persecutat, acel ce a găsit sensul vieții se simte reconfortat şi el e cel care îi priveşte pe alții cu milă, 
şi spune:”"Săracii, nu văd că, orice ar spune, orice ar face, eu trăiesc în imensitate, în eternitate, 
particip la viața cosmică.” 

Poate veţi găsi că tot ce v-am spus e dificil de înțeles. În realitate, aveţi nevoie să reţineţi doar 
aceasta: nu veți găsi sensul vieții dacă nu vă puneţi în slujba unui ideal sublim. Pentru că în spatele 
acestui ideal, există miliarde de creaturi luminoase care lucrează şi, cînd vor vedea că voi participaţi 
cu ele la construcţia unei noi lumi, vă vor da toate binefacerile şi atunci veți fi aşa de plini că vă veţi 
revărsa. Chiar dacă nu cereţi nimic, chiar dacă nu aşteptaţi nimic, veți simți că ați primit tot. 


7. Pacea şi fericirea 


De multe ori auzim oameni spunând:”A, puțin îmi pasă de pace!” Ei îşi imaginează că, pentru 
că lor nu le “pasă”, totul va fi bine şi vor fi fericiți...Dar ce este această pace? E uşor să ai pacea şi să 
fi fericit? Nu, nu avem o idee clară despre ce este pacea, şi de asemenea nu avem o idee clară despre 
ce este fericirea. 

Cât timp omul e subjugat naturii sale inferioare, instinctelor, poftelor sale, ambițiilor sale, el 
nu poate trăi în pace. Cât timp elemente ca ura, gelozia, cupiditatea există în inima, intelectul sau 

voința sa, nu va avea decât ciocniri şi necazuri. Chiar dacă apare un moment de repaus când omul 
crede că necazurile s-au sfârşit, foarte repede problemele încep şi s-a sfârşit cu “pacea” sa. 

Pacea, nu înseamnă să fi liniştit câteva ore sau câteva zile, găsindu-ne în condiţii agreabile 
singur sau la munte. Pacea, pacea adevărată, acea de care vorbesc Iniţiaţii, e o stare de conştiinţă 
superioară care necesită cunoaşterea structurii omului şi universului. Da, Iniţiaţii vă spun că nu veţi 
gusta cu adevărat pacea până în ziua când elementele corpurilor voastre (fizic, astral, mental, cauzal, 
budhic) vor fi purificate, armonizate între ele şi vor vibra la unison cu regiunile cele mai înalte din 
univers. 

Pacea e deci o stare de conştiinţă la care ajungem după o lungă muncă de stăpânire de sine şi 
armonizare interioară. Până atunci, veţi avea, fără îndoială, câteva momente de linişte, dar până nu 
veți îndeplini această muncă, nu veţi avea pacea, şi în fiecare zi, de mai multe ori pe zi, se pot 
produce incidente susceptibile să vă deranjeze! Când ați obținut pacea adevărată, chiar dacă aveţi de 
înfruntat dificultăți, dureri, nu vă veţi clinti; desigur, veţi fi îngrijorat şi supărat, dar numai la 
suprafaţă. În profunzime, pacea nu vă va părăsi, veţi simţi că ea e mereu cu voi...Ca şi fundul mării: 
nici o intemperie nu îl deranjează. Există în pacea adevărată ceva imens, vast, inalterabil pentru ca ea 
este o cucerire a sufletului şi spiritului. 

Pacea adevărată se situează deci foarte sus: ea e un acord, o sinteză, o armonie a tuturor 
elementelor din noi. Şi la fel pentru fericire: ceea ce iau oamenii drept fericire nu sunt, adesea, decât 
mici satisfacţii de scurtă durată. Veţi spune că sunteți fericiți pentru că aţi petrecut o vacanță 
agreabilă de unde veniţi odihniţi şi plini de energie, pentru că un bărbat sau o femeie pe care o (îl) 
iubiți şi-a manifestat dragostea, pentru că aţi fost felicitat pentru inteligența şi competența 
voastră...Evident, nu putem nega că e important să fim sănătoşi, de a ne simți iubiți şi să fim 
cunoscuți pentru capacitățile noastre, dar e insuficient pentru a spune că suntem fericiți, pentru că 
adevărata fericire este deasupra corpului fizic, inimii şi intelectului. Ne imaginăm că dacă avem o 
casă, o femeie, vom fi fericiţi, că dacă avem gloria, ştiinţa sau frumuseţea vom fi fericiți...nu! De mii 
de ani, istoria arată că fericirea nu e acolo, sau poate pentru puțin timp. Obţinem aceea, obținem 
cealaltă, dar rămânem nesatisfăcuţi şi în interior e vid, vidul larg, gata să înghită tot. 

Dacă fericirea e greu de obţinut şi menţinut, este pentru că trebuie să o căutăm foarte sus, într- 
o regiune unde materialele sunt inalterabile; ceea ce cere omului mari calități şi mai ales puritate, 
pentru că numai ce este pur e inalterabil şi poate să dureze. Această regiune există în spaţiu, dar şi în 
noi înşine şi toţi acei care au descoperit-o se străduie să gândească, să iubească, să acţioneze şi să 
muncească în aşa fel încât să trăiască în această regiune unde nimic nu îi poate deranja. Orice s-ar 
întâmpla, oricare ar fi condițiile, ei sunt fericiți pentru că au găsit elemente stabile, imuabile, eterne. 

Adevărata fericire,ca şi pacea, e o stare care se caracterizează deci prin stabilitate. Veţi 
spune:”Dar viaţa nu e decât o succesiune de schimbări: succese şi eşecuri, abundență şi sărăcie, pace 
şi război, boală şi sănătate...şi omul e obligat să îndure aceste schimbări!” Nu, războiul poate să 
izbucnească, puteți să vă îmbolnăviţi, puteți fi ghinionist, puteți fi abandonaţi de soțul vostru, de soția 
voastră, de copiii voştri, de prieteni toate acestea fără a înceta să fiți fericți. De ce? Pentru că 
conştiinţa voastră nu stagnează la nivelul evenimentelor: pentru fiecare dificultate, pentru fiecare 
încercare, veţi găsi o explicaţie, un adevăr care vă calmează, vă consolează pentru că aţi mers prea 
sus şi ştiţi cum să vedeţi lucrurile. Puteţi fi dezgolit, persecutat, dar pentru că ştiţi că toate astea sunt 
trecătoare, că sunteți nemuritor, că nimic nu vă poate atinge cu adevărat, aici unde toți scot strigăte, 
voi zâmbiţi. 

Fericirea, o purtaţi, deci, în voi. Dacă nu sunteți conştienţi, înseamnă că rămâneţi la suprafață, 
la periferia ființei voastre şi la periferie nu sunt decât iluzii şi schimbări: de abia ați sesizat câteva 
particule de bucurie, că ele sunt înlocuite cu multă suferință, ca şi cum ar fi o pedeapsă că aţi furat un 
pic de fericire. 

lată de ce, faceţi eforturi pentru a intra în voi înşivă şi aici începeţi să căutaţi ceea ce e 
imuabil, etern, Dumnezeu, spirit. Astfel veţi găsi fericirea. Odată ce aţi găsit-o, încercaţi să-i rămâneți 
aproape, şi atunci nimeni n-o să vă mai facă necazuri. Oricare ar fi situația voastră, fie că sunteți 

bogat sau fără bani, glorios sau dezaprobat, că sunteți iubit sau urât, sunteți deasupra schimbărilor, 
trăiţi în eternitate. 

Acesta nu e, poate, decât un limbaj pe care toată lumea îl poate pricepe. Ce vreţi? Un băiat îi 
spune unei tinere fete:”Iubito, te voi face fericită.” El nu ştie nici ce este fericirea, nici el nu e fericit, 
dar vrea să o facă fericită pe ea!...Sau, invers, fata îi spune băiatului:”Te voi face fericit.” Dar cum o 
fac? Cu imperfecțiunile, nervozitățile, furiile, gelozia lor, ei se fac fericiți! Cam aşa...au mulţi copii, 
ca în poveşti. Să mergem mai departe: eu nu cred prea mult în acest tip de fericire. Desigur, ei trec 
prin momente agreabile, dar sunt ca şi prizonierii cărora li se dau în fiecare zi câteva minute de 
destindere pentru a respira un pic, şi apoi “înapoi în beci!“ Sau, ca o durere de dinţi: se opreşte un 
moment, şi apoi reîncepe! 

Pentru a fi fericiţi, trebuie să găsiți un punct de neclintit de care să vă agățaţi, fără ca ceva să 
vă facă să pierdeţi acestă poziţie de echilibru: ceea ce în fizică se numeşte echilibru stabil. Priviţi 
pendulul: îl facem să oscileze la dreapta, la stânga, dar revine în poziţia de echilibru pentru că e ataşat 
de un punct fix. Ei bine, omul trebuie să găsească acest punct în el însuşi şi să se prindă de el. Atunci 
poate să spună ca şi Iniţiatul vechiului Egipt:” Sunt stabil, fiul cuiva stabil, conceput şi născut în 
teritoriul stabilităţii.” 

Cât timp sunteți schimbător, ezitant e inutil să vorbim despre fericire! Fericirea aparține 
regiuniilor infinitului, eternității care sunt regiuni ale sufletului şi spiritului. Da, infinitul, eternitatea, 
iată regiuni încă neexplorate, unde sufletul şi spiritul au nevoie să plonjeze pentru a se hrăni, a se 
îmbrăca, pentru a fi satisfăcut şi liber. Voi începeţi să vă daţi seama că fericirea cere de la voi o 
întreagă disciplină, datorită căreia vă ridicaţi înțelegerea şi dragostea voastră până în regiunile 
sufletului şi spiritului, şi în acest moment puteți să vă adăpaţi din acest ocean fără margini al păcii şi 
fericirii. Pacea, ca şi fericirea e rezultatul unei comuniuni, al unui schimb perfect cu principiile, 
entitățile şi toate existenţele lumii sufletului şi spiritului. 

În sus, pacea şi fericirea sunt unite, ele nu pot exista separat. Nu veţi întâlni pe nimeni 
adevărat fericit fără a fi în pace. Pacea şi fericirea reprezintă aceeaşi realitate exprimată diferit.Pacea 
vă pune în armonie cu toată creația şi când trăiţi această armonie, nu puteți fi nefericit. Energiile, 
forțele universului vă pătrund şi nu vă mai lipseşte nimic. Nu veţi înțelege niciodată ce este fericirea 
dacă nu veți înceta să o considerați o senzație agreabilă, aşa cum îşi imaginează majoritatea 
oamenilor. Adevărata fericire este, desigur o senzaţie agreabilă, dar este de asemenea lumină şi 
putere. Priviţi, de exemplu: cînd sunteţi fericit, fie şi un moment, sunteți în pace şi începeţi să 
înțelegeți fiecare eveniment din viața voastră, totul devine simplu şi clar şi reuşiţi tot ce întreprindeți. 
Dar cum pierdeţi această stare, încep necazurile, durerea sau descurajarea, totul se umbreşte în capul 
vostru şi nu faceți decât prostii. 

Fericirea nu e nimic altceva decât o stare de conştiinţă, o manieră de a înţelege, de a simţi, de 
a se comporta, o atitudine în viață, de aceea nu aparține decât acelora care ştiu să o găsească printr-o 
muncă spirituală. Fericirea, ca şi pacea e o sinteză: dacă înţelegem bine lucrurile, dacă le simțim bine, 
putem acţiona bine şi putem fi fericiţi. Dar ca să reuşeşti aceasta trebuie să accepți ştiinţa inițiatică, 
pentru că ea este singura care ne învață să ne educăm intelectul, inima şi voința, adică să stăpânim 
natura inferioară, personalitatea, pentru a da naturii superioare, individualității, toate posibilitățile de 
a se dezvolta. 

Pentru a găsi fericirea, nu este suficient să învingi natura inferioară. Bineînţeles, această 
victorie este necesară, dar ea este insuficientă: mai trebuie încă să reuşeşti să fuzionezi cu natura 
superioară. Nu veți reuşi să găsiți fericirea doar reuşind să învingeţi din timp în timp egoismul, 
senzualitatea, gelozia şi furia. Aceste victorii sunt etape necesare pe calea reuşitei dar ele nu pot să vă 
facă fericiți, pentru că fericirea se găseşte într-un loc inaccesibil pentru tot ce este negativ. De altfel, 
chiar dacă veţi reuşi într-o zi să vă învingeți personalitatea, păziți-vă: a doua zi ea va putea să vă 
Joace noi feste. 

Victoria asupra personalității e totdeauna incertă. Este exact ca o ţară care a învins o altă ţară: 
niciodată nu poți fi sigur că acest lucru va dura. Pentru că, într-o bună zi, când învingătorul doarme 

pe lauri, ţara învinsă va încerca să-şi ia revanşa. La fel se întâmplă cu natura inferioară, 
personalitatea: chiar dacă, în anumite împrejurări, aţi reuşit să învingeţi anumite manifestări ale ei, 
victoria nu este niciodată definitivă; la un moment sau altul, ea poate reveni, vă poate da noi lovituri, 
şi iată-vă la pământ. 

Ce este de făcut? Să imploraţi natura voastră divină, principiul Cristic, să vină să se instaleze 
în voi. Astfel, în loc de a fi totdeauna ca un învingător ce nu e niciodată sigur de victoria sa, veţi avea 
un asociat puternic, atotştiutor, pe care puteți conta. Şi chiar dacă uneori sunteți puţin obosit, puțin 
adormit, el continuă să ţină piept naturii inferioare. Cîţi oameni păreau să-şi fi învins anumite 
slăbiciuni, anumite vicii, dar după puțin timp recădeau în aceste vicii, şi chiar mai rău decât înainte! 
Deci, singura soluţie este de a pregăti terenul, cucerind victorii asupra naturii inferioare în cât mai 
multe domenii, dar şi de a implora Cerul, natura superioară, să vină să se instaleze şi să se manifeste 
în noi. 

Şi când natura superioară a venit cu adevărat să se instaleze în voi, atunci da, veți gusta o 
fericire inexprimabilă. Sunteţi fericit şi nici măcar nu ştiţi de ce. Această fericire - şi cu atât e mai de 
mirare - este o fericire fără cauză. Veţi găsi că este minunat de a trăi, de a respira, de a mânca, de a 
vorbi...Nu vi s-a întâmplat nimic, nici n-aţi primit un cadou nici o moştenire, nici o întâlnire, sunteți 
fericit pentru că vi s-a adăugat ceva de sus, care nu depinde de voi...ca o apă care curge din Cer, şi vă 
mirați necontenit descoperind în voi înşivă această stare minunată de conştiinţă. Vă bucuraţi şi nu ştiţi 
de ce. lată adevărata fericire. 

Adevărata fericire, e ca aerul pe care-l respirăm: aveţi preocuparea de a căuta aerul? Nu, aerul 
vine la voi, este aici, sunteți în el şi îl respirați fără să vă gândiţi la el. Restul ca apa, hrana, banii 
trebuie din când în când căutate, în timp ce aerul şi lumina,nu! 

Voi respiraţi fără încetare şi nu e bucurie mai mare decât a respira. Dacă nu mă credeți, rețineți-vă 
respirația pentru un moment, veţi vedea...Ei bine, fericirea e comparabilă cu aerul care-l respirăm. 

Inspirați, expirați...inspiraţi, expiraţi...fericirea e respiraţia sufletului...Nu ne putem opri să 
studiem respiraţia din acest puct de vedere. Orice altceva trebuie căutat, cumpărat, bucată cu bucată, 
pentru a avea o bucurie, o plăcere, în timp ce aerul nu trebuie căutat, respirăm fără încetare, chiar şi 
când dormim. Putem spune că respiraţia a fost dată omului pentru a-i arăta că tot ce este tangibil ca 
banii, posesiunile, etc., nu se poate compara cu ce e subtil, impalpabil, invizibil, cu lumea eterică în 
care se află incluse. Toţi aceia care au conştiinţa faptului că sunt incluşi în lumea eterică, în lumea 
spirituală, respiră fără încetare şi sunt fericiți din cauza acestei respiraţii. 


8. Pentru a fi fericit, fiţi viu! 


Pentru a fi fericit, trebuie să fii viu.”Dar, veți spune, noi suntem vii!.” Desigur, şi plantele şi 
animalele sunt de asemenea vii, şi admițând că sunt fericite în felul lor, credeți că puteți fi fericit în 
felul lor? Pentru om, viaţa, adevărata viață nu e aici. Atunci unde este ea? 

În zilele noastre, oamenii acordă un loc excesiv activităţilor intelectuale şi realizărilor tehnice: 
aceasta le-a fost prezentată ca un ideal de instrucție, de acumulare de cunoştinţe şi de avantajele aduse 
de progresul tehnic. Ei bine, tocmai, acumulând cunoştinţe şi utilizând din ce în ce mai multe aparate, 
sau aparate din ce în ce mai perfecționate, nu înseamnă a trăi. Luând-o pe această direcție, omul strică 
ordinea naturală a lucrurilor şi natura se apără. 

De altfel, ce spun acum tinerii? Că vreau să “trăiască”. Da, dar cum idealul de viaţă pe care 
adulții îl prezintă nu-i atrage de loc şi nu găsesc pe nimeni pentru a-i învăţa ce este adevărata viaţă, ei 
o caută în aventuri primejdioase, senzaţii puternice, pasiuni, plăceri, alcool, droguri....Deci, prea mult 
intelect pe de o parte, prea multe pasiuni pe de altă parte, în cazul lor, aceasta îi dezechilibrează. 
Trebuie ştiut că omul e făcut pentru a trăi în diferite planuri: fizic, astral, mental, dar şi cauzal, 
budhic, atmic ( a se vedea “Viaţa fizică: elemente şi structuri” cap.3 “Mai multe suflete şi mai multe 
corpuri”;colecția Izvor nr.222); dacă îşi limitează activitatea la primele trei planuri fizic, astral şi 
mental, el nu poate cunoaşte adevărata viaţă. 

A mânca, a bea, a dormi, a munci, a avea relaţii sexuale, a încerca câteva sentimente, a 
achiziționa câteva cunoştinţe, a avea câteva gânduri, e important, dar nu ajunge pentru a satisface 
nevoile noastre. E o viață la relanti, nu e o viaţă intensă. Veţi spune:” Dar cum, contemporanii noştri 
au o viață intensă! Priviţi-i: fug la stânga, la dreapta, discută, îşi schimbă soțul, soția, amantul, 
amanta.” Ei bine, aici vă înşelați din nou. Viaţa intensă nu înseamnă agitație, nu este o acumulare de 
aventuri pasionale sau de activități intelectuale. 

Pentru a trăi o viață intensă, trebuie să cunoaştem structura omului, să-i cunoaştem corpurile 
sale diferite ca şi centrii care-i permit să intre în relaţie cu regiunile spațiului şi locuitorii acestor 
regiuni. V-am vorbit deja şi v-am indicat de asemenea metodele, exerciţiile de făcut, atitudinea de 
adoptat pentru a trezi în voi aceste organe subtile(a se vedea “Centrii şi corpurile subtile”;colecția 
Izvor nr.219). Numai acel care s-a străduit poate vorbi de adevărata viaţă, de o viaţă intensă. Şi el este 
fericit pentru că se simte ca o sursă, ca o cascadă, ca o livadă plină de arbori fructiferi, ca un parc plin 
de flori, şi e o binecuvântare pentru toţi acei care îi sunt în preajmă. 

lată de ce vă spun: dacă căutaţi fericirea, nu e alt secret decât acela de a trăi o viață spirituală 
intensă. E inutil să cauţi ajutorul talismanelor sau altor obiecte magice: pietre, metal, parfum...pentru 
că singura magie adevărată e viața. Dacă vreţi să fiți fericit, munciţi ca viața voastră să fie mai pură, 
mai bogată, mai abundentă. De îndată ce începeți această muncă, asupra corpului fizic, asupra 
corpului astral (sentimente), asupra corpului mental (gânduri), veţi vedea rezultatele: sănătatea se 
ameliorează, simţiți peste tot dragostea voastră şi din jurul vostru, şi sensul vieţii vă devine din zi în 
zi mai clar. 

Cum se face această muncă? În Învăţământul nostru nu am vorbit de asta. De-a lungul 
anilor, v-am dat câteva metode, dacă nu le veţi putea aplica pe toate; alegeţi, cel puţin, unele din ele, 
şi munciţi cu ele în mod serios. Dacă nu vreţi aceasta, de-a lungul anilor chiar viaţa vă va face să 
pricepeți, vă va da lecţii şi veți suferi. Credeţi-mă, nu veți putea fi fericiți ducând o viață ordinară. 

Şi dacă vreţi o metodă pe care o puteți aplica imediat, pot să v-o dau: a ne obişnui să 
mulțumim. Da, a mulțumi în fiecare clipă, chiar şi pentru ce ni se întâmplă: în mijlocul dificultăților, 
necazurilor, suferințelor, mulțumiți tot timpul. În acest fel, neutralizaţi otrava ce se produce în voi 
prin stările negative, vă cicatrizați rănile, pentru că nimic nu poate rezista în fața recunoştinţei. Deci, 
mulțumiți până veți simți că tot ce vi se întâmplă e spre binele vostru. De îndată spuneți: Mulţumesc 
Domnului, mulțumesc Domnului...”. Mulţumiţi pentru ce aveţi, dar şi pentru ce nu aveţi, pentru ce vă 
bucură dar şi pentru ce vă face să suferiți. Aşa întreţineți în voi flacăra vieţii. Prevăd că mă veți 
întreba:"numai atât?” Da, numai atât, dar practicaţi această metodă şi veţi constata rezultatele ei. 

O adevărată învăţătură inițiatică vă învaţă să puneţi accentul pe viață, propria voastră viaţă. 
Aceasta nu vi se pare foarte important, pentru că nici măcar nu vă dați seama că sacrificați această 
viață unor lucruri care sunt mult mai importante decât ea. Vă îndreptați mereu atenţia asupra 
obiectelor, evenimentelor, agitaţiilor din exteriorul vostru şi, în tot acest timp, lăsaţi viaţa voastră să 
sărăcească. Este un calcul foarte greşit. 

V-aţi gândit vreodată la timpul pe care îl petreceţi cu lumea exterioară? Câteva minute, câteva 
ore...În 

timp ce întreaga zi şi întreaga noapte sunteți cu voi înşivă. Atunci, nu vedeți că viaţa voastră 
interioară este cea mai importantă? Trebuie ca abundența, bogăția şi ordinea să fie în voi... Vedem că 
lumea exterioară se umple de obiecte, produse, aparate, construcţii şi arme de tot felul, în timp ce 
oamenii sunt tot mai mult bântuiţi de haos, mizerie, slăbiciune şi vid. Este timpul ca ei să se 
gândească să realizeze în interior tot ceea ce îi preocupă să realizeze în exterior. În noi trebuie să 
avem bogăţia, frumuseţea şi forța; pentru că, ceea ce vom obţine astfel, nimeni şi nimic nu ne va 
putea lua. Nici măcar bătrânețea. 

Da, cei mai mulți oameni gândesc că, odată ajunşi la o anumită vârstă, ei trebuie obligatoriu 
să-şi piardă facultățile şi să cadă în decrepitudine. Gândindu-se la aceasta, pâna la urmă se şi 
întâmplă! În realitate, pentru discipolii Ştiinţei Iniţiatice, bătrâneţea e cea mai bună perioadă a vieții; 
pentru că anii de căutări şi experienţe interioare le-au adus luciditatea, pacea, serenitatea, bunătatea, şi 

toți vin să se instruiască de la ei. Chiar şi copiii sunt atraşi de ei şi îi iubesc. Dacă în lume circulă o 
părere contrară, aceasta este pentru că este adevărat că pentru mulți dintre oameni bătrânețea este o 
perioadă foarte rea, din cauza felului în care au trăit. Ei şi-au risipit energiile în activităţi ordinare, 
inutile, stupide iar atunci când nu le mai rămâne aproape nimic, când sunt slabi, bolnavi, goi, ce mai 
pot aştepta de la bătrâneţe? 

Evident că, chiar dacă ducem o existenţă rezonabilă, plină de sens, bătrânețea va veni la un 
moment dat. Şi chiar şi boala poate veni. Dar cei care au făcut o adevărată muncă interioară vor trece 
prin aceaste perioade cu mai mult curaj şi seninătate, şi nu vor înceta de a se îmbogăţi spiritual. Da, 
dacă lucraţi pentru lumină, pentru un ideal înalt, cu cât veți îmbătrâni, cu atât veți deveni mai viu şi 
mai expresiv; veți câştiga chiar o viaţă şi o expresivitate pe care nu o aveaţi în timpul tinereții. Bine 
înțeles, veți fi puțin mai plecaţi, veți avea puţin mai multe riduri, părul alb, dar nu vă veţi opri la atât: 
lăsaţi corpul să îmbătrânească în linişte şi gândiți-vă că sufletul se poate manifesta încă prin el cu o 
tinereţe extraordinară. De ce trebuie să suportăm această mentalitate catastrofică propagată peste tot 
în legătură cu bătrâneţea? 

Se spune tinerilor:"Grăbiţi-vă să profitaţi pentru că tinerețea nu durează mult” Aşa este, sigur, 
dar când nu dureză ? Ei bine, tocmai atunci când ascultăm aceste sfaturi dăunătoare şi ne grăbim să 
ne amuzăm şi gustăm din toate plăcerile! Ne veştejim repede când nu mai suntem aşa de agreabili şi 
plini de viaţă, suntem respinşi şi este normal. Atunci, evident, pentru că acestea sunt faptele, oamenii 
trag anumite concluzii. Da, dar dacă faptele sunt care sunt, este pentru că nu am ştiut în prealabil, să 
observăm şi să gândim bine. Ceea ce este adevărat pentru un moment (că, îmbătrânind, ne pierdem 
forțele şi farmecul), poate să nu mai fie aşa pe viitor. lată, trebuie să dăm nişte explicații. Şi să nu se 
mai dea sfaturi rele tinerilor sub pretext că le dorim fericirea! 

Reţineți bine aceasta: fericirea, pentru cei tineri...dar şi pentru cei vârsnici, este de a-ți 
consacra viaţa unui ideal înalt. Vedem foarte mulți oameni risipindu-şi energiile pentru apărarea a tot 
felul de cauze care nu merită mare lucru, pe care, de altfel, le şi abandonează curând, pentru alte 
cauze. Dar foarte puţini se mobilizează pentru a servi această mare idee a Împărăției lui Dumnezeu şi 
a Dreptăţii Sale. Veţi spune:"Împărăţia lui Dumnezeu, aceasta e o utopie ce nu se va realiza 
niciodată!” Ascultaţi, aceasta nu e treaba noastră. Treaba noastră, este de a lucra pentru realizarea sa, 
pentru că este singurul ideal căruia merită să-i consacrăm viața noastră. Se va realiza sau nu, nu ni se 
cere părerea. Ceea ce în orice caz este sigur, este că dacă nimeni nu face nimic, gândind că toate 
eforturile sunt inutile, evident că nu se va realiza niciodată. 


9. Să ne ridicăm deasupra condiţiilor 


Dacă lucrurile nu merg cum trebuie, avem tendinţa de a da vina pe condiţiile proaste. Ei bine, 
să o ştiţi, cât timp credeţi că fericirea sau nefericirea voastră depind de condiţii, nu veţi fi niciodată la 
adăpost. Pentru că viaţa e astfel făcută încât nimic nu e veritabil stabil şi definitiv şi, dacă nu munciţi 
cu gândul, voinţa, veți fi, fără îndoială, aruncat la stânga şi la dreapta, fericit când condiţiile sunt 
favorabile, nefericit când întâlniți obstacole şi dificultăţi. Şi unde veţi ajunge aşa? 

Trebuie înţeles, odată pentru totdeauna, condiţiile nu sunt determinante. Pe acelaşi sol, având 
aceleaşi elemente chimice, smochinul poate creşte la fel ca şi scaietele. Într-o familie, unde copiii au 
acelaşi tată, aceaşi mamă şi primesc aceeaşi educație, se pot găsi mari diferenţe fizice, intelectuale şi 
morale între aceşti copii. Şi constatăm, de asemenea, în ceea ce privesc evenimentele care au 
importanță pentru colectivitate, că aceleaşi încercări nu afectează oamenii în acelaşi fel. De ce? 
Pentru că nu le înfruntă cu aceeași stare de conştiinţă. În timp ce unii, neavând o bună înţelegere, 
devin, puţin câte puţin, ursuzi, vindicativi sau se lasă complet striviţi şi otrăvesc viaţa celor din jurul 
lor, alţii, din contră, se întăresc, se îmbogăţesc şi, graţie experienţei lor, pot apoi să-i ajute pe cei din 
jurul lor prin sfaturile, atitudinea, strălucirea lor, prin forța pe care o degajă. 

Aceasta dovedeşte că condițiile nu sunt totul. Desigur, nu le putem ignora de tot, dar pentru a 
progresa, trebuie să ştim că multe lucruri în viaţă nu depind decât de noi, de felul nostru de a le 
considera, şi că fericirea sau nefericirea sunt stări relative. Aceasta e de altfel şi filozofia lui Nastratin 
Hogea. Vreţi un exemplu? 

O femeie bătrână îl caută într-o zi:”A, Nastratin Hogea, dacă ai şti situația noastră! Familia 
noastră nu şi-a putut permite să locuiască decât într-o mică casă, şi suntem înghesuiți acolo eu, 
bărbatul meu, fiul meu, soţia lui şi copiii lor: e înspăimântător, nu mai putem trăi aşa.-Da, înţeleg, 
spuse Nastratin Hogea, dar există un remediu.- Care? -Îți voi spune, dar trebuie mai întâi să-mi 
promiţi să faci tot ce-ţi voi cere. -Bine, 


promit. -Bun, şi să vii în fiecare zi să îmi spui noutățile. Aveţi câine? -Da. -Şi pisică? -Da. 
-Atunci luaţi-i şi pe ei în casă. -Dar, Nastratin Hogea, ce îmi ceri? -Ai promis să faci tot ce-ţi spun, 
nu-i aşa?” Ea a plecat şi a făcut după cum a promis. ”E oribil, îi spune lui Nastratin Hogea revenind 
a doua zi. Câinele şi pisica s-au păruit tot timpul, n-am avut nici un moment de odihnă.-E 
bine.Aveţi şi capră?-Da.-Atunci luaţi-o înăuntru.” Când ea reveni a doua zi:” Ah, Nastratine, capra n-a 
avut stare, a răsturnat totul, n-am putut dormi toată noaptea, ce ne vom face? -Nu-ţi fă griji, totul 
merge bine.Aveţi şi găini?-Da.-Atunci aduceţi-le înăuntru.” Nu vă mai povestesc în ce hal reveni 
bătrâna a doua zi.” Porc aveţi? întrebă vesel Nastratin.-Da,spuse ea copleşită.-Ei bine, adu-l în casă 
acum.” Ea a vrut să protesteze, dar nu avu curaj: doar promisese. A doua zi, cu lacrimi în ochi, 
spuse în hohote de plâns: ” Nastratin Hogea, mi-ai promis ajutorul, dar merge din ce în ce mai 
rău. Vom înnebuni,viaţa noastră e un infern!-Bine,spuse Hogea cu gravitate,trăgându-se de barbă, voi 
aranja totul. Scoate porcul şi revino mâine să mă vezi.” A doua zi, ea reveni surâzând:” Ah, ne simțim 
mai bine, începem să respirăm.-Acum, scoate găinile...” Şi astfel, zi după zi, toate animalele părăsiră 
casa. Când ieşiră toate, Nastratin Hogea întrebă: Acum cum e? - A, e extraordinar, e ca în paradis, 
lumea cântă şi se îmbrățişează.-Ei bine, vezi, sunteți în acelaşi punct ca în ziua când ai venit să te 
plângi că viaţa e insuportabilă. Atunci, de ce te-ai plâns?” 

Unii vor zice:”E o istorie prostească!” Să spunem că e un pic exagerată; dar e adevărat că 
indiferent cum ne simțim, bine sau rău, fericiți sau nefericiţi, totul este relativ. Sunteţi câteodată 
leneşi, trişti, viața vă pare fără culoare, fără gust...şi iată, primiţi o veste rea, a avut loc un accident şi 
un membru al familiei e grav accidentat. Veţi fi nefericit. Dar peste câteva ore, aflaţi ca e o eroare, a 
fost o confuzie. Atunci, pe neaşteptate, ce bucurie! Viaţa va părea uşoară, frumoasă şi bogată! Da, dar 
de ce nu vi se părea aşa şi înainte? De ce a trebuit să vi se anunţe, din greşeală, o catastrofă pentru a 
vă face conştient că înainte aţi fost fericit? 

Evident, eu nu spun că trebuie să fii mulţumit când trebuie să trăieşti într-o casă mică. Dar 
dacă totuşi trebuie, în general cu o bună filozofie, cu o bună judecată putem contribui din plin la 
binele nostru interior, pentru că gândul lucrează asupra stărilor de conştiinţă. Nu trebuie să uităm 
niciodată aceasta: gândurile, sentimentele sunt atotputernice asupra conştiinţei. Dealtfel, observați: 
cât timp sunteți nemulțumit de viaţă şi suferiți, deseori nu schimbările materiale sunt cele care vă 
permit ameliorarea stării interioare, ci schimbările în gândurile şi sentimentele voastre. Desigur, dacă 
suferiți fizic, aveți nevoie de remedii fizice. Dacă aveţi o rană sau un picior rupt, nici chiar gândurile 
şi sentimentele bune nu vă vor vindeca, şi nu vă vor scăpa de durere: până acestea coboară în 
materie, pentru a aduce ameliorare, trebuie mult timp; dar vă pot ajuta să suportați mai bine suferinţa. 
Există o acțiune asemănătoare a gândurilor şi sentimentelor asupra corpului fizic. Gândurile şi 
sentimentele armonioase acționează asupra circulaţiei şi purifică sângele; când sângele este pur, el 
contribuie mai eficace la sănătatea organismului. Chiar şi rănile se cicatrizează mai bine şi mai 
repede. 

Cât timp nu aţi făcut o anumită muncă interioară, chiar dacă la un moment dat aţi reuşit să vă 
înbunătățiți situația materială, după un mic moment de satisfacție veți cădea în aceleaşi stări de 
nemulţumire, acreală, revoltă. Lipsurile din planul fizic nu îşi au remediul în planul fizic. În plan fizic 
putem aduna tot ce vrem: leacuri, bogăţie, putere...până la infinit: dacă nu suntem într-o stare de spirit 

convenabilă, nu vom fi niciodată satisfăcuți. Trebuie să căutăm să schimbăm ceva în suflet, în 
gânduri, în viziunea asupra lumii. Dacă nu, tot ce puteți aduna nu vă va da decât saturație şi dezgust. 
Au fost femei şi bărbați care s-au sinucis în timp ce, cum se spune,” aveau totul pentru a fi fericiți”: 
tinereţea, familie, prieteni care îi iubeau...Ei aveau totul, în afară de ce-i esenţial: gustul de a trăi. Nici 
unul din avantajele pe care le aveau nu puteau înlocui ceea ce le lipsea: gustul de a trăi. 

Trebuie să schimbăm ceva în capul nostru, în interior trebuie să căutăm să fim fericiți. Pentru 
că dacă învăţăm să fim fericiți în interior, vom fi fericiți în orice condiții. Da, în cele mai rele 
condiţii, vom putea comunica cu entități celeste, şi ne vom simţi arhiplini, plini de lumină. Dacă 
cauza fericirii voastre e în voi, nimic şi nimeni nu vă poate lua fericirea. În ziua când veţi înţelege 
lucrurile astfel, acesta va fi momentul eliberării, imortalităţii, eternității voastre. Desigur, avem nevoi 
materiale, dar nu atâtea câte ne imaginăm. Când destinul face să suportați anumite privațiuni, 
spuneţi-vă că aveţi ocazia de a căuta alte soluţii, noi căi „în suflet şi minte. 

Da, când calea exterioară este barată, blocată, trebuie să vă întoarceţi spre înăuntru...sau în 
sus, ceea este acelaşi lucru. Există totdeauna o cale de salvare. Câteodată, vă simțiți descurajați, 
copleşiți, distruşi, vă vine chiar gândul de a vă suprima... Da, sunt lucruri care se pot întâmpla. Nu 
spun că ai zi de zi motiv de fericire şi bucurie, spun doar că este mereu ceva de făcut, chiar şi în 
cazurile cele mai dificile. Şi chiar şi în cele mai grele momente de descurajare, trebuie să ştim că 
însăşi această descurajare conţine elementele care, dacă ați învăţat cum să le sesizați şi să le utilizați, 
vă vor servi ca să vă recâştigaţi curajul. Pentru că descurajarea este o stare care posedă forțe 
formidabile. Dovada: din moment ce este capabilă să destrame o întreagă împărăție - voi înşivă, cu 
toate bogăţiile şi posibilităţile care sunt înmagazinate în corpul vostru, inima voastră, intelectul, 
sufletul vostru - înseamnă că este într-adevăr foarte puternică. Atunci, de ce să nu încercaţi să puneţi 
stăpânire pe această putere pentru a o orienta într-un sens pozitiv? 

Omul nu este conştient de toate posibilitățile care zac în adâncul său. Chiar când el se crede 
complet extenuat, la capătul forţelor, în realitate îi mai rămân resurse. Pentru că el este făcut ca o 
rachetă cu mai multe trepte: în momentul în care carburantul primei trepte se epuizează, o scânteie 
aprinde a doua treaptă şi racheta îşi continuă drumul. La fel se întâmplă şi cu a doua treaptă, şi cu a 
treia, cu a patra... Când un om moare, aceasta nu se întâmplă în mod necesar pentru că şi-a epuizat 
toate resursele ci, de multe ori, 


pentru că nu a reuşit să aprindă treapta următoare. Dacă ar fi reuşit, ar fi văzut că mai are rezerve. 
Suntem departe de a bănui cantitatea de rezerve pe care Dumnezeu le-a depus în noi. 

Deci, înţelegeți-mă bine, când calea exterioară vi se pare barată, blocată, întoarceţi-vă spre 
interior şi începeți să lucraţi prin gândire, prin imaginație, prin voinţă: încetul cu încetul, veți simți 
deschizându-se în voi orizonturi nebănuite. Dacă încercaţi să înțelegeți limbajul destinului, veţi fi 
totdeauna fericit, veți binecuvânta Cerul, care vă ajută să exploraţi regiuni mai secrete şi mai bogate. 

Întrebaţi un om de afaceri care a făcut avere: credeţi că vă va spune că este fericit? Nimic nu e 
mai improbabil. El se va plânge că este surmenat, că soția sa profită de absenţa sa pentru a-l înşela, că 
fiul său este un incapabil, că muncitorii săi sunt nişte leneşi, că acţiunile sale au scăzut la bursă, că el 
va fi ruinat de către concurenţă, etc., etc... Îl veţi asculta şi după un timp vă veţi simți la fel de 
împovărat ca şi el. În ciuda tuturor posesiunilor sale, el nu vă va putea face niciodată să simțiți cât de 
frumoasă este viaţa. Pentru că el trăieşte cu teama de a pierde una şi alta... Atunci, vedeţi 
dumneavoastră, nu numai că nu vă va da nimic, deoarece îi este teamă de a nu pierde ceea ce posedă, 
dar vă va lua şi pacea şi bucuria de a trăi. În timp ce un om care a muncit pentru a obţine bogății 
spirituale va fi totdeauna gata să vi le împărtăşească şi, mulţumită lui, în orice stare aţi fi, veţi avea 
cele mai bune metode şi remedii pentru a găsi echilibrul şi sensul vieţii. 

Veţi spune:” Dar nu este prea târziu acum pentru a începe această muncă interioară?” Nu, nu 
este niciodată prea târziu. Bineînţeles, cu cât mai târziu veți începe, cu atât va fi mai dificil, pentru că 
aveţi deprinderile formate. Deprinderile sunt ca nişte forme rigide pe care trebuie să le scufundăm în 
foc pentru a le face maleabile şi a le da o nouă formă, aşa cum se face cu metalele. Ei bine, acest foc, 

sunt încercările pe care vi le trimite lumea invizibilă pentru a vă da o nouă formă, a imprima o nouă 
orientare existenţei voastre. Dacă vă limitați la a striga şi a vă revolta, veți împiedica Cerul de a vă da 
forma pe care o doreşte; atunci nu vă miraţi dacă suferințele voastre nu vor lua sfârşit niciodată. 


HI 


Lucrurile nu pot fi totdeauna aranjate în planul fizic, pentru că planul fizic este lumea 
consecințelor, iar asupra consecințelor avem puține posibilități de acțiune. Pentru a produce schimbări 
durabile, trebuie să mergem în lumea cauzelor. Omul a cărui gândire poate ajunge până aici, are toate 
mijloacele de a atinge şi a declanşa forțe pure, luminoase, care vor produce mai târziu rezultate. Atâta 
timp cât vă mulţumiţi să interveniţi în planul fizic pentru a schimba starea lucrurilor, în realitate nu 
aranjați nimic pentru că, din nou, evenimente sau persoane care nu vă cer părerea, le vor organiza 
într-un fel care nu vă convine şi nu veți fi niciodată stăpân pe situaţie. A lucra pentru schimbarea 
consecințelor este ca şi cum s-ar scrie un cuvânt pe nisipul mării: valurile vin şi îl şterg... Asupra 
cauzelor trebuie lucrat. 

Lucrurile nu se aranjează de jos, impulsul trebuie să vină de sus. Toţi cei ce nu cunosc această 
lege încearcă mereu să intervină în planul fizic pentru a schimba lucrurile, a le deplasa, reconstrui sau 
a le distruge. Dar iată, istoria ne învaţă că aceste intervenții nu sunt definitive: după un timp, apare un 
val care şterge toate aceste decizii. 

Conducătorii anumitor ţări au vrut să ia în stăpânire noi teritorii deportând sau asasinând 
locuitorii lor, luându-le bunurile, etc., şi au şi reuşit. Dar iată, după câţiva ani întoarcerea situației: 
tările ocupate se revoltau şi aceşti conducători erau învinşi, ei sau succesorii lor care se aflau în faţa 
unor probleme de nerezolvat. Ei da, de câte ori istoria a arătat că după un triumf de scurtă durată, 
aceşti tirani lăsau ţărilor o moştenire catastrofică! 

Doar ceea ce este creat sus, în lumea spiritului, este etern; restul este trecător, tranzitoriu. De 
aceea doar binele este etern, răul nu are decât o existență efemeră. Noi spunem în Bulgaria:” Răul 
durează până mâine dimineață, binele durează o veşnicie”. 

Deci, când dorim să îmbunătăţim definitiv o situaţie, trebuie să ne ridicăm foarte înalt în 
domeniul spiritului şi să lucrăm acolo, să ne rugăm, să formulăm cereri, să creem imagini care într-o 
zi se vor realiza în planul fizic. Dacă ştiţi să declanşaţi forțele luminoase, într-o zi toate obstacolele 
vor fi înlăturate şi o nouă ordine de armonie şi pace se va înstăpâni pe pământ. 


10. Să dezvoltăm sensibilitatea pentru lumea divină 


Se spune că oamenii simpli, primitivi, puțin instruiți, pot fi mai uşor fericiți ca oamenii 
cultivați. Este adevărat, că dezvoltându-ne inteligența, gustul, devenim mai sensibili, deci mai 
vulnerabili la evenimente, la variaţia condițiilor materiale sau psihologice în care trăim. Atunci, ce 
concluzie tragem? Că, pentru a fi fericiţi, trebuie să rămânem primitivi, sălbatici? În acest caz, de ce 
să nu mergem mai departe şi să descindem până la regnul animal? Animalele sunt fericite...Şi se prea 
poate ca plantele sunt şi mai fericite pentru că nu suferă de loc. Şi pietrele? Ele nu simt nimic, e şi 
mai bine...lată o logică! 

Principala diferenţă între regnurile naturii: pietre, plante, animale, oameni este sensibilitatea, 
pentru că evoluţia e proporţională cu sensibilitatea. Plantele sunt mai sensibile decât pietrele, 
animalele sunt mai sensibile decât plantele, oamenii sunt mai sensibili decât animalele. Dar şirul 
ființelor nu se opreşte aici: deasupra oamenilor sunt îngerii, arhanghelii, divinitățile...Da, există o 
întragă ierarhie de ființe din ce în ce mai sensibile...până la Dumnezeu Însuşi. Dumnezeu este 
omniscient, simte tot, vede tot, ştie tot pentru că numai El Însuşi e cu adevărat sensibil. lată 
adevărata dimensiune a sensibilităţii. Singurul cu adevărat sensibil este Dumnezeu. 

Cât despre om, e adevărat că, devenind mai sensibil, devine mai vulnerabil, ceea ce îi aduce şi 
dezavantaje. Dar e preferabil, pentru că îşi dezvoltă sensibilitatea, iar sensibilitatea îl face să 
evolueze. 

Pentru a avea o vedere clară asupra acestui subiect, trebuie să revenim la chestiunea celor 
două naturi din noi: natura inferioară şi natura superioară. Până ce omul nu a început să lucreze 
asupra lui însuşi, cu scopul de a-şi stăpâni tendinţele egocentrice ale naturii sale inferioare, e evident 
că dezvoltarea sensibilităţii e însoţită de dificultăți şi suferințe de tot felul. Instruirea care se dă în 
şcoli şi universități nu face, din păcate, decât să agraveze această tendință: punând accentul pe 
achiziția de cunoştinţe şi nu pe formarea caracterului, nu încetăm să dăm tinerilor decât pretexte 
pentru a deveni mai egoişti, dificili şi mofturoşi. Nu se face nimic pentru a-i învăţa pe cei ce studiază 
cum să se servească de cunoştinţele pe care le primesc, pentru un scop nobil, mai generos. Din contră: 
în fiecare domeniu, fiecare învaţă să se folosească de cunoştinţele lui pentru a ajunge la o anumită 
poziție socială, pentru prestigiul său, binele său material. Şi astfel, devenind adulți responsabili în 
societate, şi unii şi alții nu se gândesc decât cum să tragă pătura peste ei, având ca şi consecințe 
nemulțumire, agresivitate, certuri, pentru că toți se simt atacați şi lezaţi de comportamentul egocentric 
al altora. 

Această sensibilitate nevralgică care este hrănită de natura inferioară, personalitate, face viața 
imposibilă şi de aceea se trage concluzia că, pentru a fi fericit, e mai bine să nu fi sensibil. 

În realitate, rebuie să facem diferenţa între adevărata sensibilitate şi această sensibilitate 
maladivă care va duce la susceptibilitate sau hipersensibilitate. Adevărata sensibilitate e o facultate 
care ne face capabili de a ne ridica foarte sus, pentru a avea acces la o lume din ce în ce mai subtilă 
pentru a-i înțelege realitățile. Hipersensibilitatea e o manifestare a naturii inferioare care se crede 
centrul lumii, are impresia permanentă că nu 1 se dă destulă atenţie, care se simte frustrată, rănită şi 
devine agresivă. Când am făcut această distincție, înțelegem că trebuie să lucrăm asupra naturii 
inferioare pentru a o stăpâni: e singura posibilitate care permite adevăratei sensibilități să înflorească, 
să se îmbogăţească. 

Sensibilitatea nu e numai această facultate care ne face să ne emoționăm, ci ne face rămânem 
uimiți în faţa ființelor pe care le iubim, în fața frumuseţii naturii sau în faţa operelor de artă. Ea ne 
deschide porţile imensităţii, luminii, ne dă înţelegerea ordinii divine a lucrurilor, ne permite să 
vibrăm la unison cu regiuni, entități şi curenți ai Cerului. 

Aceata e sensibilitatea pe care toţi trebuie să o cultivăm, dacă nu, umanitatea va regresa. 
Vedem uneori oameni care sunt pe cale să se reîntoarcă la stadiul animal, vegetal sau chiar la stadiul 
de piatră! Da, ei nu fac nici un efort de a-şi educa sensibilitatea, se lasă în voia lor, şi în acest caz, în 
mod necesar se întorc pe scara evoluţiei. Din contră, grație efortului pentru adevărata sensibilitate, 
materia noastră devine mai fină, mai suplă, mai pură, vibrează altfel, şi ne face capabili să percepem 
lumea divină, ne atenuează stupiditatea, răutatea, atitudinea jignitoare; nu le mai dăm atenţie. Înainte 
de a dezvolta această sensibilitate înaltă, reacționam la cea mai mică agresiune, în timp ce acum nu 
suferim de loc. Aceasta e adevărata sensibilitate, aceea a sufletului şi spiritului, care ne protejează de 
hipersensibilitate, această sensibilitate ridicolă, ce provine din natura noastră inferioară. Atunci, sunt 
două avantaje: ne deschidem luminii, frumuseţii, fericirii lumii divine, şi scăpăm de tenebre, urâţenie 
şi de suferinţele pământului. Iată, deci, un subiect la care merită să reflectăm. 


Acum, pentru a dezvolta această sensibilitate la lumea divină, e foarte important ca voi să 
luaţi cunoştinţă de valoarea unor anumite momente ce le trăiţi, momente în care în linişte, reculegere, 
primiţi o lumină, o grație a Cerului. Multe din suferințele voastre provin chiar din cauză că nu 
posedați această stare de conştiinţă. Primiţi binecuvântări, dar aceasta nu durează, faceți repede în aşa 
fel încât le pierdeţi, foarte simplu, chiar din cauză că ignoraţi ceea ce ați primit. Oricând există o altă 
preocupare mai importantă: câteva mici reparații, câteva discuţii discuții legate de lucruri 
nesemnificative. Vă imaginaţi că Cerul trebuie să fie tot timpul gata să-şi reverse binecuvântările iar 
voi, când vă place, când nu aveți ceva mai interesant de făcut, să vă opriţi câteva minute pentru a le 

primi. Nu, aceasta nu trebuie să se petreacă aşa. Cerul nu e la dispoziția oamenilor superficiali şi 
nepăsători. Într-un moment determinat, în anumite condiţii, el îşi revarsă binecuvântările şi dacă nu 
sunteţi destul de conştienţi pentru a le primi sau nu ştiţi să le conservați, cu atât mai rău pentru voi, 
ele vă vor părăsi. 

Deci, fiți atenţi: în zilele în care simțiţi că aţi avut o revelație, că aţi primit o graţie a Cerului, 
încercaţi să conservaţi acest lucru cu precizie. Chiar v-am dat o metodă. Încercaţi să vă amintiţi 
momentele cele mai luminoase ale existenţei voastre, gândiți-vă prin cine au venit şi cum s-au 
produs, faceţi-le să revină des în memoria voastră ca şi cum vă recântaţi deseori o muzică ce vă 
place, şi retrăiți din nou aceleaşi senzaţii de puritate, libertate, lumină. 

Din nefericire, majoritatea oamenilor fac chiar contrariul: ei îşi amintesc numai de ce i-a făcut 
să sufere, poartă cu ei acest lucru, îl privesc, îl rumegă. Este foarte periculos, nu trebuie să te întorci 
spre ceea ce a fost rău. Trebuie să trageţi pentru totdeauna o concluzie şi să nu mai reveniţi la aceasta. 
Vă faceți rău revenind continuu asupra unor stări sau evenimente negative. 

Atunci, de acum începând, când Dumnezeu vă va da binecuvântarea sa, păstraţi-o cu sfinţenie, 
pentru că fericirea constă într-o permanentă atenţie îndreptată către lucrurile frumoase, într-o 
sensibilitate față de tot ce este divin. Când simțiți că spiritul, lumina vă vizitează, nu lăsaţi să se 
şteargă aceste impresii gândindu-vă imediat la altceva, opriți-vă îndelung asupra acestei impresii 
pentru ca ea să pătrundă profund în voi şi să dea rezultate. Astfel ea lasă urme pentru eternitate. 
Trebuie formată o obişnuință: în loc să ne aplecăm tot timpul asupra stărilor negative, asupra 
decepțiilor, animozităților, debarasaţi-vă de ele şi concentraţi-vă asupra a ce vi se întâmplă bine, pur, 
luminos. 


11. Pământul Canaan-ului. 


Când vi se întâmplă să vă dați seama că sunteți pe o cale greşită, că aţi servit forțele negative, 
lăsându-vă tentaţi de mici plăceri trecătoare, schimbaţi calea, îndepărtaţi-vă rapid de zonele 
periculoase în care v-aţi rătăcit. Conştientizați că depinde în totalitate de voi ce zonă veți frecventa. 
Dacă vă aventuraţi dedesubtul acestei linii de demarcaţie ce se poate simboliza prin nori, evident, veți 
cădea sub legea norilor: este întunecat şi vă este frig. Dar urcați, depăşiţi această linie a norilor şi vă 
veți găsi imersat în lumină şi căldură. Da, totul depinde de voi. 

Religia ne învaţă că Dumnezeu ne pedepseşte pentru faptele noastre rele şi ne răsplăteşte 
pentru cele bune. Nu este decât un mod de a prezenta lucrurile. În realitate, Dumnezeu nu ne 
pedepseşte şi nici nu ne răsplăteşte. Noi suntem cei care, prin gândurile noastre, sentimentele şi 
faptele noastre, alegem să mergem într-o zonă sau alta; în continuare vom avea de suferit sau vom 
beneficia de condiţiile acestor zone. Şi nu este acelaşi lucru de a merge în zonele luminii sau cele ale 
tenebrelor! 

“Tot ceea ce este jos, este ca şi ceea ce este sus” a spus Hermes Trismegistul. Ceea ce 
înseamnă de asemenea: ceea ce este în interior, este ca şi ceea ce este în exterior; ceea ce este înăuntru 
este ca şi ceea ce este în afară. Pe pământ veți găsi toate felurile de zone, unele împădurite, înflorite, 
fertile unde vă plimbaţi minunându-vă, în deplină siguranță; altele sunt nişte deşerturi, nişte mlaştini 
sau jungle locuite de fiare, animale veninoase, unde sunteți în permanență ameninţat. Da, sunt de 
toate pe pământ: torente tumultoase şi lacuri liniştite, vârfuri de munte şi prăpăstii, vulcani şi 
ghețari... Toate acestea le ştiţi, dar ceea ce nu ştiţi, este că aceste zone există şi în voi înşivă; şi în voi 
există vârfuri şi prăpăstii, mlaştini şi grădini înflorite, deşerturi şi câmpii fertile. 

Este bine să cunoşti geografia, geologia şi agricultura, dar este şi mai important să cunoaştem 
pământurile noastre interioare şi să învăţăm cum să evităm unele şi să penetrăm în alte pământuri 
pentru a le întreţine şi a le cultiva. Este bine să ştii să navighezi pe fluvii şi oceane sau să mergi să 
escaladezi vârfurile munţilor, dar este încă mai bine să ştii să stăpâneşti furtunile şi vârtejurile 
interioare şi să exersezi escaladarea vârfurilor munţilor spirituali. Atunci, iată care este de acum 
munca pe care trebuie să o faceţi: a explora diferitele zone din voi şi, prin gândire, meditație, 

rugăciune şi contemplaţie să atingeți Țara făgăduinţei de care povesteşte Geneza, țara Canaanului, 
“unde curge laptele şi mierea”, simboluri ale vieții pline şi perfecte. 

Viaţa omului nu e nimic altceva decât un lung pelerinaj în descoperirea zonelor necunoscute: 
unele primitoare, unde se poate opri măcar pentru o vreme; altele neprimitoare, pe care trebuie să le 
evite sau să fugă cât mai repede dacă din nefericire a avut imprudența să pună piciorul. Ei da, cîți 
gânditori şi poeți au comparat existența cu o călătorie! Veţi înțelege imediat de ce. Chiar dacă 
rămâneţi toată viața acasă, în camera voastră, puteţi cunoaşte interior tot ceea ce există pe pământ în 
materie de călătorii sau fenomene ale naturii. În unele zile vă plângeţi:”Nu ştiu ce e cu mine, mă 
sufoc!” Ei bine, este pentru că, fără să vă daţi seama, ați coborât prea jos în adâncimile subterane şi 
acum sunteți zdrobit. Atunci, ieşiţi puţin, urcați la aer, şi veți spune:”"Oh, ce uşurinţă! În sfârşit 
respir.” Şi dacă în anumite zile vă simţiți dilatat, inspirat, ca şi cum aţi scăpat de legea gravitaţiei, este 
pentru că aţi făcut o ascensiune, chiar dacă aceasta e inconștientă. 

Se poate întâmpla rar, în condiţii excepționale, să faceți cu adevărat această experiență de 
scăpare de gravitație, ca şi cum aţi zbura. Cu ocazia primei mele şederi în India, când călătoream în 
Caşmir, mă dusesem dincolo de Srinagar, în regiunea Gulmarg şi mergeam pe munte admirând 
Nanga Parbat, unul din cele mai înalte vârfuri din Himalaia. Spectacolul era minunat...Şi deodată, m- 
am simțit transportat: mă deplasam cu o asemenea uşurinţă încât picioarele mele nu mai atingeau 
solul, escaladam pantele ca şi cum aş fi zburat. Mi s-a întâmplat o singură dată în viaţă şi a rămas 
pentru mine o amintire de neuitat. 


12. Spiritul este deasupra legilor destinului 


Toate încercările care ne vin au o rațiune; trebuie să o căutăm şi dacă o vom face cu 
sinceritate, cu scopul de a progresa, lumea invizibilă, care nu e chiar închisă şi crudă, ne va da 
răspunsul. Vă poate releva cum, într-o altă încarnare, aţi călcat legile divine şi vă poate arăta că 
primiți aceste încercări în conformitate cu justiția divină, pentru a vă îndemna să vă reparaţi erorile. 
Desigur, veţi spune: “Dar de ce în această formă? Această judecată putea veni cu blândeţe, cu 
gentilețe, să mi se explice cu cuvinte amiabile ce trebuie să fac pentru a mă schimba. Nu sunt atât de 
prost ca să nu înţeleg.” 

Din păcate, nu vă cunoaşteţi de loc. Da, de câte ori entitățile celeste au venit să vă explice în 
toate manierele posibile că trebuie să fiți mai conştiincios, mai cinstit, mai răbdător, mai generos, 
etc., şi voi n-aţi auzit, n-aţi văzut, n-aţi înţeles nimic. Deci acum, pentru că v-aţi arătat atât de surd, 
orb, mărginit, trebuie să fiți puţin zguduiţi. lată de ce justiția divină v-a trimis să vă încarnați în 
condiţii dificile, unde aveţi de suferit pentru a vă plăti datoriile şi aveți de învăţat câteva adevăruri. Şi 
voi trebuie să acceptați această situaţie. 

De altfel, dacă nu vreţi să acceptaţi aceasta, nu se schimbă, oricum, nimic. Nu ne putem 
sustrage justiției divine şi nu o putem evita. De aceasta, e inutil să consultăm astrologi, cum fac unii, 
pentru a vă preveni de pierderile şi acidentele la care sunteți expuşi. E inutil să vă puneţi la adăpost. 
Pentru că, orice veți face, nu evitaţi nimic: nu scăpaţi de destin prin şiretlicuri. Singurul lucru pe care 
îl puteți face este să lucraţi cu lumina, pentru ca atunci când zilele încercărilor vor veni, să aveţi 
posibilitatea de a le suporta mai bine. 

Ştiţi, de exemplu, că veţi suferi de o boală gravă: ei bine, ducând o viaţă rațională, purificând 
şi întărind organismul vostru, vă pregătiți armele cu care veţi lupta. Nu aveți posibilitatea să evitaţi 
această boală, dar în ziua când va începe, îi veţi putea micşora aria de acțiune. Această lege e valabilă 
în toate domeniile: eforturile pe care le faceţi pentru a vă întări şi pentru a vă purifica vă vor permite 
să înfruntați încercările în condiții mai bune. 

Destinul nu se lasă înduioşat, dar el nu e niciodată crud; e just. Toate greşelile pe care le-aţi 
comis se adună pe un platan al balanței, dar dacă vă decideţi să vă redresați viaţa, tot ceea ce faceți 
bun va apăsa pe celălalt platan. Deci, când va veni momentul de a plăti pentru greşeli, gândurile, 
sentimentele, acțiunile voastre bune intervin pentru ca plata să fie mai mică. Aceasta înseamnă, de 

asemenea, că nu trebuie să fim fatalişti spunând: “Pentru că destinul meu e aşa şi aşa, nu e nimic de 
făcut, trebuie să-l accept.” Nu. Nu uitaţi niciodată aceasta: destinul nu ne cere sufocarea, înăbuşirea 
spiritului. Din contră, destinul există pentru a ne obliga să ne trezim spiritul şi să lucrăm cu el, pentru 
a ne crea un nou destin. 

Din cauza greşelilor săvârşite în încarnările precedente, omul trebuie să sufere, conform 
destinului său; hinduşii spun că e o “Karmă” de plătit. Dar aceasta nu semnifică că e imposibil de a 
reacționa la aceasta, pentru că cel ce nu face nimic altceva decât să sufere, o sfârşeşte, într-o zi, 
strivit. Din contră, trebuie să luptăm cu armele iubirii şi luminii, pentru a triumfa asupra destinului şi 
pentru a intra în ordinul Providenţei. Din acest moment, nu mai există destin pentru omul ce s-a 
hotărât să trăiască în lumină. El a schimbat planul, legile nu mai sunt aceleaşi, a ieşit din lumea 
fatalității pentru a intra în cea a grației. 

Marea majoritate a oamenilor, care nu au idei prea clare despre acest subiect, folosesc cu 
indiferență cuvântul destin pentru tot ce li se întâmplă în viață, bun sau rău. Nu, să numim, dacă vreți, 
“destin” consecințele ignoranței noastre, greşelilor noastre, şi “Providenţă” consecinţele luminii 
noastre şi a tot ceea ce am făcut bun. Deci, acum e clar: există Providenţă pentru cei ce trăiesc în 
lumina şi dragostea divină şi există destin pentru cei ce se încăpățânează să rămână mărginiți şi 
răutăcioşi. Acel care vrea să iasă de sub influenţa destinului trebuie să înceapă prin a vedea clar 
lucrurile: să discearnă gândurile, sentimentele şi faptele care-i îngreunează karma, şi să se străduie să 
devină mai înţelegător, mai pur, mai dezinteresat. Astfel el va intra în sfera Providenţei unde îşi 
crează cu adevărat viitorul. 

Cu căteva excepții, extrem de rare, nici o ființă umană n-a venit pe pământ fără să aibă greşeli 
de reparat, datorii de plătit. Cîţi Iniţiaţi, cîți sfinți şi profeți au suferit, de asemenea, pentru a-şi repara 
greşelile pe care le-au făcut în încarnările anterioare! Aceasta nu a înpiedicat sufletul şi spiritul lor să 
trăiască în splendoarea divină, pentru că munceau fără răgaz, în ciuda karmei lor, şi astfel au devenit 
sfinți. 

Orice vi se întâmplă, trebuie să vă păstraţi spiritul vostru într-o regiune inatacabilă. Aici 
trebuie să vă refugiați pentru a munci. Atunci, chiar dacă karma vă asaltează, vă veți simți deasupra: 
karma vrea să vă limiteze, voi vă veţi elibera; karma vrea să vă țină în întuneric, voi vă veţi 
ilumina...pentru că în ciuda oricăror încercări voi vă continuaţi eforturile. Da, trebuie să căutați să 
ajungeţi la acel punct în care veți scăpa sferei de influenţă a karmei. 

Se pune acum problema de a şti dacă puteți urca până acolo, dacă sunteți capabili de a vă 
stabili în această regiune care se găseşte dincolo de vânturi, vârtejuri şi fulgere. Tocmai despre 
această regiune vorbea lisus când dădea sfatul de “a construi casa pe stâncă”. Stânca este sfera 
spiritului în care trebuie să ne plasăm lăcaşul, pentru că este singurul loc ferit de intemperii. Este de 
asemenea “înaltul refugiu” din Psalmul 91: planul cauzal. Până când nu aţi atins această sferă prin 
gândire şi meditaţie, veți stagna în regiunile inferioare ale planului mental şi al planului astral şi veți 
fi vulnerabili, veți rămâne pradă zbuciumărilor. 

Sper că aceste cuvinte vor clarifica mai bine problema. Nu putem scăpa karmei, dar putem să 
o plătim în diferite feluri. Este ca şi în viață, cel mai des se plăteşte cu bani, dar sunt alte mijloace de 
a-ți achita datoriile: poţi munci sau face un cadou sau poţi face un serviciu...În plan spiritual cel mai 
bun mijloc de plată este de a strânge aur, adică a-ţi dezvolta calități şi virtuți. Dar şi rugăciunea e o 
formă de plată, pentru că şi în rugăciune puneţi aur, tot ce este mai bun din inima voastră, din sufletul 
şi spiritul vostru. Vă căiți pentru greşelile voastre, promiteți să le reparaţi prin fapte bune. Atunci 
Cerul spune:"De vreme ce se căieşte şi vrea să-şi repare greşeala, înseamnă că a înţeles: să-i uşurăm 
încercările”. Pentru că, ce doreşte Cerul? Ca noi să fim mai buni. El nu vrea să ne strivească, la ce i- 
ar servi? Dorinţa sa este ca noi să devenim mai conştienţi, mai înţelepţi; de aceea, dacă noi avem 
capul tare, el continuă să ne trimită încercări. Dar dacă vede că noi am înțeles fără să trebuiască să 
trecem prin toate aceste încercări, îi este suficient, el nu ține să ne nimicească. 

Există multe exemple de oameni care au plătit datoriile lor karmice lucrând pentru alții, 
sacrificându-se, dându-și timpul şi forţele, gândurile şi sufletul... Aceasta, pentru că nu trebuie să luăm 

de pretext cunoaşterea legii karmei, pentru a rămâne indiferenți suferințelor umane. Din nefericire, 
iată ce am constatat: auzind vorbindu-se despre karmă, anumiţi aşa zişi spiritualişti, în loc să 
gândească la toți cei care suferă şi a se decide să facă ceva pentru ajutorarea lor, se mulțumesc să 
spună:”"Oh, este karma lor”, şi nu fac nimic. Dacă o folosesc pentru a avea motive de a se bălăci în 
egoismul lor, uneori ar fi de preferat ca oamenii să nu fi auzit niciodată vorbindu-se de karmă. De 
aceea, consider că este o mare superioritate din partea occidentalilor de a nu accentua suferințele 
celorlalți fără a face nimic. După cum se vede, când e foamete, sunt epidemii, inundaţii, cutremure de 
pământ, ei organizează imediat ajutoare, şi este minunat! 

În realitate, bineînţeles, ar fi mai bine ca toţi să cunoască legile destinului, să înţeleagă de ce li 
se întâmplă anumite nenorociri şi se întâmplă şi altora, însă fără a înceta de a-i dori să-i ajute. Unii 
vor zice:”"Dar de ce să-i ajutăm, de vreme ce primesc ce merită?” Întâi, pentru că eforturile ce le 
facem pentru a ajuta alte fiinţe nu sunt niciodată inutile: în anumite circumstanţe, văzând sinceritatea 
voastră, Cerul se poate îmbuna. Şi apoi, pentru voi înşivă, pentru a progresa. Ajutându-i pe ceilalți, 
dezvoltați ceva în voi înşivă. Este ceea ce răspund totdeauna celor ce mă întreabă, de ce mă ocup atât 
de mult de ceilalți; pentru că simt că aceasta îmi face bine, acționează favorabil asupra mea. Atunci, 
voi de ce n-aţi face la fel? Şi voi vă veți simţi mai bine. 

Acum, că ceilalți beneficiază de ceea ce vreți să faceţi pentru ei, şi sunt sau nu salvaţi, asta 
numai Dumnezeu ştie. Nu sunt destul de naiv pentru a nu vedea că nu este atât de uşor de a fi util. 
Deseori îmi spun: bietul de tine, crezi că, pentru că ai petrecut ore şi ore ascultând oamenii 
povestindu-ți problemele şi suferinţele lor, şi vorbindu-le pentru a-i consola şi a le da sfaturi, ei vor 
ține cont de ce le-ai spus şi o vor lua pe calea cea bună? Nu-ţi fă prea multe iluzii: cei mai mulți vor 
continua încă mult timp să meargă pe căile pe care sunt împinşi. Dar tu, continuă totuşi să te ocupi de 
ei, pentru că tu eşti cel care se întăreşte şi care se luminează. Şi dacă ei nu doresc să lucreze pentru 
Împărăţia lui Dumnezeu, tu fă-o: Împărăţia lui Dumnezeu va veni măcar în tine. 

Dacă toată lumea ar putea să gândească aşa “egoist”, ar fi formidabil. Da, trebuie să fii egoist, 
trebuie să fii interesat! Veţi spune “Dar cum? Totdeauna ne predicaţi dezinteresul, şi acum...” În 
realitate dezinteresul absolut nu există. Există doar dezinterese diferite: un interes inferior, material, 
grosolan şi un interes superior, divin, sublim. De aceea, singura întrebare importantă pentru voi este 
de a cunoaşte unde este adevăratul vostru interes. Cel care crede că interesul său este de a parveni cu 
orice preţ de a-şi aranja afacerile pe pământ, a deveni bogat, puternic şi glorios, trebuie să ştie că va 
ajunge în cealaltă lume gol, sărac, mizerabil, urât, deformat. Deci, el nu îşi cunoaşte adevăratul său 
interes. 

Şi voi trebuie să înţelegeţi cât este de important să vă puneţi la treabă pentru binele tuturora: 
pentru că astfel veţi plăti karma voastră. Cel care spune:” Ah, eu nu sunt prost! Nu voi face nimic 
pentru ceilalți. Vreau să profit de viață, vreau să mănânc, să beau, să mă distrez...” va simţi karma 
abătându-se 100% asupra sa sub o formă sau alta; el se crede isteț, dar în realitate este stupid şi 
ignorant. 


lată utilitatea Ştiinţei Iniţiatice care ne învaţă să ne conformăm şi noi acestor reguli, acestor 
legi şi metode, pentru a deveni cândva liberi, puternici şi fericiți. Cel care neglijează această ştiinţă va 
lucra mereu contra interesului său. 

Deci, dacă aveţi de trecut prin încercări, în loc să vă plângeţi şi să vă văicăriţi, liniştiți-vă, 
reflectați şi întrebaţi-vă:”"Care este planul Domnului şi al tuturor prietenilor mei cereşti? Ce doresc ei 
să obțin?” Se va face o lumină, şi veţi înţelege că ei doresc să deveniți mai răbdător, mai rezistent, 
mai inteligent sau încă altceva. Astfel, nu numai că nu vă revoltați, dar deveniți chiar recunoscător şi 
mulțumiți. Şi aceste virtuţi spre care vă îndeamnă Cerul să le obţineţi, le veți primi mult mai repede. 

Auzim de multe ori oameni care povestesc că şi-au găsit vocaţia sau chiar salvarea mulțumită 
unui accident, unei boli grave sau unei mari nenorociri. La început, ei credeau că totul e pierdut şi 
erau disperaţi, revoltați. Desigur, anumite încercări pot fi teribile, şi nu putem să nu suferim. Dar de 

ce să nu ne gândim că într-o zi, mai târziu, vom găsi la capătul acestor încercări fericirea pe care o 
aşteptăm? De ce să pierdem atât timp în disperare şi revoltă? 

Oricare ar fi încercările, Iniţiaţii continuă să lucreze, continuă în lumină, bine, în dragoste 
pentru că au înţeles esenţialul. Atunci, bucuraţi-vă pentru cunoștințele din acest Învăţământ, bucuraţi- 
vă şi mulţumiţi pentru toate aceste pietre prețioase, aceste posibilități ce se dezvăluie în faţa voastră, 
în faţa spiritului vostru pentru o muncă gigantică. Fără această lumină, ce aţi deveni? 


13. Căutaţi fericirea în înalt 


Cel mai mare pericol pentru oameni este de a accepta o filozofie materialistă, care-i împinge 
să-şi caute toate satisfacţiile în plan fizic. În această căutare, ei încep a se arăta egoişti, injuşti, 
necinstiți şi chiar criminali. Pentru a obţine o mărire de salar, un post mai înalt, o parte din piață mai 
importantă sau o invitație la o petrecere, se lansează în intrigi şi aceptă tot felul de compromisuri. Dar 
admițând că-şi ating scopul, ce le poate aduce, aceasta, cu adevărat, în plus? De obicei, odată ce au 
obținut ce au vrut, ei se simt nesatisfăcuți. Ei fac nedreptăţi la alții, dar nici ei înşişi nu sunt mai 
fericiți decăt aceştia. Toate acestea nu sunt prea avantajoase. 

Acel care caută fericirea în materie e asemănător cu căutătorul de aur care mişcă tone de nisip 
pentru a găsi un fir de aur. Nici aceasta nu e avantajos. Pentru a găsi aur în cantitate mare, trebuie să 
urcăm foarte sus în soare, în spirit. Jos, nu găsim decât deşeuri, 

Desigur, nu ne putem smulge din materie: avem un corp şi prin intermediul lui avem relaţii cu 
tot ceea ce ne înconjoară; dacă întrerupem aceste relații, murim. Trebuie să mâncăm, să bem, să 
dormim, să ne îmbrăcăm, să ne adăpostim, să ne distrăm, să muncim, să iubim, etc., dar e necesar să 
consacrăm acestor activităţi atâta efort şi timp? Într-o zi ne vom plictisi de toate acestea. 

Ce să facem pentru a nu ne plictisi? Să luăm un exemplu simplu: nutriția. De ani de zile, vă 
învăţ că e bine să învățați să mâncaţi în linişte, cu dragoste şi gratitudine. De ce? Pentru că adoptând 
acest fel de a mânca, intrați în relație cu aspectul subtil al hranei, care constă în elemente 
imponderabile mai importante ca şi cantitatea de materie pe care o absorbiți şi care vă aduc sănătate şi 
echilibru. Şi nu numai că vă aduc sănătatea şi echilibrul, dar mai şi produc transformări în însăşi 
chintesenţa ființei voastre: inima vă devine mai generoasă, gândirea mai lucidă...lată ce înseamnă “a 
căuta fericirea în înalt”: înseamnă a introduce în tot ceea ce faceți material elemente de natură mai 
spirituală. 

La fel şi pentru iubire. Aşa cum omul nu poate să se hrănească fără să absoarbă hrană solidă, 
materială, îi este imposibil, în afara unor foarte rare excepţii, să iubească fără să aibă nevoie să facă 
schimburi în planul fizic. Dar pentru a face aceste schimburi, nu este necesar să se scufunde zi şi 
noapte în senzualitate. Şi aici există metode: câte sfaturi nu v-am dat eu pentru a face aceste 
schimburi în planurile subtile!...Până acum, binenţeles, pentru voi sunt doar pregătiri, experienţele pe 
care le faceți în acest sens sunt mai mult sau mai puțin reuşite, ați atins puțin ceva, fără a obţine 
rezultate definitive; şi este normal: este aproape imposibil să ajungeţi la un succes complet: este 
culmea Inițierii. Dar nu trebuie să vă abandonaţi eforturile pentru găsirea bucuriei şi fericirii din înalt. 
Nu vă este interzis de a vă folosi de tot ceea ce Inteligența cosmică a pus la dispoziția voastră, 
dimpotrivă, dar încercaţi să vă folosiți de acestea pentru a merge mereu mai departe înspre puritate şi 
lumină. 

Această problemă a relaţiilor omului cu materia trebuie să fie acum foarte clară pentru voi. 
Coborârea omului în materie nu este nici o eroare, nici un accident în evoluția sa: aceasta era 
prevăzută de Inteligența cosmică. Pentru a ajunge la totalitatea cunoaşterii, ființa umană avea nevoie 
să-şi dezvolte facultățile intelectuale şi, pentru a-şi dezvolta aceste facultăți, trebuia plasată în condiții 
determinate, care să-i slăbească percepţia lumii invizibile, pentru a-i permite să se consacre explorării 
materiei. lată de ce omenirea este astăzi în acest stadiu al evoluției sale. Dar nu este stadiul definitiv: 
omenirea trebuie să se reîntoarcă din nou spre regiunile sufletului şi spiritului pe care le-a părăsit şi ea 
se va întoarce îmbogățită din toate experiențele făcute în materie, mulţumită intelectului. 

În acest moment asistăm la o coborâre tot mai vertiginoasă a conştiinţei în profunzimea 
materiei. Şi cum materia este de o diversitate, de o bogăţie inepuizabilă, nu mai terminăm de a o 
vedea, atinge, şi acumula. De aceea oamenii ajung să uite de sine şi să se piardă în ea. Dar va veni 
momentul în care se vor simţi sătui, pentru că chiar dacă materia e inepuizabilă, ea nu poate da decât 
ceea ce permite satisfacerea nevoilor fizice, şi atunci ei vor simţi nevoia de a urca către sferele 
spirituale. Noi nevoi se vor trezi în ei pentru că, după ce au atins, gustat şi posedat totul pe plan fizic, 
ei vor simți că nu aici se găseşte pentru ei adevărata fericire. 

Până atunci, totul e făcut pentru a da oamenilor dorința de a se afunda în materie. Priviţi 
numai publicitatea ce se face pentru a convinge că o anumită pomadă, cutare maşină de spălat, cafea , 
parfum, bijuterii, maşini...le poate transforma viaţa. Şi toți aleargă să-şi procure aceste lucruri 
minunate. Doamne, dacă ar fi atât de uşor să-ţi transformi viața! Nu spun că toate aceste produse sau 
maşini n-ar fi utile sau agreabile, dar ele nu pot aduce ceva întradevăr substanțial. Dovada, este că 
chiar dacă le posedăm pe toate, şi încă ceva deasupra, nu ne simţim împliniți. 

Într-o zi, va apărea o nouă filozofie - care este în realitate filozofia eternă a Iniţiaţilor - pentru 
a arăta omenirii că vor regăsi bogăţiile ce le-au abandonat coborând în materie doar mergând spre 
înălțimi. Şi nu numai că vor regăsi aceste bogății dar, mulțumită unei mai bune înţelegeri, vor putea 
beneficia din plin de tot ceea ce au dobândit în plan fizic în care sunt atât de multe de studiat, de 
lucrat dar sunt şi multe bucurii. Cunoaşterea materiei era deci înscrisă în programul prevăzut de 
Inteligența cosmică pentru evoluţia inteligenței omeneşti. Dar a cunoaşte materia nu înseamnă să te 
afunzi în ea. Deci, de acum trebuie să înțelegeţi că, pentru a găsi fericirea, trebuie să urcați, da, să 
urcați din ce în ce mai sus şi să vă instalaţi acolo cu mobilele, frigiderul, hainele, discurile, fotoliile şi 
maşinile voastre... În sfârşit, e un fel de a spune, pentru că nu cred că vă veţi putea ridica prea sus 
dacă vă încărcaţi cu tot acest bagaj! Vreau să spun, pur şi simplu, că, orice lucru aţi face, trebuie să vă 
gândiţi să adăugaţi şi un element spiritual pentru a-l transforma. 


14. Căutarea fericirii, căutarea lui Dumnezeu 


Fericirea e ca o minge după care fugi, dar când să o prinzi, îi mai dai o lovitură de 
picior...pentru a putea continua să fugi după ea! Pentru că în această cursă te simți stimulat; în această 
căutare, în acest elan pentru atingerea ţelului se găseşte fericirea. Deci, când aveţi o dorinţă, nu vă 
grăbiţi să o satisfaceți, pentru că ea vă ridică, vă împlineşte. Eu, cunoscând această lege, mi-am pus în 
suflet nişte dorințe pe care ştiu că nu le voi putea niciodată realiza: dar, aceste dorințe mă fac să 
trăiesc. 

Ei da, iată secretul. De ce să cereţi ceea ce veți putea realiza în câteva luni sau câţiva ani? E 
prea uşor, nu aşa veţi fi fericiți, deoarece pentru a obţine ceea ce v-aţi propus nu aveţi nevoie să vă 
legaţi la Sursa divină, inepuizabilă, singura care vă poate da totul. Cănd sfârşiți prin a obţine ceea ce 
vă doreaţi, bineînţeles că veţi fi fericiți pe moment, dar imediat după aceea, veți simți un gol: trebuie 
căutat încă ceva şi nu veţi fi niciodată satisfăcut. Atunci, ce e de făcut? Să căutăm ceea ce este mai 
îndepărtat şi mai irealizabil: perfecțiunea, imensitatea, eternitatea iar pe această cale veţi găsi toate 
celelalte: cunoaşterea, bogăţia, puterea, iubirea... . Da, le veţi avea fără să le cereți. În timp ce, dacă 
vă propuneţi un lucru, vă veţi opri acolo, deci vă veţi limita şi nu le veți avea pe celelalte. Şi, numai 
Domnul ştie, dacă veţi obţine ceea ce căutaţi! 

lată pentru ce, cel mai bun sfat pe care vi-l pot da este de a nu cere altceva decât ceea ce e 
inacesibil. Toate, în rest, le veţi găsi pe drumul vostru, fără a vă opri, fără să vă pierdeţi vremea. Da, 
dar cine gândeşte aşa? Se spune:”A, dacă obţin această funcție, dacă câştig acest premiu, dacă mă 
căsătoresc, dacă voi avea copii....voi fi fericit.” Dar de îndată ce le avem, aceasta nu schimbă mare 
lucru, ba chiar sunteți mai nefericiți pentru că v-aţi oprit aici, în loc să alegeți o ţintă mai îndepărtată 
care să vă oblige să mergeţi înainte fără încetare. 

De altfel, Dumnezeu Însuşi a pus în sufletul creaturilor sale un sentiment de insatisfacţie şi 
lipsă, care nu dispare decât în ziua în care ele se unesc cu El. Până când ele nu au realizat această 

fuziune, caută, fac experienţe, crezând de fiecare dată că obţin ceea ce doresc; dar sunt tot timpul 
deziluzionate, dezamăgite. În realitate acest sentiment de decepţie nu e aşa rău, pentru că el împinge 
oamenii să meargă înainte, căutând fără încetare. 

Dumnezeu e peste tot în univers, e ascuns în tot ceea ce ne suscită dorința. Ambiţioşii, bețivii, 
gurmanzii, lacomii, desfrânaţii au maniera lor de a-L căuta pe Dumnezeu. Pentru că, efectiv, putem 
găsi o minusculă particulă din El în alcool, hrană, sexualitate, bani, glorie, putere. Da, putem să-L 
găsim pe Dumnezeu peste tot, chiar şi în mocirlă, chiar şi în piatră unde prezenţa Sa este ca o scânteie 
ascunsă. Dar, desigur, nu vom gusta decât o satisfacţie momentană, pentru că nu în straturile dense, în 
formele inferioare ale materiei îl putem găsi cu adevărat pe Dumnezeu. 

Toţi oamenii, oricare ar fi aceştia, Îl caută pe Dumnezeu, fără a şti că ÎI caută. Ei îşi spun că 
sunt în căutarea fericirii. Dar cine nu o caută? Toţi caută fericirea, dar şi-o imaginează sub o formă 
determinată. Ajunge să observi un pic pentru a constata multitudinea formelor pe care o are această 
căutare a fericirii...şi chiar forme contradictorii: unii sunt fericiți când chibzuiesc, alții îşi găsesc 
fericirea în nepăsare şi distracții. Unii au nevoie de viaţa de familie, alții preferă singurătatea şi 
celibatul. Unii caută opulenta, confortul, gloria, iar alţii, austeritatea, ascetismul şi obscuritatea. Unii 
aspiră la o existenţă în mişcare şi aventuroasă, şi alţii la o viaţă paşnică şi fără complcaţii. Unii au 
nevoie să-şi ajute aproapele, să-l apere, să-l îngrijească iar alţii au nevoie să-l persecute şi să-l 
distrugă. 

Fericirea, pe care fiecare o caută în felul său, după temperamentul său, e o formă de a-L căuta 
pe Dumnezeu; o căutare mai mult sau mai puțin înţeleaptă, mai mult sau mai puţin luminoasă, dar toți 
îl caută pe Dumnezeu. Pentru că, în spatele acestei idei a fericirii, se ascunde Dumnezeu. El a dat 
oamenilor această aspirație la fericire, pentru ca, până la urmă, ei să-L poată găsi. Şi chiar dacă, în 
aşteptare, ei Îl mai caută trecând prin mlaștini, noroaie şi cimitire, într-o zi, după repetate experienţe, 
ei vor înţelege că trebuie să Îl caute în sferele superioare, sub formă de puritate, de lumină, iar acolo, 
ei da, ei ÎI vor găsi. 

Cu toţii sunt predestinaţi să Îl găsească pe Dumnezeu într-o zi, sub această formă sublimă. 
Dar, pentru a-L găsi, trebuie cel puţin să ÎL iubeşti. Nu pentru că Dumnezeu ar avea nevoie de iubirea 
noastră. Dacă marii maeştrii ai tuturor religiilor au învăţat pe alții iubirea de Dumnezeu, este pentru 
că ei cunoşteau o lege magică ce nu este alta decât corespondenţa în plan spiritual a faptelor pe care 
putem să le vedem zi de zi în planul fizic. Aruncaţi o minge într-un perete: el o va trimite înapoi. 
Adresaţi, la munte, nişte cuvinte contra unui zid de stâncă: ele vor reveni înapoi. În acelaşi mod, când 
trimiteţi dragostea voastră către Dumnezeu, declanşaţi această lege şi dragostea divină e obligată să 
vină spre voi. Dumnezeu nu are nevoie de voi, ci voi aveți nevoie de El şi doar prin dragostea noastră 
putem să-L atragem spre noi. 

Pentru a primi, trebuie să dai. Dacă nu îmi întindeți paharul, nu vă voi putea vărsa apă. Dacă 
nu întindeți inima către Dumnezeu, El nu va putea să vă verse binecuvântările Sale. Da, pentru a 
primi forţa, lumina, înțelepciunea, bunătatea, plenitudinea lui Dumnezeu, trebuie să Îi dăm dragostea 
noastră, şi această dragoste este cea care declanşează în schimb toate grațiile divine. 


15. Nu există fericire pentru egoişti. 


Nu când sunteţi egoist vă apăraţi interesele. Dimpotrivă, interesul vostru este de a vă gândi la 
alții, pentru că astfel vă ameliorați condiţiile propriei existenţe. Să luăm un exemplu: treceţi peste un 
drum iar pe jos vedeți un pahar spart, îl vedeţi dar nu îl ridicaţi, spunându-vă:"Nu eu l-am aruncat, n- 
au decât să-l ridice alții.” Dar iată că destinul vă face să treceţi peste acelaşi drum: e noapte, nu sunteţi 
atent şi vă răniți; atunci, evident, exclamaţi:”Dar cine e acel idiot, acel criminal care a lăsat aici 
cioburile de sticlă?” Ei bine, nu mai e cazul să vă întrebaţi. Trebuia să adunaţi cioburile de prima dată 
când aţi trecut pe acolo. 

Cei care nu se gândesc la alţii se cred inteligenți. Dar iată, li se întâmplă tot timpul ceva ce n- 
au prevăzut, ceea ce dovedeşte că nu sunt atât de inteligenți pe cât se cred. Pentru că inteligenţa e 

facultatea de a te proteja în viitor de consecinţele actelor proprii...sau de absența unor acte. Când ne 
comportăm incorect față de alții, ne pregătim nouă înşine un viitor urât. 

A nu te gândi la alţii nu e numai o lipsă de dragoste, e şi o lipsă de inteligență. Şi asta nu e 
totul. În caz că nu aveţi destulă dragoste pentru a simţi ce trebuie făcut pentru alţii, nici destulă 
inteligență pentru a vedea acest lucru, ei bine, atunci tărăgănați lucrurile, nu faceți nimic ca să 
remediaţi situația şi iată: lipsă de voinţă. Atunci, dați-vă seama! Când lipsesc trei lucruri atât de 
importante ca: inteligența care prevede, dragostea care doreşte să îmbunătățească totul şi voința 
capabilă să înfrunte dificultățile, ce succes mai putem obține în viaţă? 

În continuare, ceea ce este uimitor, este că tocmai aceste persoane sunt totdeauna primele care 
se plâng că le lipseşte aceasta, că li se datorează aceea, că nu sunt iubiţi, că nimeni nu se gândeşte la 
ele, că ceilalți sunt rău intenționaţi...Dar de ce nu îşi dau ele seama că prin egoismul şi pretențiile lor 
nejustificate, ele sunt pe cale de a descuraja pe toți cei din jurul lor? Ele au nevoie să fie ajutate, 
susținute...de acord; ei bine, să înceapă a se gândi ceva mai puţin la ele însele şi puţin mai mult la 
ceilalți. Ele nu vor fi mai fericite lăsându-se conduse de egoism. 

Toţi cei care nu se gândesc decât la a trage plapuma asupra lor, la a fi centrul universului, 
imaginându-şi că lumea întreagă trebuie să se învârtă în jurul lor, servindu-i şi înclinându-se în fața 
lor, ca şi cum ar fi prinți şi prințese, îşi pregătesc o existență de decepţii şi de suferințe. Pentru a fi 
fericit, trebuie să devii un servitor. 

Oare cer prea mult de la voi dacă vă rog încă o dată să lucraţi la lărgirea conştiinţei voastre? 
Uitaţi o clipă tot ceea ce vă lipseşte. Când ai posibilitatea să îmbrăţişezi întregul univers cu gândirea, 
să comunici cu toate entitățile luminoase care îl populează, cum să te simţi singur gol sau umilit? Ce 
vă mai trebuie ca să înțelegeți că sunteţi bogaţi, copleșiți şi că puteţi să-i ajutaţi pe ceilalţi? Învățaţi să 
fiți generoşi, dați bogăţiile voastre şi chiar şi bogățiile materiale dacă puteţi. Dacă nu o faceți, veți 
tremura totdeauna de teama de a le pierde şi veți ajunge să uitaţi că sunt oameni nefericiți şi nevoiaşi. 
Hai, împărțiți! Nu vă va mai fi teamă de a fi furați şi în acelaşi timp gestul vostru se va înscrie în 
ceruri şi îl veţi regăsi într-o zi amplificat. Dar cum să explici asta oamenilor? Ei sunt atât de egoişti, 
avizi încât doresc să acapareze totul pentru ei. Nici măcar nu le trece prin minte să-i facă pe ceilalți 
fericiți. Şi din această cauză nici ei nu sunt niciodată fericiți. 

Nu poţi fi fericit când ai un orizont prea limitat. lată de ce egoistul nu poate fi fericit: pentru 
că el totul este strâmtat. Pentru a fi fericit, trebuie să te lărgeşti până la a îmbrățişa întreaga lume, şi 
doar dragostea permite acest lucru. Cel care are multă dragoste, se întinde, se dilată, îmbrăţişează 
întreg universul, vibreză cu universul; totul se deschide, el nu mai întâlneşte bariere şi fericirea nu-l 
mai părăseşte. Calea spre fericire este dragostea, da, doar dragostea, nu ştiinţa şi nici măcar filozofia. 
Ştiinţa, cunoaşterea nu pot să ne aducă fericirea; ele pregătesc calea, orientează şi luminează, dar ele 
sunt incapabile de a ne face fericiţi. Este ceea ce a înţeles Solomon când spunea:” Multă înțelepciune, 
multă tristeţe. Mai multă ştiinţă, mai multă durere.” Cei care ştiu mult nu sunt fericiţi, iar cei care au 
multă inimă, chiar dacă nu ştiu mare lucru, sunt mult mai fericiţi. De ce? Pentru că Dumnezeu a pus 
fericirea în inimă şi nu în intelect. Dar inima trebuie să fie generoasă; unei inimi egoiste, cerul şi 
pământul au jurat să nu-i dea niciodată fericirea. Veţi spune:"Dar cunoaştem atâția oameni care nu 
lucrează decât pentru ei înşişi, pentru îmbogățirea şi puterea lor, pentru glorie şi sunt fericiți!” Da, în 
aparență, şi pentru cât timp? Acest lucru trebuie văzut. Ei vor obţine, poate, ceea ce doresc, 
mulțumită intrigilor lor, dar în realitate vor fi privaţi de esenţial: de pace, bucurie şi plenitudine. 
Chiar dacă ei nu sunt privați de nimic material, în interior totuşi vor fi obligați să se simtă privaţi. 

Cerul priveşte pe cine serviţi, dacă serviţi propriul vostru dumnezeu, egoismul vostru, natura 
voastră inferioară, el se va întoarce de la voi. El nu îşi împarte bogăţia unor oameni care nu se 
gândesc decât la a-şi trăi viaţa de necinste, de plăcere, viaţa lor animală. Şi atunci, cine vă va ajuta, 
cine vă va salva? Banii voştri? Gloria? Celebritatea voastră? Pentru Dumnezeu, există doar două 
categorii de ființe: cei care lucră doar pentru propriul interes, pentru îndeplinirea propriilor dorințe, şi 
cei care fac eforturi pentru a-şi ajuta fraţii, pentru a participa la munca a miliarde şi miliarde de 

entități din lumea invizibilă care s-au înhămat la realizarea Împărăției lui Dumnezeu pe pământ. Şi 
aceştia sunt înscrişi în marea Carte a Vieţii ca binefăcători ai omenirii. 


16. Daţi fără să aşteptaţi nimic în schimb. 


Acela care a făcu bine altora, i-a ajutat, susținut, găseşte că e normal să aştepte un pic de 
gratitudine din partea lor. Aceia care muncesc pentru copiii lor, pe care i-au hrănit, i-au educat, 
aşteaptă de asemenea ca aceşti copii să recunoască măcar că au fost părinţi buni. Ei bine, eu vin şi 
demolez această concepţie asupra acestor lucruri, considerată ca normală, legitimă de când e lumea, 
spunându-le acestora că nu trebuie să aştepte nimic! 

Unii vor pune întrebarea:”De ce spuneţi lucruri aşa bizare?”E simplu: pentru că aşteptând 
aprobarea, recunoştinţa, intrăm în lumea insatisfacţiilor, reproşurilor, rachiunei şi chinurilor. Veţi 
spune:"Dar binele pe care-l facem nu va fi niciodată recunoscut?” Ba da, dar nu trebuie să aşteptăm 
să fie. Toţi înţelepţi, Iniţiaţii ştiu o lege prin care îşi reglează existența: legea cauzelor şi 
consecințelor. Ei ştiu că mai devreme sau mai tâtziu, asupra lor va reveni efectul a tot ceea fac: dacă 
este un act bun, efectul va fi benefic; iar dacă actul este rău...lată pe ce lege îşi bazează existența 
înțelepţii, iar voi trebuie să faceți ca ei. 

Ce ştim despre realitate? Putem chiar să ne întrebăm uneori dacă lumea există cu adevărat, şi 
anumiţi filozofi au pretins că lumea nu are nici o realitate obiectivă, că ceea ce percepem despre ea nu 
este decât efectul impresilor noastre personale şi subiective. Îmi aduc aminte că am citit unii dintre 
aceşti filozofi când eram foarte tânăr: Berkeley, sau Ernst Mach... Am fost stupefiat, dar argumentele 
lor mi s-au părut întradevăr convingătoare. Deci, te poți îndoi de multe lucruri, dar există o lege de 
care Iniţiaţii nu se îndoiesc niciodată, care este: recoltezi ceea ce semeni şi dacă faci un bine, mai 
devreme sau mai târziu vei culege roadele acestuia. 

În India există o yoga numită “Karma Yoga” ai cărei adepți se antrenează în a acţiona fără să 
aştepte nici un beneficiu în urma faptelor lor. Pentru că, astfel creşti, te înnobilezi, devi puternic şi te 
apropii de divinitate. Dar spiritul Karmei Yoga este străin occidentalilor care, imediat ce au dat ceva, 
aşteaptă o recompensă sub o formă sau alta. 

Ceea ce mai trebuie ştiut, este că legile cosmice nu sunt atât de grăbite ca noi, ele se supun 
unui alt timp; de aceea recompensele sunt deseori întârziate (la fel şi pedepsele!) şi dacă sunteţi 
nerăbdători şi vă revoltați, vă complicaţi situația. De ce să suferiți, de ce să vă zbuciumați? Mai 
devreme sau mai târziu consecinţele vă ajung din urmă: iată de ce nu trebuie aşteptat nimic. Astfel 
veţi fi liberi şi lipsiţi de griji. Ştiţi că nişte cadouri sunt deja în drum pentru a vă recompensa, şi aveţi 
încredere. Dacă sunteţi acru, revoltat, aceasta înseamnă că nu posedați adevărata cunoaştere. 

Sunteţi într-o Şcoală inițiatică pentru a învăţa nişte adevăruri fără de care veţi continua să vă 
zbateţi în probleme interminabile. Aceste adevăruri vă vor permite să debarasaţi calea voastră de toate 
piedicile, putând merge mereu înainte. 

Şi vă mai spun că trebuie să învăţaţi să faceţi bine altora, fără să le-o spuneți. În acest fel, veţi 
trezi în ei ceva bun: ei vor fi obligați să se întrebe cine este acestă ființă minunată care nu vrea să se 
arate, ceea ce îi va împinge ca şi ei să acţioneze la fel față de alții. Evident, şi eu ar trebui să pot da 
această Învăţătură fără să ştiţi că este de la mine, dar cum aş putea s-o fac? Când vorbesc, nu mă pot 
ascunde, se vede bine că-mi ies vorbele pe gură; dar, aş prefera ca ele să fie tăcute, pentru ca voi să 
nu ştiţi că eu sunt cel care vă explică, vă instruieşte. În realitate, este ceea ce fac deseori când sunt la 
mine sau în liniştea meditației. Pentru că vă cunosc problemele, preocupările şi chiar când nu vă văd, 
eu continui să vă dau explicaţii şi sfaturi. Pot chiar în acest fel, să vă fac revelații pe care nu le-aş 
putea face prin vorbă. Dar voi trebuie să fiți atenţi, să căutaţi din când în când câte o lămurire, câte o 
lumină. Chiar dacă nu ştiţi că eu sunt cel care am lăsat această lumină, încercaţi să o găsiți şi să o 
folosiţi. 

Cei care sunt capabili să dea fără să se arate, fac o evoluţie minunată şi simt o bucurie secretă, 
în timp ce cei care spun imediat:”lată, eu v-am trimis asta” nu pot avea aceeaşi satisfacție. Faptul că 

îşi proclamă cu voce tare faptele lor bune, arată că ei aşteaptă o recompensă şi, cum recompensele 
uneori au nevoie de timp pentru a ajunge, aşteptând, ei se macină, fumegă, sunt nefericiţi. 

Să iubeşti toți oamenii fără să aştepţi nimic în schimb, să-i lămureşti, să-i purifici şi să-i 
orientezi către lumină, este minunat, dar trebuie să o faci în mod natural, cum soarele străluceşte pe 
cer, cum florile îmbălsămează aerul, fără să aştepţi nimic...Da, toate aceste flori care cresc pe munte 
şi pe care nimeni nu vine să le viziteze şi să le admire, continuă să-şi facă treaba. Priviţi-le, nici un 
pic de vanitate! 

Veţi spune:”Dar soarele nu ascunde că este pentru noi izvorul luminii!” Ah, este adevărat, şi 
ar fi şi greu acest lucru. Pare chiar că este fericit să-şi trimită lumina în spaţiu. Este ca şi cum ar 
spune:”Priviţi, vă dau lumină” Da, dar dincolo de acest soare vizibil, există un alt soare invizibil, 
obscur, numit soarele negru. De la acest soare negru primeşte necontenit soarele nostru energia pe 
care o transformă şi ne-o trimite sub formă de căldură şi lumină. Acest soare negru nu se arată, el nu 
povesteşte de el însuşi şi ca acesta ar vrea să devină toți adevărații Maeştri spirituali. Şi voi, ori că 
sunteți văzuți sau nu, apreciaţi sau nu, nu are importanţă, trebuie să vă faceți treaba. Comportându-vă 
astfel, veţi deveni mare, de neclintit, şi veţi trăi în serenitate. 

Toţi aşteaptă ceva unii de la alţii: părinții şi copiii, patronii şi muncitorii, preoții şi enoriaşii, 
profesorii şi elevii lor...Cât despre îndrăgostiți, să nici nu mai vorbim! Un băiat îi face un mic cadou 
unei fete şi aşteaptă dela ea atenţii, sărutări. Dar iată că, ea se hotărăşte puțin mai încet, şi atunci el 
devine violent...Peste tot vedem asemenea lucruri. Dar voi, încercaţi să lucraţi asupra voastră, 
practicați karma yoga, şi veți fi pe calea perfecțiunii. 

Faceţi toate faptele bune pe care le puteţi face, fie că sunt acţiuni, cuvinte, sentimente sau 
gânduri, şi lăsaţi apoi timpul să-şi împlinească opera. Chiar dacă nu vreţi, într-o zi tot acest bine vă va 
urmări pentru a vă recompensa. Nu e nimic de făcut, nu vă puteţi ascunde pentru a scăpa de aceasta. 


17. Lubiţi fără a cere să fiți iubiţi. 


Dragostea e un subiect care nu va fi niciodată epuizat. Putem vorbi oricât, fără să ne săturăm. 
A iubi, e ca şi a mânca, a bea, a respira; nu putem trăi fără să iubim şi fără să auzim vorbindu-se 
despre iubire. De milenii, cântăm iubirea, pictăm iubirea, iar un film, un roman sau o piesă de teatru 
care nu vorbeşte de dragoste, pare fadă...Şi totuşi, ce ştiu oamenii despre iubire? Ei îi cunosc mai de 
grabă durerile, necazurile. De ce? Pentru că, pentru majoritatea lor, fericirea înseamnă a fi iubiți. 
Desigur, ei sunt dispuşi să iubească un pic, la rândul lor, dar ei cred că e mai important să fie iubiţi. 
Proba: de ce nu le ajunge doar să iubească? De ce suferă ei atât când descoperă că acela sau aceea pe 
care îi iubesc nu răspund la dragostea lor, sau nu le dăruie atât cât doresc? Pentru a fi fericiți, ei 
aşteaptă ca dragostea să le vină din exterior. Dacă nu vine sau le este retrasă, se simt frustrați; ei nu 
cred în puterea lor proprie, în propria lor forță de a iubi, au nevoie ca dragostea să le fie dată din 
exterior de cineva din exterior. 

Sunteţi prieten, să presupunem, cu un bărbat sau cu o femeie, vă întâlniți şi schimbaţi cuvinte, 
priviri, zâmbete...Dar într-o zi, această persoană are necazuri, traversează un moment dificil, are mai 
puţin timp să vă întâlnească, să vă scrie, să vă telefoneze, şi atunci vă simțţiţi abandonaţi şi sunteţi 
nemulțumit, necăjit şi o obosiţi facându-i reproşuri:"”De ce nu ai venit să mă vezi?...De ce nu mi-ai 
telefonat?...” Bine, desigur, e normal să aveţi impresia că aţi pierdut ceva, dar dacă nu vă decideţi să 
vă schimbaţi atitudinea, nu veți înceta să suferiți. Pentru a vă regăsi pacea, bucuria, spuneţi-vă că 
trebuie să vă bazaţi numai pe iubirea voastră, şi nu aşteptaţi ca dragostea să vă vină de la alții. Cît 
timp aşteptaţi să fiți iubit, depindeţi de alţii şi, dacă aceştia nu vă mai iubesc sau vă iubesc mai puţin - 
şi au acest drept! - vă simţiţi nefericit. 

Viaţa e astfel făcută încât nu putem niciodată fi siguri de ceva, nici de evenimente, nici de 
oameni: câteodată se gândesc la voi, dar câteodată vă uită. Deci, dacă nu instalaţi în voi ceva stabil, 
veți fi fără încetare nehotărâţi „dezorientaţi. Da, e timpul de a începe a cunoaşte natura lucrurilor şi de 
a înțelege ce trebuie făcut pentru a fi fericiți. Pentru că aveţi nevoie de iubire pentru a fi fericiți, de 

vreme ce prin dragoste simțiți că înfloriți, că aveţi revelații, şi de vreme ce doriți ca dragostea să 
continue la infinit, ei bine, iubiți şi nu mai aşteptaţi să fiți iubiți. Dacă ființele pe care le iubiţi 
răspund la dragostea voastră, cu atât mai bine, mulțumiți Cerului, dar nu contaţi pe aceasta. Din acest 
moment, da, veţi putea găsi fericirea pentru că totul depinde de voi, totul e cum vreţi, când vreți, şi 
unde vreţi. Sunteţi atotputernic, independent, stăpân pe situaţie. 

Ceea ce trebuie să vă preocupe, este de a ameliora manifestările iubirii voastre, de a o face 
mai dezinteresată, mai luminoasă, mai pură, mai vastă. lată singura condiție de a fi fericit prin iubire. 
Priviţi soarele, el nu aşteaptă să fie iubit, el iubeşte lumea întreagă şi de aceea e aşa radios. E liber, nu 
aşteaptă nimic. 

Eu am înțeles mai demult că, dacă ar trebui să contez pe iubirea fraţilor şi surorilor 
Fraternităţii, oh, la, la, ce tristețe şi ce decepții mă vor aştepta! Săracii, au atâtea probleme de 
rezolvat, dificultăți, obstacole, angajamente, nu au timp să se gândească la mine... Veţi spune: “Dar 
cum? Ei vă iubesc, dacă aţi auzi cum vorbesc de dumneavoastră!” Da, ştiu, ei mă iubesc până când nu 
găsesc pe altcineva pe care să-l iubească. Când îl vor găsi, ei mă vor uita. Veţi înțelege...un bătrânel 
simpatic cu barbă care le predică zi de zi despre legile divine ce trebuie respectate, despre eforturile 
care trebuie făcute şi care îi scutură din timp în timp, nu e prea apetisant. Nu-mi fac iluzii. lată de ce, 
eu sunt primul care aplic sfatul pe care vi l-am dat. Îmi spun că eu sunt cel care îi iubesc (dar nu le-o 
arăt, altfel vor abuza). Şi în această decizie de a iubi nu numai pe frații şi surorile Fraternității ci toată 
creația, soarele, stelele, Domnul şi toate ierarhiile de spirite luminoase care sunt deasupra noastră...ei 
bine, eu găsesc fericirea, ceva stabil, fidel şi veridic. Atunci de ce n-aţi face şi voi la fel? 

Dragostea voastră trebuie să mai crească în lumină şi înțelegere. Nu vă opriţi la stadiul de 
sentiment, pentru că sentimentul e prea personal. Pentru a trăi plenitudinea dragostei, este necesară şi 
înțelegerea. Iar atunci când vă veți fi hotărât să iubiţi fără să aşteptaţi nimic în schimb, atunci veți fi 
cu adevărat iubiți. De ce?...Dacă în apropierea voastră oamenii se simt luminați, încălziți, dar în 
acelaşi timp se simt liberi, cum să nu vă găsească simpatici şi agreabili? 

Şi veţi vedea, că din momentul în care încetaţi să căutați dragostea, ea vă va urmări, va ajunge 
chiar să vă deranjeze! O veţi izgoni pe uşă şi va reveni pe fereastră. De îndată ce n-o mai căutaţi, va fi 
acolo. Dar cu cât o căutaţi mai mult, cu atât se va îndepărta. E ca şi cum v-aţi urmări umbra: ea fuge 
în faţa voastră şi nu puteţi să o ajungeţi din urmă. Da, a căuta dragostea celorlalți e ca şi cum aţi fugi 
după propria voastră umbră. Dar de îndată ce nu o mai căutaţi va fi tot timpul acolo, surâzându-vă. 
Când căutaţi dragostea celorlalți, vă concentrați asupra a ceva din afara voastră, şi pierdeţi dragostea. 
Aşa se întâmplă. Deci, în loc de a o căuta, dăruiți dragostea, făceți-o să iasă din voi: ea va fi mereu 
prezentă în voi iar voi veţi fi stăpâni pe situație. 

Acum, dacă nu vreţi să mă credeţi, nu vă rămâne decât să vă pregătiți batistele. Asta nici 
măcar nu e grav, e inofensiv, dar se poate şi mai rău: mulți oameni nu se mulțumesc cu batista, unii 
utilizează pumnalul, revolverul, otrava. Ei da, majoritatea dramelor sunt cauzate de 
dragoste...dragostea rău înțeleasă, dragostea care aşteaptă tot timpul ceva. Pe când dragostea de care 
vă vorbesc şi în care trăiesc fără încetare Iniţiaţii e o dragoste care întinereşte, întăreşte, te face 
neobosit, luminos şi frumos, o dragoste care aduce viaţa eternă, care resuscită, care imortalizează. 

Da, o putere extraordinară a fost dată dragostei, pentru cei ce ştiu să o înțeleagă şi să o 
manifeste. Ea singură ştie totul, repară totul, declanşează şi proiectează forțe nebănuite. 

Se spune că Dumnezeu este iubire. Dar când vedem tragediile pe care dragostea le aduce 
oamenilor, avem măsura muncii ce mai rămâne de făcut, toată calea care mai trebuie parcursă pentru 
a ne ridica pâna la acea dragoste divină. Dar se merită efortul, pentru că adevăratul vrăjitor, vrăjitorul 
atotputernic, este dragostea. Trebuie să o chemaţi să se instaleze în voi şi atunci, ca flacăra ce 
luminează prin sticla unei lămpi, peste tot unde mergeţi, dragostea voastră va lumina şi va ţâşni în 
jurul vostru. 


18. Despre utilitatea duşmanilor. 

Se consideră că faptul de a avea prieteni este una dintre cele mai mari bucurii ale existenţei, şi 
e adevărat, nimic nu e mai preţios ca prietenia. Numai că, nu căutăm numai prieteni adevăraţi, dar şi 
aliați, care să ne susțină în cele mai grele condiții. Cunoaşteţi mulți oameni care acceptă ca prietenii 
lor să fie absolut sinceri cu ei şi să nu aprobe ceea ce fac sau spun? În momentul critic, ei se simt 
trădați şi se supără. Toată lumea spune că dacă vrem să câştigăm favorurile cuiva, trebuie să-l 
aprobăm, să-i facem complimente, să-l flatăm. Iată de ce, unii refuză să audă adevărul, iar alții au 
înțeles că nu au nici un interes să-l spună, vedem atâția oameni care îşi petrec timpul înşelând sau 
înşelându-se pe sine. 

Şi toți îşi imaginează că aşa vor fi fericiți! Ei bine, nu, pentru că toate acestea nu sunt decât 
manifestările naturii inferioare care nu poate decât să ne antreneze în complicații şi decepții. Acel 
care vrea cu adevărat să evolueze nu înşeală pe alţii, şi acceptă observaţiile şi criticile. Şi de 
asemenea, dacă e cu adevărat înţelept, va înţelege că e util să ai duşmani. De ce? Pentru a putea 
progresa. Veţi spune:"Dar duşmani, avem, ba chiar câteodată avem prea mulţi!” Da, avem duşmani, 
dar nu avem din acest lucru nici un avantaj, pentru că încă nu am înţeles cum să-i luăm. Dacă veți 
înțelege bine cum stau lucrurile, veți vedea că aceştia sunt prieteni voştri veritabili. Pentru că ei sunt 
necruțători, nu vă menajează, subliniază tot ceea ce nu merge. Veţi spune:”"Dar exagerează de cele 
mai multe ori!” Da, e adevărat, dar nu face nimic, ei vă sunt utili pe post de microscop; şi 
microscopul e util câteodată; oamenii de ştiinţă îl folosesc în fiecare zi! Acesta serveşte la a vedea 
detalii care, fără acesta, trec neobservate. 

Deci, dacă doriţi cu adevărat să progresaţi, trebuie să acceptaţi că pentru acest lucru, de multe 
ori duşmanii vă sunt mult mai utili decât prietenii. Ei sunt aceia care vă obligă să lucraţi, să vă 
corectaţi, să găsiți soluţii la problemele pe care vi le pun şi astfel, mulțumită lor deveniți mai 
puternici şi mai inteligenți. 

Va trebui să înțelegem bine rolul duşmanilor. Dacă nu îl înțelegem, îi detestăm, suferim, 
încercăm să ne răzbunăm, să ne debarasăm de ei şi atunci, ce de timp şi energie pierdute! Şi totuşi, 
chiar şi printre oamenii cei mai inteligenți, constatăm că foarte puțini pot să-şi accepte duşmanii, cei 
mai mulți înnoată în slăbiciune. Ei nu-şi dau seama că împreună cu prietenii lor şi complimentele 
acestora, devin din ce în ce mai fragili şi mai vulnerabili. Ei bine, eu vă voi spune că, dacă am învăţat 
ceva important în viața mea, este faptul de a-mi aprecia duşmanii. Da, consider că mi-au făcut nişte 
servicii formidabile. Ah, duşmanii, asta e ceva! Din nefericire, nu îi apreciem la justa lor valoare. 

Ridicăm statui celor pe care-i considerăm ca binefăcători. Pentru că au salvat patria sau au 
descoperit vaccinuri, au fost mari poeți sau filozofi, etc., îi urcăm pe piedestal. Şi aven dreptate 
bineînţeles, eu nu spun că trebuie să le luăm gloria. Totuşi cred că duşmanilor noştrii ar trebui să le 
ridicăm cele mai frumoase statui, pentru că ei sunt adevărații noştri binefăcători: mulțumită lor, 
putem deveni mai vigilenți, mai inteligenți, mai răbdători. Nu vi se pare un lucru serios? Ei bune, 
credeţi ce vreţi. Încercaţi totuşi să vă gândiţi la ceea ce vă spun: nu fugiţi de duşmani, nu-i detestaţi, 
ci întrebaţi-vă cum îi utilizați. Atunci, va avea loc o adevărată muncă în voi. 

Cu un mare ideal şi dorința sinceră de a progresa, veți primi cunoaşterea şi forţa de a utiliza 
toate obstacolele pe care duşmanii vi le pun în drum ca trepte ale unei scări care vă va permite să 
urcați din ce în ce mai sus. 


19. Grădina sufletelor şi spiritelor. 


Oamenii pot fi comparaţi cu florile, fructele...sau chiar cu legumele! Când intrați în relaţie cu 
ei, când îi priviţi, le vorbiţi, îi ascultați e ca şi cum aţi fi pe cale să-i respiraţi, să-i gustați chiar. Dar, 
ce faceți majoritatea timpului? Le priviți hainele, bijuteriile, faţa, picioarele, mâinile, dar nu căutați să 
vă hrăniţi sufletul de toată această viaţă care e acolo, ascunsă, care emană din inima lor, din sufletul 
lor, din spiritul lor. Şi e păcat. Deci, de acum înainte, fiți mai atenţi şi încercaţi să învăţaţi să apreciaţi 
oamenii care poartă această viață subtilă, opriți-vă în fața lor gândindu-vă:” Acestea sunt aspecte ale 
Tatălui Ceresc şi Mamei Divine! Mulţumesc Doamne, mulțumesc Maică Divină. Prin intermediul 

acestor “flori” şi acestor “fructe”, am astăzi posibilitatea să mă apropii de Voi, să vă contemplu pe 
Voi; prin intermediul acestei splendori, pot să respir parfumul, să simt gustul vostru.” Şi vorbiţi 
fericiți pentru că aceste fructe şi aceste flori vă vor permite să vă apropiaţi de Cer. 

Desigur, mulţi se vor mira că eu compar creaturile umane cu flori, fructe...sau chiar cu 
legume! Dar de ce să se mire? De câte ori, vorbind despre tinerele femei sau băieţi foarte frumoşi, 
poeţii au vorbit despre trandafiri, violete, crini, iasomii sau lotuşi! Francezii spun cuiva iubit:” Mon 
chou” (varza mea!). Alţii, pe care-i consideră proşti, sunt trataţi ca pere sau castraveți! Dar, în sfârşit 
să lăsăm livezile şi grădinile de legume în pace...Esenţial e de a înţelege că vă dau acum o metodă de 
lucru foarte puternică. Dacă ştiţi să o aplicaţi, nu numai că veţi evita multe nefericiri şi complicații, 
dar veţi trăi fără încetare în bucurie şi inspirație. 

Cum privesc unii la alții bărbaţii şi femeile? Ce văd ei? O aparenţă exterioară, corpul, hainele. 
Aceasta dovedeşte că ei nu cunosc adevărata ştiinţă. Este ca şi cum, oprindu-se în faţa unei maşini, nu 
s-ar interesa decât de caroserie şi ar neglija persoana care conduce, adică cel care gândeşte, simte şi 
acționează. Ei bine, tocmai această ființă trebuie să vă învățați să o căutaţi, să o priviți şi să o simțiți. 
Mergeţi din ce în ce mai departe pentru a găsi sufletul şi spiritul acestei ființe, pentru că acolo veți 
descoperi bogăţiile, comorile...Cerul în întregime. 

Problema este doar de a vă debarasa de acest fel de a vedea, care urâţeşte şi sărăceşte viaţa. 
Fiinţa umană posedă un corp fizic dar aceasta nu e un motiv pentru a nu ne opri să privim stomacul, 
intestinele, etc. Ce veţi realiza cu aceasta? Bineînţeles, veţi spune că intestinele nu vă interesează, că 
sunteți în căutarea frumuseții la oameni şi că această frumuseţe se poate găsi în privire, faţă, mâini, 
picioare, etc. Da, acest lucru nu este rău. Dar dacă vă opriți la atât, dacă nu mergeţi mai departe, vă 
veți expune la decepții, pentru că vă limitați la detalii pur materiale. Dacă vreți să vă simțiți 
permanent inspirați şi fericiți, încercaţi să vă bucurați de prezenţa şi emanaţiile tuturor acestor flori şi 
fructe care vă înconjoară, gândindu-vă că o divinitate invizibilă e ascunsă în ele. Dincolo de corpul 
fizic, există tot ceea ce fiinţa emană în planurile subtile, şi acesta e cel mai important lucru. 

Atâta vreme cât se vor opri la aparenţa fizică a unora şi a altora, oamenii nu vor găsi fericirea 
pe care o caută. Cineva spune:” Am nevoie de frumuseţe, am nevoie de dragoste...” Ei bine, el trebuie 
să ştie că nu le va găsi decât atunci când va fi obişnuit să caute fiinţele în lumea fluidelor, a 
emanaţiilor, a radiaţiilor şi a vibraţiilor. Întâlniţi o fiinţă minunată, o iubiţi, vreţi să o cunoaşteţi: în 
loc de a încerca cu orice preţ de a vă apropia de ea în plan fizic, învăţaţi să ascultați vibraţiile vocii 
sale, să captați lumina privirii sale şi să vă bucuraţi de armonia gesturilor sale. Astfel, încet, încet, 
veţi reuşi să intraţi în relaţie cu ceea ce este mai subtil şi mai divin în ea şi veţi gusta senzații 
necunoscute, inexprimabile. În același fel veţi descoperi că bărbaţi şi femei pe care aveaţi tendinţa să 
îi disprețuiţi sau să îi lăsaţi deoparte, sunt în realitate nişte ființe excepționale care vă vor îmbogăţi 
mult mai mult decât ar putea s-o facă alte persoane aparent mai interesante sau mai seducătoare. 

lată încă un câmp de studiu foarte vast. Începeţi să faceţi experienţe şi analizaţi-vă. De vreme 
ce cunoaşteţi de acum aceste adevăruri, nu le neglijați continuând experienţele voastre nefericite. 
Pentru că ele sunt nefericite, nu vă mai faceţi iluzii! Nu trebuie să credeţi în lucruri imposibile. Vă 
veţi lansa în tot felul de aventuri care nu vă aduc decât tristeţe şi decepții şi veți gândi:”Este doar o 
întâmplare, puteam să fim fericiți.” Nu, niciodată. Fericirea şi nefericirea nu sunt niciodată o 
problemă de întâmplare şi noroc. Ele depind de voi. Voi sunteţi cei care semănaţi semințele pentru a 
recolta fie una, fie alta. 


20. Contopirea în planurile superioare. 


Toate ființele umane au primit instinctul de a vrea să se unească cu o altă creatură pe care o 
simte ca partea complementară lui. Până nu a reuşit să găsească o astfel de creatură,el simte o lipsă. 
De ce? Pentru că are nevoie de cealaltă jumătate pentru a fi complet, pentru a crea. 

Dar cum se face atunci că cei mai mulți oameni, chiar dacă le-a reuşit această contopire, simt 
atâtea insatisfacții şi suferințe? Aceasta, deoarece nu este suficientă întâlnirea pe plan fizic. Pentru ca 

uniunea, contopirea să fie perfectă, ea trebuie să aibă loc în cele trei planuri, adică în planul psihic 
(inima şi intelectul) şi în plan spiritual (sufletul şi spiritul). Ori, ce vedem în cele mai multe cazuri? 
Un bărbat şi o femeie se întâlnesc, se găsesc pe gustul lor şi hotărăsc să rămână împreună, 
imaginându-şi că astfel vor umple golul pe care îl simt în ei. Doamne, câtă ignoranță! Ei nu ştiu că 
atracția care-i împinge unul spre celălalt nu este o nevoie superficială uşor de satisfăcut, ci 
manifestarea unui fenomen cosmic care le afectează în primul rând sufletul şi spiritul. Iată de ce 
această contopire a bărbatului şi a femeii trebuie să se realizeze întâi în înalt, în lumea divină, în 
lumea luminii. Doar după aceasta, contopirea poate avea loc în plan fizic: atunci, da, va fi 
plenitudinea şi această plenitudine va produce creaţii de o frumuseţe nemaivăzută. 

Veţi înțelege acum de ce Iniţiaţii ne învaţă că trebuie să ne armonizăm cu Cerul, cu lumea 
divină: pentru că fără această legătură cu Cerul, orice relație dintre oameni este sortită, într-o zi sau 
alta, eşecului. A se armoniza cu Cerul înseamnă a vibra la aceaşi lungime de undă cu el, deci a se 
adapta, a se conforma, a fi receptiv. Altfel nu se primeşte nimic de la el. În faţa cuiva care nu este 
receptiv, Cerul nu insistă; el nu se comportă ca acele brute care supun prin violență o femeie care le 
rezistă. Pentru ca să existe armonie, trebuie să participe două voințe. Dacă principiul masculin, 
emiţător, vrea să se impună, şi dacă principiul feminin, receptor, se apără, e inutil de a vorbi despre 
armonie! Armonia semnifică acordul între cel puţin două principii, două elemente. 

Şi deoarece noi înşine posedăm în noi cele două principii, masculin şi feminin, a ne armoniza 
cu Cerul înseamnă să facem în primul rând o muncă interioară (semnificând principiul masculin) de 
purificare, de elevare, pentru a vibra la unison cu El; apoi, în pace şi linişte, lăsăm Cerul să se reflecte 
în noi (care reprezentăm în acest moment principiul feminin), primim efluviile sale, razele şi 
germenii săi de viaţă, care se vor fructifica în inima şi sufletul nostru. 

În munca spirituală punem deci în acţiune cele două principii din noi: principiul masculin, 
activ, care ne permitem să atingem lumea divină, şi principiul feminin, receptiv, care face din noi o 
cupă în care se varsă toate binecuvântările. lată ce înseamnă cu exactitate a se armoniza: a şti să 
lucrezi cu cele două principii. Pentru ca principiul receptor să se poată contopi cu Cerul, trebuie ca 
principiul activ să fi făcut în prealabil efortul de a stabili ordinea şi puritatea. Adevărata creaţie nu 
este posibilă decât cu această condiţie. 

După cum vedeţi, în plan spiritual, ființa umană poate avea alternativ polaritate masculină şi 
polaritate feminină. Este deci mai bogată şi mai copleşită decât în planul fizic, unde există totdeauna 
lacune şi imperfecțiuni. Şi, la fel ca şi cum femeia, în plan fizic, poartă copilul căruia bărbatul i-a dat 
germen, în plan spiritual, sufletul concepe şi aduce pe lume copii ai căror germeni i-au fost dați chiar 
de către spirit. Ei bine, iată acum cel mai important adevăr pe care trebuie să-l înţelegeți pentru a fi 
fericiți: înainte de a realiza contopirea cu un bărbat sau o femeie, trebuie să realizați întâi această 
contopire în înalt, între sufletul şi spiritul propriu. Actul pe care-l îndepliniți pe plan fizic cu o 
creatură fizică nu este decât reflectarea îndepărtată a acestui act cosmic care este contopirea dintre 
principiul spiritual din voi cu principiul lui Dumnezeu Însuşi. Şi pentru că nu este decât o reflectare, 
acest act nu vă va aduce decât decepţii dacă nu ați realizat în prealabil fuziunea din înalt. 

Veţi spune:” Atunci trebuie să aşteptăm să realizăm o fuziune asemănătoare în plan spiritual 
pentru a ne uni cu un bărbat sau o femeie?” Eu nu vă spun că trebuie obligatoriu să aşteptaţi. Eu spun, 
şi asta e realitatea, că nu există fuziune adevărată şi durabilă în planul fizic până când bărbatul şi 
femeia nu au realizat mai întâi această fuziune în plan spiritual. Dar voi, faceţi cum puteți. 

În plan fizic, bărbatul rămânr bărbat şi femeia rămânr femeie (las la o parte, desigur, cazurile 
excepționale). Dar în plan spiritual, fiecare ființă umană este simultan bărbat şi femeie: în suflet e 
femeie iar în spirit e bărbat. Deci în plan spiritual, ființa umană e androgină. Putem vedea un aspect 
al acestei realități pe corpurile noastre: în gură, limba (principiul masculin) şi cele două buze 
(principiul feminin) lucrează împreună pentru a crea vorbirea, cuvintele!... 

Inițiatul, care a înţeles imensa înțelepciune pe care Inteligența cosmică a pus-o în gură, se 
străduie în fiecare zi, în meditaţiile sale, de a penetra această lumină infinită pe care o numim 
Spiritul universal, care fertilizează şi protejează gândirea şi voinţa sa. Şi când reuşeşte acest lucru, el 


34 


se dăruieşte, astfel ca Spiritul universal să-l ia în stăpânire şi să proiecteze în sufletul său germeni vii 
care vor răsări sub formă de inspiraţii şi bucurii. 


Dorinţa de a iubi şi a fi iubit, dorința de a crea este legitimă. Dar chiar dacă manifestarea 
acestei dorinţe are loc în plan fizic, originea, punctul de plecare al acestei manifestări este în înalt. De 
aceea, pregătiți-vă ca această întâlnire pe plan fizic să se facă în condiţiile ce le mai pure, cele mai 
sacre. În loc de a vă precipita pentru a găsi pe cineva cu care, experienţa o dată făcută, riscaţi să vă 
simțiți mai singur şi mai nefericit ca înainte, faceți un efort pentru a vă lega de Sufletul universal, 
dacă sunteți bărbat, şi de Spiritul universal, dacă sunteți femeie. Câţi nu mi se plâng:”Încă nu l-am 
găsit pe bărbatul sau femeia cu care aşi dori să-mi trăiesc viaţa!” E mai bine că nu şi-au găsit încă 
perechea, deoarece, judecând după felul în care caută, nu ar rămâne multă vreme împreună. 

Ei da, o inimă găseşte o altă inimă, dar iată, intelectul care se pune la mijloc pentru a le 
separa. Şi este fatal dacă rămânem în planul inimii şi intelectului. Doar în planul sufletului şi 
spiritului nu pot avea loc despărțiri, pentru că sufletul şi spiritul lucră împreună aşa cum şi limba şi 
cele două buze lucră împreună în gură, pentru a crea cuvântul. Deci, cei care nu şi-au găsit încă 
perechea “vieţii lor” să nu se întristeze, nimic nu este pierdut. În aşteptare, să facă pregătiri pe plan 
divin. 

Cel care ştie cu adevărat să caute, va găsi; şi dacă nu va fi în plan fizic, va fi în planul 
spiritual. lisus a spus:"Căutaţi şi veţi găsi.” Da, veți găsi, dar cu condiţia de a căuta în înalt. lisus nu 
sfătuia să se caute în praf şi noroi. Bineînţeles, puteți liniştit să căutați şi acolo, dacă vă face plăcere, 
dar atunci nu fiți surprins de ceea ce veţi găsi. În orice caz, dacă sunteţi în căutarea adevăratei iubiri, 
să ştiţi că nu o veți găsi decât în înalt. Cei care au căutat-o acolo cinstit şi sincer, au găsit-o 
întotdeauna. Pentru că tot ceea ce există în planul fizic, există în planurile mai subtile, şi dacă reuşiți 
să vă ridicați până acolo, veţi continua să vă hrăniţi, să iubiţi şi să munciţi, dar aceste activităţi vor 
avea o dimensiune mai vastă, şi bucuriile pe care le veţi gusta nu vor fi niciodată urmate de 
amărăciune sau decepţie. Cel care a reuşit să se unească cu principiul divin din sine, cu Spiritul 
cosmic sau cu Sufletul universal, cunoaşte cu adevărat ce este plenitudinea iubirii. El poate continua 
să trăiască această plenitudine în plan fizic, dar cu condiţia de a menţine uniunea din înalt. În acel 
moment, totul devine divin, pentru că el are puterea de a transforma materia, o purifică şi o 
iluminează. În timp ce cei care nu sunt nici luminaţi, nici stăpâni pe ei înşişi şi se comportă ca nişte 
ființe instinctuale şi pasionale, nu sunt capabili de a transforma materia, şi de aceea ei trebuie să 
sufere alternanța dintre iubire şi ură, bucurie şi nefericire. După o senzație de plenitudine, de extaz, 
urmează căderea şi vidul. 

Desigur, cu siguranţă că fiecare are posibilitatea, chiar fără nici o disciplină spirituală, de a 
ajunge la mari bucurii în dragoste. Da, dar după aceea urmează decepţiile, şi acest lucru este deosebit 
de greu de acceptat de către oameni. Ei consideră că, din moment ce încep să guste din fericire, 
aceasta va dura veşnic. Ei bine, nu, niciodată, acest lucru nu e posibil. Pentru ca fericirea să fie 
durabilă, ei ar trebui să se ridice foarte sus, într-o zonă nesupusă schimbărilor. Jos, totul este 
schimbător, instabil, şi ceea ce credem că e de aur devine rapid plumb. Pentru ca iubirea voastră să 
rămână din aur, ea trebuie să conţină elemente divine. Dacă sunteți atât de naiv ca să vă imaginaţi că 
lucrurile stau altfel, veți merge din deziluzie în deziluzie. 

Nu este suficient să spuneţi:”lubesc, iubesc, iubesc...” şi să vă aruncați cu capul înainte în 
această aventură amoroasă, trebuie să vă pregătiți să trăiţi aventura în dimensiunea sa cea mai elevată. 
Când veţi reuşi, nu numai că această iubire vă va face fericit, dar prin vibraţiile şi emanaţiile sale, ea 
declanşează forţe benefice şi contribuie la binele întregii lumi, şi chiar la înfăptuirea Împărăției lui 
Dumnezeu! 

Începeţi acum să înţelegeţi că există ceva mult mai profund şi mai vast decât v-aţi imaginat 
vreodată? Dar cine sunt cei care se preocupă cu studiul tuturor acestor fenomene eterice, produse de 
forța iubirii? Ei se iubesc, se îmbrățişează, se culcă împreună, fără să se întrebe ce se întâmplă cu 
adevărat în ei. Veţi spune:"Dar cum? Ce-i aşa de mult de învățat? N-ai nevoie să înveți ca să înţelegi 

ce se întâmplă când eşti îndrăgostit! Iubeşti, ai nevoie să manifeşti această iubire sau de a o primi. Nu 
e nimic mai mult de căutat sau aşteptat.” Ei bine, vă înşelați. 

Timp de mii de ani, oamenii au mâncat, dormit şi dat naştere la copii, fără să ştie ce se 
întâmplă, până în momentul când au simțit nevoia de a cunoaşte procesele digestiei, somnului, 
concepției, gestației, etc. Şi de când le cunosc, ei au posibilitatea de a se hrăni şi dormi mai bine, şi de 
a naşte copii în condiţii mai bune. Tot aşa, sunt multe lucruri de învăţat despre dragoste, despre 
efectele pe care le produce asupra psihismului fiinţei omeneşti, asupra forțelor şi curenților pe care le 
declanşează în planurile subtile, asupra zonelor pe care le traversează în om şi în cosmos. Este o 
întreagă ştiinţă care aşteaptă omenirea. 


Acum, voi adăuga încă un lucru important. Iniţiaţii care, în timpul meditaţiilor lor reuşesc să 
se ridice până în regiunile dragostei divine, primesc din aceste regiuni particule eterice de o mare 
puritate. Şi aceste particule coboară până în planul fizic unde adapă toate celulele corpului lor. Ei 
simt o asemenea plenitudine încât nu mai au nevoie de nimic: nici o dorință fizică nu îi tulbură pentru 
că însuşi Cerul le-a luat în posesie sufletul, inima şi chiar toate organele corpului lor. Dar, până şi în 
acest stadiu, trebuie să fim vigilenţi şi să nu ne facem iluzii. Chiar unii dintre sfinți şi mistici care nu 
au lucrat suficient asupra autostăpânirii şi purității, nu au reuşit prin meditaţiile lor decât să-şi 
declanşeze pasiunile cele mai dezordonate. Pentru că, chiar dacă fiecare dintre noi poate face eforturi 
pentru spiritualizarea iubirii, nu este dat oricui să guste adevăratul extaz mistic. 

Această lucrare reprezintă cea mai înaltă alchimie. Cei care nu au lucrat suficient la purificare 
pentru a elibera canalele eterice ale corpului lor subtil, au aceste canale obturate; atunci, energia 
divină rămâne sus, în înalt, neputând coborâ; de aceea ei trăiesc într-o stare de insatisfacți teribilă, 
sunt ca şi arşi de un foc care-i devorează. 

Când Hermes Trismegistul spunea în Tabla de Smarald:”Ea urcă din pământ şi coboară din 
Cer şi îşi primeşte forţa de la lucrurile superioare şi cele inferioare...Este forţa tuturor forțelor, pentru 
că ea va învinger toate lucrurile subtile şi va penetra toate lucrurile solide”, această forță a tuturor 
forțelor, pe care Hermes Trismegistul o numeşte telesma, este iubirea. Şi această forță, Iniţiatul 
trebuie să o capteze din înalt, în stare subtilă, pentru a o face apoi să coboare în profunzimile ființei 
sale, adăpându-i celulele. Nu este suficient ca el să se ridice pentru a atinge şi a capta energia divină, 
el trebuie să fie capabil să o coboare şi să o primească în el, altfel se va simţi şi mai însetat şi 
nefericit. Există multe bibliografii de sfinți şi mistici care dau o idee asupra ravagiilor produse asupra 
anumitor ființe de către iubirea mistică rău înţeleasă. ŞI apoi, bineînţeles, aşa zişii oameni rezonabil, 
cu bun simţ, au un argument în plus de a spune că e periculos de a te consacra Domnului, de a dori să 
găseşti în EI plenitudinea iubirii. 

Nu, nu este periculos pentru cel care este iluminat. Acela ştie că nu va găsi iubirea de 
Dumnezeu, până nu se va debarasa, în prealabil, de toate sentimentele şi gândurile ce nu vibrează în 
armonie cu toată această forță cosmică. Dacă nu a terminat această lucrare, orice ar face pentru a se 
ridica până la ea, el nu poate încă să o facă să-l penetreze: pentru că energia divină nu intră într-un 
receptacul, un vas ce nu este gata să o găzduiască. 

Învăţământul nostru este învățământul iubirii. El revine neâncetat asupra problemei iubirii, 
pentru a o explica şi lămuri, pentru că totul depinde de iubire: forţa, echilibrul, pacea, fericirea. 
Trebuie să simţiţi că iubirea este acolo, la îndemâna voastră, este în voi şi deci nu aveţi nici un motiv 
de a vă simţi sărac şi singur. Dacă vă simţiţi sărac şi singur, este pentru că nu ați reuşit să vă degajați 
de planul fizic. Imediat ce intraţi în planuri mai subtile, şi mai ales dacă intraţi în zonele sufletului şi 
spiritului, nu puteți să vă mai simțiți singur. Pentru că Sufletul universal, Spiritul universal sunt 
totdeauna în jurul vostru şi în voi, şi puteţi comunica cu ele în orice clipă. În timp ce, un bărbat, o 
femeie, chiar şi cei mai buni, sunteți siguri că într-un moment sau altul nu vor fi ei obligați să se 
gândească la altceva şi să vă părăsească? 

Atunci, credeți-mă, chiar dacă aţi găsit ființa cea mai minunată de pe pământ, nu vă opriți la 
ea. Mulţumiţi Cerului că va făcut să întâlniți o asemenea ființă, dar să ştiţi că iubirea nu vă va aduce 
adevărata fericire decât atunci când veţi ajunge să o găsiţi în zonele sufletului şi spiritului. 


21. Noi suntem creatorii viitorului nostru. 


Prezentul nostru este rezultatul trecutului nostru. De aceea nu avem aproape nici o putere 
asupra lui: el este consecința, urmarea logică a trecutului. Gândurile, sentimentele, dorințele pe care 
le-am avut în încarnările anterioare au declanşat în univers forţe şi puteri de aceeaşi natură care au 
determinat calitățile, slăbiciunile şi evenimentele existenţei noastre. Veţi spune:” Dar prin ce mijloace 
le-au determinat?” Ei bine, să ştiţi că, cu miliarde de ani înaintea fabricării ordinatoarelor de către 
contemporanii noştri, Inteligența cosmică pusese la punct această tehnică de înregistrare. Toate 
faptele şi gesturile umane, până la cea mai mică mişcare a vieții lor intime, intră ca date în ordinatorul 
cosmic şi iată, se afişează implacabil rezultatul. Nu este necesar ca Dumnzeu, un destin, un judecător, 
spuneţi-i cum vreţi voi, să-şi bată capul pentru a şti ce recompensă sau pedeapsă merită o persoană 
dată: există un mecanism cosmic care determină automat aceasta. Iată de ce este aproape imposibil de 
a schimba, în cursul acestei încarnări, ceea ce a fost determinat astfel de trecutul nostru. Singurul 
lucru ce ne stă în putere este de a pregăti viitorul. Da, iată ce este neclar pentru majoritatea 
oamenilor: ei discută la nesfâtşit pentru a afla dacă omul este liber sau nu, unii gândind că este, alții 
că nu este liber, dar în realitate ei pun greşit problema. Libertatea nu este o condiţie dată sau nu 
omului odată pentru totdeauna. În ceea ce priveşte prezentul, libertatea lui este foarte limitată, pentru 
că prezentul este consecința unui trecut asupra căruia este imposibil de a reveni pentru a-l modifica; 
trecutul trebuie suportat, digerat. Pentru viitor suntem noi liberi, pentru că avem posibilitatea de a-l 
crea aşa cum îl dorim. 

Iată un adevăr foarte important de cunoscut, pentru a putea înţelege în ce sens trebuie lucrat! 
Dacă nu, ce se întâmplă? Neștiind că putem îmbunătăţi situaţia pentru viitor, suportăm prezentul, ne 
lăsăm pradă unui comportament din ce în ce mai deplorabil, iar rezultatul e că la următoarea 
încarnare vom fi şi mai limitați, şi mai sclavi. 

Începând de azi, puteţi să vă pregătiţi viitorul. Prin dorință, gândire şi imaginaţie, veţi alege o 
orientare, veţi cere cele mai bune calități şi condiţii pentru a vă putea manifesta într-o zi ca ființe de 
pace, bunătate şi lumină. Pentru că este o realitate absolută: veţi reveni într-o zi pe acest pământ, şi 
depinde de voi şi de felul în care pregătiți existenţa viitoare, cine veți fi şi pe cine vaţi întâlni. 
Înțelegerea acestui adevăr e fundamentală pentru destinul vostru. 

Eroarea multor spiritualişti, este de a crede că alegând calea binelui şi a luminii, existenţa lor 
va fi imediat transformată. În interior, da, ea poate fi transformată, dar ei nu trebuie să-şi facă iluzii: 
această încarnare va fi realizată din multe plăți, suferințe, reglări de conturi, pentru că au de plătit 
datoriile trecutului. Doar după ce s-au achitat cinstit de datoriile lor vor fi liberi. Nici voi nu veți fi 
liberi decât după ce vă veți plăti datoria. De aceea, când întâlniți greutăţi, încercări, nu vă revoltați, 
nu fiți dărâmaţi ci încercați să treceţi prin ele ştiind că sunt necesare. Dacă nu le acceptaţi, veți comite 
alte greşeli şi, la următoarea încarnare, datoriile voastre vor fi şi mai mari şi veţi suferi şi mai mult. 

Dar aceasta să nu vă împiedice să vă construiți viitorul; încercările la care sunteți supuşi nu 
vor mai fi decât o furtună peste care veţi trece uşor. Da, dacă oamenii se simt zdrobiţi de încercări, 
este pentru că nu au nici o scăpare spre un viitor luminos, orizontul lor este astupat. Dar este astupat 
pentru că ei înşişi au făcut aceasta, şi depinde doar de ei să deschidă o fereastră pentru a vedea 
soarele. 

Mulţi îmi vor spune, bineînţeles, că lucrează pentru viitor, pentru viitorul lor şi al copiilor lor. 
A, ştiu, ei pun de o parte bani la bancă, cumpără acțiuni, îşi fac o asigurare pe viaţă...şi cred că astfel 
lucrează pentru viitor! Doamne, dar ce numesc ei viitor? Viitorul este altceva decât următorii treizeci, 

patruzeci sau cinzeci de ani, pe care îi vor mai petrece pe pământ, sau chiar durata de viaţă a copiilor 
şi nepoților lor!... Viitorul, adevăratul viitor, sunt încarnările viitoare, şi trebuie să le pregătim prin 
practicarea virtuților şi calităților. 

Mult prea mulți încă, chiar dintre voi, sunt orbiţi de achizițiile materiale pentru ei şi pentru 
copii. Esenţialul trebuie asigurat, bineînțeles, trebuie să ai din ce trăi. Dar restul, de care nu e cu 
adevărat nevoie, de ce îşi pierd timpul şi îşi risipesc energia pentru a fugi după ele? Viaţa este atât de 
scurtă! Câţi ani vor avea pentru a se putea bucura de aceste achiziţii? Nu numai că nu le vor lua cu ei 
în cealaltă lume, dar nici măcar nu îşi vor aduce aminte că au avutcutare castel, cutare post de 
director, de ministru, de preşedinte... Totul se şterge atât de repede! 

Acest viitor, pentru care pretind oamenii că lucrează este atât de apropiat încât va deveni 
foarte repede prezent, un prezent care va dispărea în curând. Deci, ei nu lucrează decât în gol, în vânt. 
Da, toate evenimentele care se vor derula în această existență aparțin în realitate prezentului. Viitorul 
este altceva şi voi nu ştiţi încă ce este cu adevărat. Acest viitor despre care vă vorbesc este în afara 
trecutului şi prezentului; este eternitatea, infinitul, şi pe acesta avem puterea să îl creăm. Prin gândire, 
prin dorință şi voință putem face totul. Atâta vreme cât nu cunoaştem această putere, nu facem mare 
lucru pentru a ne ameliora situaţia şi uneori chiar putem să o agravăm. 

Ştiu că unii, auzindu-mă vorbind astfel, se întreabă: Totuşi, pe ce lume trăieşte el? Existenţa 
este atât de complicată: griji, greutăți, boli...iar el ne vorbeşte despre un viitor de splendoare şi de 
perfecţiune! E chiar cu capul în nori. Cum crede el că ne poare convinge cu o filozofie atât de 
nerealistă?” Ei bine, să ştiţi că, dimpotrivă, cunosc mai bine decât voi ceea ce voi numiţi realitățile 
existenţei: privaţiunile, adversitățile, ostilitatea, dar n-am vrut să mă opresc la această realitate pentru 
că ştiam că ea nu este decât un aspect nesemnificativ al adevăratei realități. 

Credeţi-mă, trăiesc aceleaşi greutăţi ca şi voi, chiar mai rău; diferența este că eu am o altă 
filozofie a vieții tocmai pentru a remedia această realitate prozaică, dură, în care suntem cu toții 
scufundaţi. Iar voi, în loc de a respinge această filozofie a Inițiaţilor, sub pretext că e nerealistă, de ce 
să nu o acceptați,ştiind că mulțumită ei veți reuşi să vă rezolvaţi problemele? 

Oricare ar fi suferințele voastre, deficienţele şi mizeriile prin care treceţi, spuneţi-vă că nu 
trebuie să capitulaţi: ele sunt trecătoare şi în curând veţi fi în condiţii mai bune. 

Dacă constatăm atâta dezordine la indivizi şi în diferite societăţi, este pentru că oamenii au 
abandonat adevărata filozofie pentru a urma o filizofie dăunătoare care învaţă că omul este doar 
materie şi existenţa sa e guvernată doar de întâmplare. Religia însăşi, care avea ca misiune purtarea 
făcliei spiritului, s-a materializat. Însă, când omul nu are viaţa spiritului pentru a-l susţine, este ca şi 
cum i s-ar fi tăiat rădăcinile, este în pericol. Poarta este deschisă tuturor relelor fizice şi psihice. 
Medicina nu-l va putea vindeca, pentru că ea este doar un paleativ. Din moment ce porţile răului au 
fost deschise, nu-l vom mai putea învinge. La ce ajută să îl combatem, dacă îl hrănim pe de altă 
parte? 

Singura soluţie este de a înlocui această filozofie materialistă cu o filozofie a spiritului lăsată 
moştenire de Iniţiaţii din trecut. Toţi acei care au acceptat-o şi au folosit-o s-au manifestat ca fiinţe a 
echilibrului, ale păcii, ale luminii. Atunci , de ce să nu ne întoarcem imediat spre această filozofie? 
Veţi spune:"Dar aceasta e filozofia pe care o urmăm!” Credeţi numai, dar analizaţi-vă şi veţi vedea că 
sunteţi încă subjugaţi de tot felul de preocupări care nu au nimic spiritual. 

Sunt numai câteva fărâme pe care le cceptaţi de la Iniţiaţi ca să vă liniștiți conştiinţa, dar le 
amestecați cu tot felul de banalităţi: ceea ce acel om politic, intelectual, artist, spune sau face... Eu nu 
spun că nu trebuie să nu ne interesăm de loc, dar sunt lucruri mult mai importante! Da. Şi e şi mai 
important să ne interesăm de creaturile care populează regiunile luminoase ale spaţiului, de munca pe 
care o desfăşoară şi de legile care guvernează evoluţia omului. Pentru că aici e adevărata noastră 
viață, în această lume esenţială, eternă, la care într-o zi trebuie şi noi să participăm, viața nu este în 
ceea ce povestesc ziarele, televiziunea, etc., 

Deci, fiți vigilenţi, amestecați, încă prea mult spiritualitatea cu materialismul; aceste două 
filozofii se plimbă şi se întrepătrund în voi şi trebuie să le separați. Cum spune Hermes Trismegistul 

în Tabla de Smarald:”Vei separa cu mare îndemânare subtilul de dens.” Acest precept alchimist este 
valabil în toate planurile şi mai ales în planul gândirii. În acest plan trebuie să separați filozofia 
materialistă care dăunează dezvoltării voastre de filozofia Iniţiaţilor care vă va da elanul pentru a 
progresa şi creşte în lumea divină. 

Găsiţi în fiecare zi câteva minute pentru a gândi la crearea viitorului vostru, ştiind că aveţi 
asupra acestuia aceeaşi putere ca Dumnezeu însuşi. Pentru prezent, nu puteți face mare lucru, dar 
pentru viitor sunteţi atotputernici, pentru că sunteți toți fii şi fiice ale lui Dumnezeu şi scânteia pe care 
o purtați în voi nu cere decât să revină spre Focul primordial. 

Veţi spune:"Dar suntem atât de neputincioşi, prăpădiți, ce viitor minunat am putea să ne 
imaginăm?” Ei bine, aflați că acest mod de gândire dovedeşte că raționaţi greşit. Nu cei care sunt 
fericiți şi copleșiți, ci cei nefericiți sunt cei care au nevoie de a dori şi imagina, şi ei o fac de o sută de 
ori mai puternic decât ceilalți. Deci, dacă vă simțiţi atât de dezmoşteniţi, acum e momentul de a crea 
prin gândire un viitor de bogăţie şi splendoare. 

Ce veți face ştiind că veți moşteni o mare bogăţie sau că veți porni într-o mare călătorie? 
Trăiţi dinainte bucuria a ceea veţi face cu această comoară sau a ceea ce veți vedea în timpul 
călătoriei. Atunci, de ce n-aţi face la fel şi pentru ceva cu mult mai important decât banii şi 
călătoriile: viitorul vostru divin? Desigur, este doar închipuire, dar aceasta nu rămâne inactivă: 
gândurile şi sentimentele care crează în voi reprezentarea acestui viitor divin influențează şi 
transformă cu adevărat destinul vostru. 


H 


Care sunt nevoile voastre? Apă proaspătă, aer curat, o bucată de pâine...şi multă speranță! 
Puteți vâna această speranță în fiecare dimineață la răsăritul soarelui, aşa cum se vânează animalele. 
Da, la răsăritul soarelui se plimbă speranța şi atunci trebuie prinsă. Soarele este cel ce vă dă speranță. 
Soarele spune:”Priviţi-mă, mi s-a întâmplat vreodată o nenorocire? Sunt mereu aici, luminos, 
neclintit, deci legaţi-vă de mine şi veți deveni ca mine. Pentru că eu sunt cel care distribuie 
chintesența speranţei, eu sunt viitorul vostru.” 

Deci, unde vă căutaţi viitorul? Viitorul vostru e soarele, într-o zi veţi deveni ca soarele, pentru 
că pământul însuşi va deveni un soare. Pământul e un fruct care se coace; pentru moment el e încă 
verde, tare şi acru, şi nu vă sfătuiesc să îl gustaţi. Dar soarele, cu răbdarea şi dragostea sa, îl priveşte, 
îl mângâie şi îl coace; peste câteva milioane de ani el va deveni ca părintele său, soarele. 

Pentru că pământul e un copil al soarelui, apărut din sânul său. Soarele e cel care l-a proiectat, 
dar continuă să îl hrănească şi să îl educe pentru a deveni înţelept şi rezonabil şi pentru a-l învăţa să 
ştie să dea ca şi el. Până acum, pământul s-a obişnuit mai mult să ia; chiar dacă dă ceva vegetației, 
câteva fructe, este departe să ştie să dea cu generozitatea soarelui. De aceea, el trebuie să continue să 
înveţe, să privească şi să asculte cuvintele soarelui care îi spune:”"Trebuie să înveţi să dai, trebuie să 
înveţi să radiezi ca mine, să dai puțin din tine însuţi, să surâzi.” lar pământul, care ascultă, face în 
fiecare zi eforturi pentru a se asemăna soarelui. 

Veţi spune:” Da, dar soarele, de acolo, vorbeşte şi de noi?” Desigur, pământul, oamenii care 
au aceaşi origine, au acelaşi destin. Fiecare ființă umană e un mic pământ şi fiecare dintre aceste 
pământuri trebuie să devină, într-o zi, ca şi soarele. Iată viitorul umanității. Mulţi spun:”O, noi 
suntem departe de a gândi aşa!” Evident, când ai gândurile ocupate de țigări, vin, bani, amante, 
maşini, nu poți auzi soarele vorbindu-ţi de viitorul nostru luminos. 

Toţi marii Maeştri, toți marii Inițiați ne învață: omul este un spirit, o flacără țâşnită ca şi 
pământul însuşi din sânul Eternului. El are de făcut un întreg drum, şi în cursul lui, se poate întâmpla 
să se lase amorțit, să răcească, să se întunece. Dar el e predestinat a se întoarce în regiunile pe care le- 
a părăsit, şi într-o zi, după suficient timp, după încarnări şi încarnări, la fel cum pământul va deveni 
ca şi soarele, omul se va întoarce la Tatăl său Ceresc. Sunt aceleaşi legi, aceleaşi corespondențe. 

Veţi vedea, Inițiaţii ne-au transmis cheile care ne permit să descifrăm tot ceea ce Dumnezeu a 
creat. Atunci, nu uitaţi niciodată aceasta: viitorul vostru este de a deveni ca şi Dumnezeu Însuşi. Dacă 
uitaţi această povață înțeleaptă, această lumină, să nu vă miraţi dacă veţi găsi numai decepții, 
amărăciune şi disperare. Şi după, evident, veți da de lucru medicilor. Sunt oameni care s-au oprit 
chiar la marginea prăpastiei! Se spune că sunt depresivi, neuroastenici, au nevroze...epitetele 
ştiinţifice nu lipsesc! Dar, în realitate, e vorba de aceeaşi maladie: uitarea adevăratei naturi a omului, 
a esenței sale divine şi a predestinării finale, reântoarcerea în sânul Eternului. De aceea, zi de zi 
legaţi-vă de soare, gândind la viitorul vostru luminos. 

Oamenii se întreabă deseori cum va fi viața pe pământ peste zece ani, cincizeci de ani, un 
secol...Este important, desigur, dar esenţialul este de a şti că într-o zi vor străluci precum soarele, că 
prezenţa lor va îmbălsăma atmosfera, că vom mirosi perfumul sufletului lor şi că peste tot pe unde 
vor trece vor răsuna simfonii, pentru că toate celulele lor vor cânta. Zilnic, măcar câteva minute, 
reprezentați-vă acest viitor minunat şi, dintrodată, veţi simţi cum vă revine curajul şi surâsul. Asta 
înseamnă a deveni un om nou. Peste tot se pronunţă cuvântul “nou”: o nouă filozofie, o nouă ştiinţă, 
o eră nouă, un um nou...dar cum să ne imaginăm că suntem oameni noi, rămânând morocănoşi, 
plicticoşi, crispaţi? 


Asistați dimineaţa la răsăritul soarelui pentru a primi fructele speranței. De câte ori soarele nu 
va dat, prin lumina, căldura şi viaţa sa, să vă hrăniți cu speranțe. Păcat că, deseori, aţi abandonat 
această speranță pentru descurajare. Dacă n-aţi fi abandonat-o, dacă n-aţi fi avut atâtea îndoieli şi 
ezitări, aţi fi obținut rezultate mult mai bune. De ce n-aţi avea aceste gânduri care vă hrănesc spiritul? 
Dacă nu încercaţi să ieşiţi din trista realitate de care vă simțiți asaltați, veți fi cu adevărat sufocați. 
Trebuie schimbat ceva, cel puţin în interior, spunându-vă:” Toate acestea nu sunt durabile. Sunt fiul 
lui Dumnezeu, sunt fiica lui Dumnezeu, şi Dumnezeu pregăteşte pentru mine frumuseţea, lumina şi 
splendoarea.” 

Încă nu ştiţi ce este speranţa. Speranţa este o înțelepciune care ştie utiliza trecutul şi prezentul 
pentru a acționa asupra viitorului. Speranţa înseamnă a putea trăi o realitate minunată care încă nu s-a 
actualizat pe planul fizic. Speranţa, este o “avanpremieră” a perfecțiunii. Mulțumită ei, mâncaţi şi beți 
o fericire pe care n-o aveţi încă, dar care este adevărata realitate. Pentru că adevărata realitate nu e în 
planul fizic ci în lumea divină. Adevărata realitate, este că sunteţi un moştenitor al Cerului şi al 
pământului. Moştenirea voastră este aici dar, fiind prea tineri, nu o puteți lua în stăpânire. 

Sunteţi un prinţ, o prinţesă şi va aşteaptă un regat: e oare cazul să fiți disperat şi să vă pierdeţi 
curajul pentru că mai aveţi un pic de aşteptat?” Da, dar în aşteptare, trăiesc mizerabil, mă epuizez în 
muncă, nu sunt respectat, sunt chiar insultat. -A, dar este necesar. Regele, Tatăl vostru, v-a trimis în 
ucenicie, aşa, din motive pedagogice.” Pentru că pedagogia există şi în Împărăţia Domnului! Şi 
tocmai aceasta este adevărata pedagogie. Pentru că Domnul zice: "Când acest copil va domni, el va 
avea puteri imense asupra a milioane de creaturi, dar ce o să iasă dacă el nu şi-a dezvoltat întâi 
calitățile de bunătate, răbdare şi curaj? El va fi rău, leneş, capricios şi laş. Se va purta ca un despot, 
închipuindu-şi că toţi trebuie să fie în slujba sa. Deci, nu îl voi pune în stăpânirea împărăției sale 
decât după ce-mi va da dovezi că nu va abuza de puterea şi bogăţiile sale.” 

Deci puteţi avea toate speranțele, dar până atunci, la lucru! Speranța modelează şi realizează 
viitorul pe planurile subtile, pentru că este o forță magică. Aşa că, liniştiţi-vă, vă cunosc situația şi vă 
dau aceste metode nu pentru a râde de voi ci pentru a vă fi util, pentru a vă face să înţelegeţi unde 
este adevărata fericire. Preluaţi aceste metode şi încercaţi-le. Voi sunteți cei care, orbiți de această 
realitate materială grosolană, nu vedeți cealaltă realitate mai subtilă care este şi ea prezentă şi vă 
aşteaptă. Dar faceţi cum vreţi; eu vă spun cum e mai bine pentru voi, iar voi va trebui să decideți. 

Scrie în Geneză că omul a fost creat după imaginea lui Dumnezeu, dar când vorbim despre 
viitorul sublim care aşteaptă omenirea, sunt foarte puţini oameni care iau aceste lucruri în serios. 
Deşi, dacă admitem cu adevărat că omul a fost creat după imaginea lui Dumnezeu, trebuie să fim 
logici şi să acceptăm toate consecințele. Iar una dintre consecinţe este tocmai faptul că omul are un 

viitor divin, sublim. Nu avem dreptul de a suprima jumătate din acest adevăr, altfel ce viitor am avea 
în vedere pentru imaginea lui Dumnezeu? 

